text:
ພາຍໃນປະເທດ
ຜົນສຳເລັດຂອງກອງປະຊຸມສຸດຍອດອາຊຽນຊາຍຄັ້ງທີ 04 ທີ່ອົງການກວດສອບແຫ່ງລັດ, ທີນະຄອນຫຼວງວຽງຈັນ
ກອງປະຊຸມສຸດຍອດອາຊຽນຊາຍ
ເຊິ່ງມີ 10 ສະຖາບັນກວດສອບສູງສຸດຂອງບັນດາ ປະເທດສະມາຊິກອາຊຽນເຂົ້າຮ່ວມ ແລະ ສປປ ລາວ ຮັບກຽດເປັນປະທານ ກອງປະຊຸມສຸດອາຊຽນຊາຍຄັ້ງທີ 04,
ທີນະຄອນຫຼວງວຽງຈັນ, ໃນລະຫວ່າງວັນທີ 5-7 ພະຈິກ 2017. ຕາງໜ້າລັດຖະ ບານລາວ
ໂດຍການເຂົ້າຮ່ວມງານເປີດຂອງ ທ່ານ ສອນໄຊ ສີພັນດອນ ຮອງນາຍົກລັດຖະມົນຕີ
ໄດ້ໃຫ້ກຽດກ່າວມີຄຳເຫັນຕໍ່ກອງປະຊຸມຢ່າງເປັນທາງການ,
ກອງປະຊຸມເປີດກວ້າງວຽກງານກວດສອບ ປະຈຳປີ 2015
ໄດ້ຈັດຂຶ້ນ ໃນວັນທີ 16-17 ມີນາ 2016 ທີ່ໂຮງແຮມດອນ ຈັນພາເລດ, ນະຄອນຫລວງ ວຽງຈັນ ໂດຍ ເປັນກຽດເຂົ້າ ຮ່ວມເປັນປະທານ ຂອງ ທ່ານ ດຣ. ນ ວຽງທອງ ສີພັນດອນ ກຳມະການສູນກາງພັກ ປະທານ ອົງການກວດສອບແຫ່ງລັດ ແລະ ຮອງປະທານ ອົງການກວດສອບແຫ່ງລັດ. ເຂົ້າຮ່ວມກອງ ປະຊຸມ ປະກອບມີບັນດາ ຮອງລັດຖະມົນຕີ ຈາກບັນດາກະຊວງ, ຮອງປະ ທານອົງການ, ຮອງເຈົ້າ ແຂວງ, ຮອງ ເຈົ້າຄອງນະຄອນ, ຫົວ ໜ້າກົມຂອງ ບັນດາກະຊວງ-ອົງການ, ຫົວໜ້າພະແນກການ, ຂັ້ນທ້ອງຖິ່ນ, ຫົວໜ້າ ໂຄງການ, ຜູ້ອຳນວຍການ ທະນາຄານ ແລະ ວິສາຫະ ກິດຂອງລັດ, ອົງການກວດສອບປະຈຳພາກ ພ້ອມດ້ວຍພະນັກງານ - ລັດຖະກອນ ອົງ ການກວດສອບແຫ່ງລັດ ແລະ ແຂກຖືກເຊີນເຂົ້າຮ່ວມ ຈຳນວນ 349 ທ່ານ.ດປະສົງຂອງກອງປະຊຸມແມ່ນເພື່ອ:
ສາກົນ
ປະທານ ອົງການກວດສອບແຫ່ງລັດ ເປັນປະທານກອງປະຊຸມ ຄະນະ ກຳມະການກວດສອບການເງິນ ອາຊຽນ ຄັ້ງທີ 41ທີ່ນະຄອນຈາກາຕ້າ ອິນໂດເນເຊຍ
ອີງຕາມມະຕິກອງປະຊຸມ ຄະນະ ກຳມະການກວດ ສອບອາຊຽນ ຄັ້ງທີ 40, ປະລິນຍາເອກ ນາງ ວຽງທອງ ສີພັນດອນ ປະທານ ອົງການກວດສອບແຫ່ງລັດ ໄດ້ໃຫ້ກຽດ ເປັນປະທານກອງປະຊຸມຄະນະກຳ ມະການກວດສອບ ການເງິນອາຊຽນ ຄັ້ງທີ 41 (THE 41st ASEAN AUDIT COMMITTEE MEETING), ໃນລະຫວ່າງ ວັນທີ 31 ພຶດສະພາ ເຖິງ ວັນທີ 2 ມິຖຸນາ 2016, ທີ່ນະຄອນຫຼວງ ຈາກາຕ້າ ປະເທດອິນໂດເນເຊຍ, ເຂົ້າຮ່ວມ ກອງ ປະຊຸມຄັ້ງນີ້ມີຜູ້ແທນຈາກຫຼາຍພາກສ່ວນຂອງບັນດາປະເທດໃນອາຊຽນ
ທ່ານ ຫຼິວເຈ່ຍຢີ ຫົວໜ້າ ສຳນັກງານການ ກວດສອບ ແຫ່ງຊາດຂອງ ສປ ຈີນ, ຄະນະຜູ້ແທນຂັ້ນສູງຂອງ ອົງການ ກວດສອບແຫ່ງລັດ ສປປ ລາວ ນຳໂດຍ ທ່ານ ປະລິນຍາເອກ ນາງ ວຽງທອງ ສີພັນດອນ ກຳມະການສູນກາງພັກ, ປະທານ ອົງການກວດສອບແຫ່ງລັດ ໄດ້ເດີນທາງໄປພົບປະຢ້ຽມຢາມ ແລະ ເຮັດວຽກທີ່ນະຄອນຫຼວງປັກກິ່ງ ສປ ຈີນ ໃນລະຫວ່າງວັນທີ 6-9 ເມສາ 2016.
ພິທີປະກາດແຕ່ງຕັ້ງຫົວໜ້າຫ້ອງການ
ໃນຕອນເຊົ້າຂອງວັນທີ 06 ພະຈິກ 2014 ອົງການ ກວດສອບແຫ່ງລັດໄດ້ຈັດ ພິທີປະກາດແຕ່ງຕັ້ງຫົວ ໜ້າ ຫ້ອງການ ແລະ ສັບຊ້ອນ ພະນັກງານ ຂັ້ນຫົວໜ້າກົມ ໄປຮັບໜ້າທີ່ໃໝ່ພາຍໃນອົງການກວດສອບແຫ່ງລັດ ເຊິ່ງ ພິທີ ດັ່ງກ່າວ ໄດ້ຈັດຂື້ນທີ່ຫ້ອງປະຊຸມໃຫຍ່ ຊັ້ນ IV ຂອງ ອົງການກວດສອບແຫ່ງລັດ ແລະ ໃຫ້ກຽດເປັນປະທານພິທີໂດຍທ່ານ ປະລິນຍາເອກ. ນ. ວຽງທອງ ສີພັນດອນ ຄະນະພັກສະພາແຫ່ງຊາດ, ເລຂາຄະນະພັກຮາກຖານ ປະທານ ອົງການ ກວດສອບແຫ່ງລັດ, ເຊິ່ງຂື້ນຜ່ານຂໍ້ຕົກລົງຂອງທ່ານ ປະທານ ອົງການກວດ ສອບແຫ່ງລັດໂດຍທ່ານ ອຳໄພວັນ ພັນທະວົງ ຫົວໜ້າກົມຈັດຕັ້ງ-ພະນັກງານ ມີ ດັ່ງນີ້:
ໃນລະຫວ່າງວັນທີ 8 13 ມີນາ 2016 ທ່ານ ປະລິນຍາເອກ. ນ. ວຽງທອງ ສີພັນດອນ ປະທານ ອົງການກວດສອບ ແຫ່ງລັດ ພ້ອມດ້ວຍຄະນະ ໄດ້ເດີນທາງໄປຢ້ຽມຢາມ ແລະ ພົບປະເຮັດ ວຽກຮ່ວມກັບ ການນຳຂັ້ນສູງ ຂອງອົງການກວດສອບແຫ່ງ ສາທາລະນະລັດ ອິນໂດເນເຊຍເພື່ອເພີ່ມ ທະວີການພົວພັນຮ່ວມມື ໃນຂົງເຂດການກວດສອບຂອງ 02 ປະເທດ, ນອກຈາກການພົບປະລະດັບການນຳ ຂັ້ນສູງ ແລ້ວ, ຍັງໄດ້ມີການຈັດກອງປະຊຸມ ສຳມະນາໃນຫົວຂໍ້ " ການກຳນົດຍຸທະສາດ ການວາງແຜນການກວດ ສອບໃນການແກ້ໄຂຄວາມຄາດຫວັງຂອງສາທາລະນະ", ໄດ້ປຶກສາຫາລື ແລະ ແລກປ່ຽນບົດຮຽນກ່ຽວກັບພາລະບົດບາດ ການຄຸ້ມຄອງບໍລິຫານຊັບພະຍາກອນມະນຸດ, ກົງຈັກການຈັດຕັ້ງ, ກົນໄກການລາຍງານ, ການກວດສອບ ທາງດ້ານເອເລັກໂທນິກ ແລະ ວຽກຝຶກອົບຮົມ. ນອກນັ້ນ, ຍັງໄດ້ແລກ ປ່ຽນປະສົບການທາງດ້ານການນຳພາໃນກອບອາຊຽນ ເປັນຕົ້ນແມ່ນການເປັນປະທານ ອາຊຽນຊາຍ.


c: text/html

text:
ຄະນະນຳ ສສກ ແລກປ່ຽນບົດຮຽນໃນຂະແໜງການສຶກສາ ທີ່ສິງກະໂປ
ການໄປທັດສະນະສຶກສາແລກປ່ຽນບົດຮຽນໃນຄັ້ງນີ້ ກໍ່ເພື່ອເປັນການກະກຽມຄວາມພ້ອມໃນການລົງນາມບົດທຶກຄວາມເຂົ້າໃຈ ລະ
ຫວ່າງ ກະຊວງສຶກສາ ສິງກະໂປ ແລະ ກະຊວງສຶກສາທິການ ແລະ ກິລາ ສປປ ລາວ ໃນປີ 2018 ໃນການພັດທະນາຊັບພະຍາກອນມະ
ນຸດ ເວົ້າລວມ, ເວົ້າສະເພາະແມ່ນການການພັດທະນາຂະແໜງການສຶກສາ ເປັນຕົ້ນແມ່ນບົດຮຽນໃນການພັດທະນາການສຶກສາ, ການພັດ
ທະນາຫຼັກສູດ, ການເຝິກອົບຮົມຄູ, ພາສາອັງກິດ, ຜູ້ບໍລິຫານການສຶກສາ, ວຽກງານອາຊີວະສຶກສາ, ການສຶກສາຊັ້ນສູງ ແລະ ອື່ນໆ.
ໂອກາດນີ້, ທ່ານ ນາງ ແສງເດືອນ ຫຼ້າຈັນທະບູນ ກ່າວວ່າ: ການເຂົ້າຮ່ວມແລກປ່ຽນບົດຮຽນຄັ້ງນີ້ ໃນນາມຕາງໜ້າໃຫ້ຄະນະນໍາກະ
ຊວງສຶກສາທິການ ແລະ ກິລາ ສປປ ລາວ ຂໍສະແດງຄວາມຂອບໃຈມາຍັງ ທ່ານ ອືນ ຈີ ເມັງ ລັດຖະມົນຕີ ກະຊວງສຶກສາ ສິງກະໂປ ທີ່ໄດ້
ໃຫ້ການຕ້ອນຮັບຄະນະຜູ້ແທນຈາກ ສປປ ລາວ ຢ່າງອົບອຸ່ນ ແລະ ເຂົ້າຢ້ຽມຢາມ. ຄຽງຄູ່ກັນນັ້ນ, ທ່ານລັດຖະມົນຕີກະຊວງ ສສກ ໄດ້
ແລກປ່ຽນວ່າ: ໃນໄລຍະຜ່ານມາ ປະເທດສິງກະໂປ ໄດ້ສະໜັບສະໜູນ ແລະ ການຊ່ວຍເຫຼືອ ແກ່ສປປ ລາວໃນການພັດທະນາຊັບພະຍາ
ກອນມະນຸດ ໂດຍເນັ້ນໃສ່ການສຶກສາ ເປັນຕົ້ນແມ່ນ ກິດຈະກໍາແລກປ່ຽນນັກຮຽນ, ການພັດທະນາຊຸມຊົນໃນທ້ອງຖິ່ນ,ການເຝິກອົບຮົມ
ຄູ-ອາຈານພາສາອັງກິດ, ວິຊາຊີບ ແລະ ອື່ນໆ. ທັງນີ້, ສິງກະໂປ ໄດ້ກາຍເປັນປະເທດທີ່ມີການພັດທະນາສູງ ໃນເອເຊຍຕາເວັນອອກສຽງ
ໃຕ້ ໂດຍສະເພາະແມ່ນໃນຂະແໜງການສຶກສາ. ສະນັ້ນ, ສ ປປ ລາວ ມີຄວາມສົນໃຈໃນການຮຽນຮູ້ ແລະ ແລກປ່ຽນປະສົບການ ນໍາປະ
ເທດ ສິງກະໂປ ໃນການວາງແຜນ ແລະ ການຄຸ້ມຄອງການສຶກສາໃນທຸກລະດັບ, ແຕ່ໂຮງຮຽນເຖິງມະຫາວິທະຍາໄລ ທັງພາກລັດ ແລະ
ເອກະຊົນ. ພ້ອມນັ້ນ, ຄະນະຜູ້ແທນລາວຍັງໄດ້ໄປຢ້ຽມຢາມສະຖາບັນການສຶກສາທີ່ມີຊື່ສຽງຕ່າງໆຂອງສິງກະໂປ ເພື່ອແລກປ່ຽນປະສົບ
ການ ແລະ ຄວາມສໍາເລັດຂອງເຂົາເຈົ້າ ໂດຍສະເພາະໃນການສຶກສາຊັ້ນສູງ, ການສຶກສາຄູ ແລະ TVET ແລະ ຂົງເຂດອື່ນໆ ທີ່ມີຄວາມ
ສົນໃຈ.
ສຳລັບການຮ່ວມມືກັນໃນຕໍ່ໜ້ານີ້ ທາງກະຊວງສຶກສາທິການ ແລະ ກິລາ ສປປ ລາວ ຮຽກຮ້ອງມາຍັງກະຊວງສຶກສາສິງກະໂປຊ່ວຍ
ເຫຼືອກ່ຽວກັບການພັດທະນາສຶກສາ ໂດຍສະເພາະໃນການຄຸ້ມຄອງ ແລະ ການວາງແຜນດ້ານການສຶກສາທີ່ມີຄຸນະພາບສູງ; ປຶກສາຫາລື
ກ່ຽວການຢ້ຽມຢາມແລກປ່ຽນຂອງຄະນະນໍາ ແລະ ພະນັກງານວິຊາການ; ການເຝິກອົບຮົມສໍາລັບຄູພາສາອັງກິດ ແລະ ພະນັກງານ;
ການພັດທະນາຫຼັກສູດ ແລະ ການປະເມີນຜົນການຮຽນຮູ້; ການສຶກສາຄູ; ການບໍລິຫານ-ການຄຸ້ມຄອງ; ການສຶກສາສາມັນ ແລະ ເຂດ
ອື່ນໆທີ່ມີຄວາມສົນໃຈຂອງທັງ 2 ຝ່າຍ ຫຼື 3 ຝ່າຍຖ້າເປັນໄປໄດ້ໃນຕໍ່ໜ້າ.

robotstxt: allowed

filter: keep


text:
ຊີວິດ
ຊີວິດ ແມ່ນສະຖານະທີ່ແຍກແຍະສິ່ງມີຊີວິດຫຼືອອກການິກ (ອິນຊີ) ອອກຈາກສິ່ງໄຮ້ຊີວິດຫຼືແອງອອກການິກ (ອະນິນຊີ) ແລະສິ່ງມີຊີວິດທີ່ຕາຍແລ້ວ. ສິ່ງມີຊີວິດເຕີບໃຫຍ່ກາຍກະບວນການສັນດາບ ການສືບພັນແລະ ການປັບໂຕຕໍ່ການປ່ຽນແປງທາງສະພາບແວດລ້ອມ. ສິ່ງມີຊີວິດຫຼາກຫຼາຍຊະນິດສາມາດຄົ້ນພົບໄດ້ໃນຊີວະມົນທົນຂອງໂລກ. ສ່ວນປະກອບທົ່ວໄປຂອງສິ່ງມີຊີວິດເຫຼົ່ານີ້ - ພືດຜັກ ສັບພະສັດ ເຫັດຮາ ປະໂລຕິດ ອາກເຊ ແລະ ບາກເຕລີ - ແມ່ນ ເຊລູນທີ່ມີສ່ວນຂອງນ້ຳແລະກາກບົງເປັນຫຼັກແຫຼ່ງ ແລະ ເຊລູນເຫຼົ່ານີ້ໄດ້ຮັບການຮິບໂຮມຢ່າງຊັບຊ້ອນຕາມຂໍ້ມູນຈາກໜ່ວຍພັນທຸກຳ. ສິ່ງມີຊີວິດເຫຼົ່ານີ້ເຂົ້າສູ່ກະບວນການສັນດາບ ເພີ່ມຕື່ມຄວາມສາມາດໃນການຈະເລີນເຕີບໂຕ ຕອບສະໜອງຕໍ່ສິ່ງຮອບໂຕ ແລະ ມີການປັບໂຕແລະວິວັດທະນາການໂດຍການຜ່ານການຄັດເລືອກໂດຍທຳມະຊາດ ສິ່ງທີ່ມີຄຸນະສົມບັດເຫຼົ່ານີ້ເທົ່ານັ້ນທີ່ຖືວ່າເປັນສິ່ງມີຊີວິດ.


text:
ເມື່ອວັນທີ 28-30 ພະຈິກ 2017 ໄດ້ມີການໄຂກອງປະຊຸມຜູ້ບໍລິຫານການສຶກສາສົງທົ່ວປະເທດຄັ້ງທີ XIII ຂຶ້ນຢ່າງເປັນທາງການ ທີ່ສະໂມສອນແຂວງ, ເມືອງຫ້ວຍຊາຍ, ແຂວງບໍ່ແກ້ວ ໂດຍໄດ້ຮັບຄວາມເມດຕາເປັນປະທານໃນກອງປະຊຸມໂດຍ ຍາທ່ານໃຫຍ່ ມະຫາງອນ ດຳລົງບຸນ, ປະທານສູນກາງອົງການພຸດທະສາສນາ. ພ້ອມນີ້ກໍໄດ້ມີພຣະມະຫາເຖຣານຸເຖຣະ ທີ່ເປັນປະທານ ອພສ ແຂວງ ແລະຜູ້ຮັບຜິດຊອບວຽກງານກຳມາທິການສຶກສາສົງນັບແຕ່ຂັ້ນສູນກາງລົງຮອດຂັ້ນແຂວງ,ຂັ້ນເມືອງ … ເພີ່ມ
ໝວດໝູ່: News
ງານບຸນເຂົ້າກັມປະຈຳປີ ທີ່ວັດຈອມເພັດ ເມືອງປາກເຊ
ວັດຈອມເພັດ ເປັນວັດທີ່ມີຄວາມສຳຄັນທາງພຸດທະສາສນາອີກວັດໜຶ່ງ ໃນປະເທດລາວ ເວົ້າສະເພາະຢູ່ໃນເຂດບ້ານດອນເຂາະ, ເມືອງປາກເຊ,ແຂວງຈຳປາສັກ ມີເນື້ອທີ່ປະມານ 23 ເຮັກຕາ. ວັດແຫ່ງນີ້ເປັນທີ່ປະດິດສະຖານພຣະເຈົ້າໃຫຍ່ອົງຫລວງ ທີ່ມີລວງສູງນັບແຕ່ຖານຂຶ້ນໄປ 30 ແມັດ, ໜ້າຕັກ 27 ແມັດ, ປາງມາຣະວິໄຊ(ປາງຊະນະມານ) ພາຍໃຕ້ການນຳພາກໍ່ສ້າງໂດຍ ພຣະອາຈານໃຫຍ່ ມະຫາສຸວັນ ຈັນທະລາດ, … ເພີ່ມ
ຄົ້ນພົບພຣະພຸດທະຮູບບູຮານອາຍຸ 2000 ກວ່າປີ
ເມື່ອບໍ່ດົນມານີ້ ສື່ຕ່າງປະເທດໄດ້ລາຍງານການຄົ້ນພົບພຣະພຸດທະຮູບເກົ່າແກ່ອາຍຸເກືອບ 2000 ປີ ທີ່ ເຊິ່ງໄດ້ຖືກຄົ້ນພົບເມື່ອປີ 2012 ໂດຍກຸ່ມຄົນງານຂອງບໍລິສັດບໍ່ແຮ່ທອງແດງຂອງຈີນທີ່ເຂົ້າໄປຂຸດຄົ້ນພົບໂດຍບໍ່ຄາດຝັນ. ປັດຈຸບັນ ພຣະພຸດທະຮູບດັ່ງກ່າວ ປະດິດສະຖານຢູ່ທີ່ພິພິດຕະພັນໃນກຸງຄາບູລ ປະເທດອັຟການິສຖານ ເພື່ອໃຫ້ປະຊາຊົນທົ່ວໄປມີໂອກາດໄດ້ເຂົ້າຢ້ຽມຊົມ. ນັກບູຮານນະຄະດີໄດ້ໃຫ້ການສັນນິຖານວ່າ ພຣະພຸດທະຮູບດັ່ງກ່າວຖືກຝັງເຊື່ອງໄວ້ໃຕ້ພື້ນດິນໃນເມືອງເມສອັຍນັກ ເຊິ່ງເປັນເຂດພື້ນທີ່ມີບໍລິເວນກຸ່ມວິຫານປະມານ 4 ກິໂລແມັດ ແລະເຄີຍເປັນອັນຕະລາຍທີ່ສຸດ ເປັນຈຸດທີ່ໝັ້ນຂອງພວກຕາລີບັນ … ເພີ່ມ
ກອງປະຊຸມໃຫຍ່ຄັ້ງທີ Xຂອງພັກແລະຄັ້ງທີX ຂອງ ສູນການງສນຊ
ກອງປະຊຸມເຜີຍແຜ່ຜົນສຳເລັດ ຂອງກອງປະຊຸມໃຫຍ່ຄັ້ງທີ່ X ຂອງພັກ ແລະກອງປະຊຸມໃຫຍ່ຄັ້ງທີ່ X ຂອງສູນກາງແນວລາວສ້າງຊາດ ແລະໂອ້ລົມຄະນະບໍລິຫານງານ ອົງການພຸດທະສາສະໜາສຳພັນລາວ (ອພສ.) ພຣະສົງສາມະເນນ ພ້ອມດ້ວຍຜູ້ຊົງຄຸນວຸດທິໃນນະຄອນຫຼວງວຽງຈັນ. ຄັ້ງວັນທີ 16/07/2016 ທີ່ ຫໍວັດທະນະທຳແຫ່ງຊາດ ໄດ້ຮັບຄວາມເມດຕາເຂົ້າຮ່ວມນຳໂດຍ: ພຣະອາຈາຣຍ໌ໃຫຍ່ ມະຫາງອນ ດຳຣົງບຸນ … ເພີ່ມ
ຫົດສົງຍາທ່ານໃຫຍ່ ດຣ.ມະຫາບຸນມາ ສິມມາພົມ
ເມື່ອວັນທີ 12 ມິຖຸນາ ທີ່ວັດສົມສະຫງັດ(ບ້ານຝາຍ) ໄດ້ຈັດພິທີສະຫລອງກຸຕິຫລັງໃໝ່ ແລະໄດ້ມີເຈົ້າສັດທາຈັດກອງຫົດສົງເຖຣາພິເສກຖວາຍໃຫ້ແກ່ພຣະອາຈານໃຫຍ່ ດຣ.ມະຫາບຸນມາ ສິມມາພົມ, ຮອງປະທານສູນກາງອົງການພຸດທະສາສນາສຳພັນລາວ, ຫົວໜ້າກຳມາທິການປົກຄອງສົງທ່ົວປະເທດ ເນື່ອງໃນງານສະຫລອງກຸຕິຫລັງໃໝ່ແລະການໄດ້ຮັບດຸດສະດີບັນດິດກິດຕິມະສັກ ຈາກມະຫາວິທະຍາໄລມະຫາຈຸລາລົງກອນຣາຊວິທະຍາໄລ(ມຈຣ). ໄດ້ຮັບກຽດເຂົ້າຮ່ວມເປັນປະທານໂດຍ ຍາທ່ານໃຫຍ່ ມະຫາງອນ ດຳຣົງບຸນ ປະທານສູນກາງ ອົງການພຸດທະສາສນາສຳພັນລາວ(ອພສ) ອົງປັດຈຸບັນ ແລະໄດ້ຮັບການເປັນກຽມເຂົ້າຮ່ວມເປັນປະທານຝ່າຍຄະຣາວັດມີທ່ານ … ເພີ່ມ
ຜົນສຳເລັດກອງປະຊຸມໃຫຍ່ຄະນະສົງລາວໃນສະຫະຣັຖ
ຂໍນ້ອມຖວາຍມຸທິຕາຈິຕ ແດ່ ຍາທ່ານໃຫຍ່ບົວແກ້ວ ແສງສຸຣິຍາ ທີ່ໄດ້ຖືກເລືອກຕັ້ງໃຫ້ເປັນ ປະທານບໍຣິຫານຄະນະສົງລາວ ໃນສະຫະຣັຖອາເມຣິກາ ຈາກການປ່ອນບັດເລືອກຕັ້ງ ໂດຍມີພຣະສົງເຂົ້າຮ່ວມກອງປະຊຸມທັງໝົດ ໔໕ ອົງ ໂດຍມີ ຍາທ່ານໃຫຍ່ບຸນມີ ກິຕຕິທັມມະວັນໂນ, ຍາທ່ານໃຫຍ່ ດຣ. ມະຫາຈັນດາພອນ ຈັກກະວະໂຣ ແລະຍາທ່ານໃຫຍ່ຄໍາຫວັນ ຕິກຂະວິໂຣ … ເພີ່ມ
ກອງປະຊຸມໃຫຍ່ສະໄໝທີ VII ຂອງ ອພສ ແຂວງຈຳປາສັກ
ຕອນເຊົ້າຂອງວັນທີ: 3 ມິຖຸນາ 2016, ຄະນະ ອພສ ແຂວງຈຳປາສັກ, ຈັດກອງປະຊຸມໃຫຍ່ ຜູ້ແທນພຣະສົງທົ່ວແຂວງຈຳປາສັກ. ໂດຍການເຂົ້າຮ່ວມ ແລະ ເປັນປະທານຂອງ ພຣະອາຈາຣຍ໌ໃຫຍ່ ມະຫາງອນ ດຳລົງບຸນ, ປະທານ ສູນກາງ ອົງການພຸດທະສາສນາສຳພັນລາວ, ພຣະອາຈາຣຍ໌ໃຫຍ່ … ເພີ່ມ
ຂໍສະແດງຄວາມຍິນດີກັບພຣະສົງລາວອົງທຳອິດທີ່ຮຽນຈົບ ປ.ທ. 9 ໃນໄທ
ຂໍສະແດງຄວາມຍິນດີ ມຸທິຕາຈິດຕໍ່ການປະສົບຜົນສຳເລັດຄັ້ງຍິ່ງໃຫຍ່ແລະສຳຄັນທາງປະຫວັດສາດ ຂອງພຣະມະຫາສິງຫາ ອາພັດສະໂຣ(ໄຂ່ອຳພອນ) ອາຍຸ 26 ປີ ທີ່ໄດ້ປະສົບຜົນສຳເລັດໃນການສອບຜ່ານ ປະຣຽນທັມ 9 ປະໂຫຍກ ຫຼື ປ.ທ. 9, ເຊິ່ງເປັນຫຼັກສູດການຮຽນພາສາປາລີສູງສຸດ, ເປັນພຣະສົງລາວອົງທຳອິດ ທີ່ສອບໄດ້ ປ.ທ. 9 ໃນປະຫວັດສາດການສຶກສາພາສາປາລີໃນປະເທດໄທ … ເພີ່ມ
ກອງປະຊຸມສະໄໝວິສາມັນຄົບຄະນະເລືອກຕັ້ງປະທານສົງ
ວັນທີ 17 ທັນວາ 2015, ມື້ນີ້ ໄດ້ມີການຈັດກອງປະຊຸມສະໄໝວິສາມັນຄົບຄະນະຂອງສູນກາງອົງການພຸດທະສາສນາສຳພັນລາວຂື້ນ ທີ່ຫໍປະຊຸມແຫ່ງຊາດ ຫຼັກ 6 ເມື່ອມີມະຕິເຫັນດີເລືອກຕັ້ງແລະແຕ່ງຕັ້ງ ປະທານສົງອົງໃໝ່ ເພື່ອມາສືບຕຳແໜ່ງແທນຍາທ່ານໃຫຍ່ ມະຫາຜ່ອງ ສະມາເລີກ ທີ່ໄດ້ມໍຣະນະພາບໄປເມື່ອວັນທີ 7 ຕູລາ 2015 ທີ່ຜ່ານມາ. ກອງປະຊຸມ … ເພີ່ມ
ຄົ້ນພົບ: ສະຖານທີ່ປະສຸດຂອງພຣະພຸດທະເຈົ້າຢູ່ເນປານ
ຄົ້ນພົບ: ສະຖານທີ່ໆຈະປ່ຽນແປງທັດສະນະຄວາມເຊື່ອຂອງໂລກກ່ຽວກັບທີ່ມາຂອງພຣະພຸດທະເຈົ້າ ການຄົ້ນພົບຫໍໂຮງທີ່ເຮັດດ້ວຍໄມ້ແບບທຳມະດາເຊິ່ງມີອາຍຸຍາວນານເຖິງ 2600 ກວ່າປີ ທີ່ອ້ອມຮອບຕົ້ນໄມ້ເກົ່າແກ່ໃນເນປານ ເຊິ່ງເປັນສະຖານທີ່ໆພຸດທະມານດາໄດ້ຈ່ອງໃນຂະນະທີ່ຊົງປະສູດ ຈະເປັນການປະຕິວັດຄວາມເຂົ້າໃຈໃໝ່ກ່ຽວກັບຕົ້ນກຳເນີດຂອງສາສະໜາໜຶ່ງຂອງບັນດາສາສະໜາສຳຄັນໃນໂລກ. ນັກບູຮານນະຄະດີ ໄດ້ຂຸດຄົ້ນພາຍໃຕ້ຕົ້ນໄມ້ສັກສິດທີ່ວິຫານມາຍາເທວີ ທີ່ເມືອງລຸມພີນີໄດ້ຄົ້ນພົບຫລັກຖານທາງວັດຖຸທີ່ເຮັດໃຫ້ເຊື່ອມໂຍງຢ່າງຊັດເຈນເຖິງການປະສູດຂອງເຈົ້າຊາຍສິດທັດຖະໂຄຕະມະ ຜູ້ທີ່ຄຳສອນຂອງພຣະອົງໄດ້ຖືກນັບຖືປະຕິບັດເກືອບເຄິ່ງຕື້ຄົນໃນປັດຈຸບັນ. ການຄົ້ນພົບແບບພິເສດນີ້ ຊີ້ໃຫ້ເຫັນວ່າ ຜູ້ນັບຖືສາສະໜາແຕ່ດັ້ງເດີມ-ເມື່ອ 600 ປີກ່ອນ ຄ.ສ.ນັ້ນເປັນນັກມັງສະວິຣັຕແລະຫຼີກເວັ້ນ ຈາກຄວາມຮັ່ງ ມີທາງດ້ານວັດຖຸ … ເພີ່ມ


text:
ທ່ານຫົວໜ້າຄະນະພົວພັນຕ່າງປະເທດສູນກາງພັກກອມມູນິດ ຮ່ວາງບິ່ງກວນ
ຕ້ອນຮັບທ່ານເລຂາທິການໃຫຍ່ ICAPP, Park Ro byung
(ພາບ: TTXVN)
ທີ່ການຕ້ອນຮັບ, ທ່ານ ຮ່ວາງບິ່ງກວນ ຢືນຢັນວ່າ, ຍາມໃດຫວຽດນາມ ກໍ່ຖືເປັນສຳຄັນບົດບາດຂອງບັນດາເວທີປາໄສຫຼາຍຝ່າຍ, ໃນນັ້ນມີບັນດາເວທີປາໄສຫຼາຍຝ່າຍພັກການເມືອງຄື ICAPP. ທ່ານຫົວໜ້າຄະນະພົວພັນຕ່າງປະເທດສູນກາງພັກ ຮ່ວາງບິ່ງກວນ ເນັ້ນໜັກວ່າ, ຫວຽດນາມ ໄດ້, ພວມ ແລະ ຈະສືບຕໍ່ເຂົ້າຮ່ວມບັນດາການເຄື່ອນໄຫວຂອງ ICAPP ບົນຈິດໃຈມີຄວາມຮັບຜິດຊອບ, ປະກອບສ່ວນສ້າງ ICAPP ໃຫ້ກາຍເປັນອົງການຈັດຕັ້ງພັກການເມືອງຫຼາຍຝ່າຍຢ່າງໝັ້ນຄົງ, ເຂັ້ມແຂງ.
ສ່ວນທ່ານເລຂາທິການໃຫຍ່ ICAPP, Park Ro byung ໄດ້ຕີລາຄາສູງບັນດາການປະກອບສ່ວນຢ່າງຕໍ່ເນື່ອງ, ແທດຈິງ, ມີປະສິດທິຜົນຂອງພັກກອມມູນິດຫວຽດນາມ ໃນບັນດາການເຄື່ອນໄຫວຂອງ ICAPP ເວົ້າລວມ ແລະ ຄະນະປະຈຳ ICAPP ເວົ້າສະເພາະໃນຊຸມປີຜ່ານມາ. ທ່ານ Park Ro byung ປາດຖະໜາວ່າ, ພັກກອມມູນິດຫວຽດນາມ ຈະສືບຕໍ່ມີການປະກອບສ່ວນຫຼາຍຢ່າງໃຫ້ແກ່ວິວັດການພັດທະນາຂອງ ICAPP ໃນໄລຍະຈະມາເຖິງ.
(ແຫຼ່ງຄັດຈາກ VOV)


text: ອົງການໄອຍະການປະ ຊາຊົນສູງສຸດ (ອອປສ) ໄດ້ຈັດ ກອງປະຊຸມແຜນກຳນົດພະ ນັກງານນຳພາ-ຄຸ້ມຄອງ ຂັ້ນ ສູນກາງຄຸ້ມຄອງ ຂອງອົງການ ໄອຍະການປະຊາຊົນສູງສຸດ ແລະ ອົງການໄອຍະການປະ ຊາຊົນພາກ ຂຶ້ນໃນວັນທີ 12- 16 ກຸມພານີ້ທີ່ ອອປສ ໂດຍ ການເປັນປະທານຂອງ ທ່ານ ຄຳສານ ສຸວົງ ກຳມະການສູນ ກາງພັກ ຫົວໜ້າອົງການໄອ ຍະການປະຊາຊົນສູງສຸດ, ມີ ຕາງໜ້າຄະນະຈັດຕັ້ງສູນກາງ ພັກ, ຄະນະພັກ, ຄະນະນຳອົງ ການໄອຍະການປະຊາຊົນສູງ ສຸດ, ບັນດາຫົວໜ້າອົງການໄອ ຍະການປະຊາຊົນພາກ, ຫົວ ໜ້າກົມ, ຫົວໜ້າຫ້ອງການ, ຫົວໜ້າສະຖາບັນຄົ້ນຄວ້າ ແລະ ຝຶກອົບຮົມວຽກງານໄອ ຍະການ ແລະ ພະນັກງານເຂົ້າ ຮ່ວມ. ກອງປະຊຸມດັ່ງກ່າວບັນ ດາຜູ້ເຂົ້າຮ່ວມໄດ້ຮັບຟັງການ ເຜີຍແຜ່ມະຕິເລກທີ 032/ກມສພ, ຂອງກົມການເມືອງ ສູນກາງພັກ ແລະ ມະຕິເລກທີ 030/ກມສພ ວ່າດ້ວຍມາດຕະ ຖານພະນັກງານນຳພາ-ຄຸ້ມ ຄອງ, ຕຳແໜ່ງບໍລິຫານຂອງ ລັດຖະກອນ ອົງການໄອຍະ ການປະຊາຊົນ, ການສ້າງແຜນ ກຳນົດພະນັກງານແມ່ນການ ກະກຽມບຸກຄະລາກອນໃນລັກ ສະນະເປີດກວ້າງເລືອກເຟັ້ນ ພະນັກງານນຳພາ-ຄຸ້ມຄອງ ຕອບສະໜອງດ້ານຈຳນວນ, ຄຸນນະພາບຕາມຄວາມຮຽກ ຮ້ອງຕ້ອງການຕາມຕຳແໜ່ງ ງານທີ່ເໝາະສົມ ແລະ ແທດ ເໝາະ, ການຄາດຄະເນເປົ້າ ໝາຍພະນັກງານທີ່ຈະຈັດວາງ ເຂົ້າຕຳແໜ່ງງານ ແລະ ແມ່ນ ຄວາມຮັບຜິດຊອບໂດຍກົງ ຂອງຄະນະພັກແຕ່ລະຂັ້ນ, ເປັນສູນລວມປະຕິບັດຫຼັກການ ປະຊາທິປະໄຕຢ່າງເຂັ້ມງວດ, ຄົ້ນຄວ້າເປົ້າໝາຍເຂົ້າໃນແຜນ ກຳນົດພະນັກງານເປັນໝູ່ຄະ ນະ ແລະ ຕົກລົງຕາມສຽງສ່ວນ ຫຼາຍ, ຮັບປະກັນຄວາມຖືກ ຕ້ອງໂປ່ງໃສ, ພາວະວິໄສ, ຮອບດ້ານ, ຍຸຕິທຳ, ຄຳນຶງເຖິງ ໂຄງປະກອບ ເພດ, ເຜົ່າ ແລະ ເລັ່ງໃສ່ພະນັກງານໜຸ່ມໃຫ້ ກວມອັດຕາສ່ວນຫຼາຍຫັນໄປ ສູ່ຄວາມກ້າວໜ້າ ແລະ ທັນ ສະໄໝຮອບດ້ານໃນປັດຈຸບັນ ແລະ ອະນາຄົດ.


text:
ຄຳໄຫວ້ພຣະ
ແບບຫຍໍ້
ໄຫວ້ພຣະເຊົ້າ-ແລງສຳລັບຄະຣາວາດ ຢູ່ທີ່ເຮືອນ,
ໄຫວ້ພຣະປະຈໍາວັນແບບຫຍໍ້ ເໝາະແກ່ຜູ້ມີເວລານ້ອຍ
(ໄຕ້ທຽນ ຈູດທູບ ຂາບລົງ ໓ ຄັ້ງ"ໄຕ້ທຽນໃຫ້ຈຸດທຽນເບື້ອງຂວາ" ພຣະພຸດທະຮູບກ່ອນ)
1. ກ່າວຊຸມນຸມເທວະດາ
(ກ່ອນຈະຟັງທັມ ຫຼືສູດມົນໃຫ້ວ່າຄຳອັນເຊີນເທວະດາດັ່ງຕໍ່ໄປນີ້)
ສະມັນຕາ ຈັກກະວາເລສຸ ອັຕຕະຣາຄັດສັນຕຸ ເທວະຕາ ສັດທັມມັງ ມຸນິຣາຊັດສະ ສຸນັນຕຸ ສັກຄະໂມກຂະທັງ ຯ
ສັກເຄກາເມຈະຣູເປ ຄິຣິສິຂະຣະຕະເຕ ຈັນຕະລິກເຂ ວິມາເນ ທີເປ ຣັດເຖຈະ ຄາເມ ຕະຣຸວະນະຄະຫາເນ ເຄຫະ ວັດຖຸມຫິ ເຂດເຕ ພູມມາ ຈາຍັນຕຸ ເທວາຊະລະຖະລະວິສະເມ ຍັກຂະຄັນທັບພະນາຄາ ຕິດຖັນຕາ ສັນຕິເກ ຍັງ ມຸນິວະຣະຈະນັງ ສາທະໂວເມ ສຸນັນຕຸ; ທັມມັດສະວະນະກາໂລ ອາຍັມພະທັນຕາ ທັມມັດສະວະນະກາໂລ ອາຍັມພະທັນຕາ; ທັມມັດສະວະນະກາໂລ ອາຍັມພະທັນຕາ.
ເທວາ ອັນວ່າເທພະຍຸດາເຈົ້າທັງຫລາຍ ຝູງທີ່ຢາຍຢັ້ງຢູ່ ສະພູ່ພ້ອມພາຍສະວັນ ອັນເປັນຊັ້ນ ກາມາແລະຣູບປະພົບ ກັບທັງ ເທພະເຈົ້າ ເຫລົ່າພູມມາເຊິ່ງສະຖິດຢູ່ໃນທິບພາພິມານມາດ ອັນຕັ້ງຢູ່ຕາມອາກາດຈອມດອຍ ພູຜາຍອຍສູງຕ່ຳ ແລະອັນ ເລື່ອນລອຍຢູ່ຖ້ຳເວຫາ ກັບທັງ ເນື້ອທີ ປ່າເກາະ ດອນດ່ານດ້າວປະເທດທ້າວແດນເມືອງຢາຍນອງເນືອງແຄ່ບ້ານ ກັບທັງຢາຍ ຢູ່ຖ້ານພຶກສາແດນດົງຫນາປ່າເຫລົ່າເຮື້ອ ເຄຫະເນື້ອໄຮ່ນາສວນ ທັງໝູ່ມວນອາຮັກອັນເປັນ ເຊື້ອຍັກຄັນທັບພະນາຄາ ຕິດຖັນຕາ ອັນສະຖິດຢູ່ໃນເຖື່ອນຖ້ຳທາງນ້ຳແລະທາງບົກ ທີ່ຕີນ ຕົກ ສູງຕ່ຳ ອັນບໍ່ພ່ຳສເມີກັນ ສັນຕິເກ ອັນມີຢູ່ໃນທີ່ໄກ ແລະທີ່ໃກ້ ອາຍັນເຕ ຂໍຈົ່ງໃຫ້ຍາຕຣາ ເຊີນເຂົ້າມານະສະຖານທີ່ນີ້ ອັນວ່າຄຳໃດຊີ້ຊ່ອງຄຳສອນແຫ່ງພຣະຊິນນະວອນມຸນີນາດ ດູຣາ ທ່ານເຊື້ອຊາດສັບປຸຣິສາ ສຸນັນຕຸ ຂໍຈົ່ງໄດ້ຕັ້ງໂສຕາ ປົງເຈຕະນາລົງໃນ ຕັງຂະນິກະສະມາທິ ຕັ້ງສະຕິປະຄອງ ເຊິ່ງມະນະ ສິການ ຟັງອຸທານຄຳຝູງຂ້າ ຈັກກ່າວໃນບັດນີ້ເທີ້ນ. ທັມມັດສະວະນະກາໂລ ອະຍັມພະທັນຕາ ຂະນະນີ້ເປັນຍາມດີຄວນຟັງ ທັມແຫ່ງພຣະມຸນີໂດຍ ເຄົາຣົບກໍຂ້າເທີ້ນ.
2.
- ນະໂມ ຕັສສະ ພະຄະວະໂຕ ອະຣະຫະໂຕ ສັມມາສັມພຸທທັສສະ (ສາມຈົບ)
-
(ວາງລົງແລ້ວ, ຂາບ ໑ ຄັ້ງ) ຫລືຈະໃຊ້ບົດຕໍ່ໄປນີ້ກໍໄດ້ (ທີ່ນິຍົມໃຊ້ໃນງານພິທີຕ່າງໆເປັນປະຈຳ)
ອິມິນາ ສັກກາເຣນະ ຕັງ ພຸທທັງ ອະພິປູຊະຍາມະ
ອິມິນາ ສັກກາເຣນະ ຕັງ ທັມມັງ ອະພິປູຊະຍາມະ
ອິມິນາ ສັກກາເຣນະ ຕັງ ສັງຄັງ ອະພິປູຊະຍາມະ
3. ຄໍາໄຫວ້ພຣະຣັຕນະໄຕຣ
- ອະຣະຫັງ ສັມມາສັມພຸດໂທ ພະຄະວາ ພຸດທັງ ພະຄະວັນຕັງ ອະພິວາເທມິ (ຂາບ)
- ສວາກຂາໂຕ ພະຄະວະຕາ ທັມໂມ ທັມມັງ ນະມັສສະມິ. (ຂາບ)
- ສຸປະຕິປັນໂນ ພະຄະວະໂຕ ສາວະກະສັງໂຄ ສັງຄັງ ນະມາມິ
* ຂາບລົງນຶ່ງຄັ້ງ
ພຸທທັງ ສະຣະນັງ ຄັສສະມິ
ທັມມັງ ສະຣະນັງ ຄັສສະມິ
ສັງຄັງ ສະຣະນັງ ຄັສສະມິ
ທຸຕິ ຍັມປິ ພຸທທັງ ສະຣະນັງ ຄັສສະມິ
ທຸຕິ ທັມປິ ທັມມັງ ສະຣະນັງ ຄັສສະມິ
ທຸຕິ ຍັມປິ ສັງຄັງ ສະຣະນັງ ຄັສສະມິ
ຕະຕິ ຍັມປິ ພຸທທັງ ສະຣະນັງ ຄັສສະມິ
ຕະຕິ ທັມປິ ທັມມັງ ສະຣະນັງ ຄັສສະມິ
ຕະຕິ ຍັມປິ ສັງຄັງ ສະຣະນັງ ຄັສສະມິ.
* ຂາບລົງນຶ່ງຄັ້ງ
4. ໄຫວ້ບົດພຸທທະຄຸນ
ອິຕິປິໂສ ພະຄະວາ ອະຣະຫັງສັມມາສັມພຸທໂທ ວິຊຊາຈະຣະນະສັມປັນໂນ ສຸຄະໂຕ ໂລກະວິທູ ອະນຸຕຕະໂຣ ປຸຣິສະທັມມະສະຣະຖີ ສັຕຖາເທວະມະນຸສສານັງ ພຸດໂທ ພະຄະວາ ຕິ.
* ຂາບລົງນຶ່ງຄັ້ງ
5. ໄຫວ້ບົດທັມມະຄຸນ
ສ໌ວາກຂາໂຕ ພະຄະວະຕາ ທັມໂມ ສັນທິຕຖິໂກ ອະກາລິໂກ ເອຫິ ປັສສິໂກ ໂອປະນະຍິໂກ ປັຈຈັຕຕັງ ເວທິຕັພໂພ ວິນຍູຮີຕິ.
* ຂາບລົງນຶ່ງຄັ້ງ
6. ໄຫວ້ບົດສັງຄະຄຸນ
ສຸປະຕິປັນໂນ ພະຄະວະໂຕ ສາວະກະສັງໂຄ, ອຸຊຸປະຕິປັນໂນ ພະຄະວະໂຕ ສາວະກະສັງໂຄ, ຍາຍະປະຕິປັນໂນ ພະຄະວະໂຕ ສາວະກະສັງໂຄ, ສາມິຈິປະຕິປັນໂນ ພະຄະວະໂຕ ສາວະກະສັງໂຄ, ຍະທິທັງຈັຕຕາຣິ ປຸຣິສາຍຸຄານິ ອັຕຖະປຸຣິສະ ປຸຄຄະລາ ເອສະ ພະຄະວະໂຕ ສາວະກະສັງໂຄ ອາຫຸເນຍໂຍ ປາຫຸເນຍໂຍ ທັກຂິເນຍໂຍ ອັນຊະລີ ກະຣະນິໂຍ ອະນຸຕຕະຣັງ ປຸນຍັກເຂຕຕັງ ໂລກັສສະ ຕິ.
* ຂາບລົງນຶ່ງຄັ້ງ
(ຕໍ່ໄປສູດສະເດາະເຄາະຕົນເອງ).
- ນະໂມ ຕັສສະ ພະຄະວະໂຕ ອະຣະຫະໂຕ ສັມມາສັມພຸທທັສສະ (ສາມຈົບ)
- ໄຊຍະ ໄຊຍະ ພຸດໂທ, ໄຊຍະ ໄຊຍະ ທັມໂມ, ໄຊຍະ ໄຊຍະ ສັພພະຣາຊາ (ເທົ່າອາຍຸຕົນ)
ສູດເສີມດວງ:
ອິຕິປິໂສ ພະຄະວາ ອະຣະຫັງສັມມາ ສັມພຸດໂທ ວິດຊາຈາຣະນະສັມປັນໂນ ສຸຄະໂຕ ໂລກະວິທູ ອະນຸດ ຕະໂລ ປຸຣິສະທັມມັດສະຣະຖີ ສັດຖາເທວະມະນຸດສານັງ ພຸດໂທ ພະຄະວາຕິ (ເທົ່າອາຍຸ)
ກ່າວຄຳບູຊາໂຊກດ້ວຍຕົນເອງ:
ທຸກຂັປປັຕຕາ ຈະ ນິຈທຸກຂາ ພະຍັບປັດຕາ ຈະ ນິບພະຍາ ໂສກັປປັຕຕາ ຈະນິຈໂສກາ ໂຫນຕຸ
ສັບເພປິ ປານິໂນ ເອດຕາວະຕາ ຈະ ອັມເຫຫິ ສັມພະຕັງ ປຸນຍະສັມປະທັງ
ສັບເພ ເທວານຸໂມທັນຕຸ ສັດທາຍະ ສີລັງ ຣັກຂັນຕຸ ສັບພະທາ ພາວະນາພິຣະຕາໂຫນຕຸ ຄັດສັນຕຸ ເທວະຕາຄະຕາຯ ສັບເພ ພຸດທາ ພະລັບປັດຕາ ປັດເຈກການັນຈະ ຍັງ ພະລັງ ອະຣະຫັນຕານັນຈະ ເຕເຊນະ ຣັກຂັງ ພັນທາມິ ສັບພະໂສ ຯ
ຂ້ານ້ອຍຊື່ວ່າ (ບອກ ຊື່ຕົນ ເອງນາມສະກຸນພ້ອມ) ອາຍຸ….ປີ, ຂໍໃຫ້ເຖິງເຊິ່ງ ຄວາມຈະເຣີນຮຸ່ງເຮືອງ ມີໂຊກ ມີໄຊ ຊະຍະ ສິທທິ ທະນັງ ລາພັງ ໂສຕຖິງ ພະຄະຍັງ ສຸຂັງ ພະລັງ ສີຣິ ຈະ ອາຍຸ ຈະ ວັນໂນ ຈະ ໂພຄັງ ວຸດທິ ຈະຍະ ສະຕະວັສສາ ຈະ ອາຍູ ຈະ ສິທທິ ພະວັນຕຸ ເມ (ວ່າ ໓ ຫົນ).
ສູດກຳຈັດເຄາະ ກຳຈັດຝັນບໍ່ດີ ກໍາຈັດລາງຮ້າຍຕ່າງໆ ຮຽກວາອະພະຍະປຣິຕສູດ "ສູດຂະຈັດພັຍແລະເຄາະຮ້າຍ ແລະຄວາມຢ້ານກົວ"
- ປຸນຍະລາພັງ ມະຫາເຕຊັງ ວັນນະກິດຕິ ມະຫາຍະສັງ ສັບພະສັດຕະຫິຕັງ ຊາຕັງ ຕັງ ສຸນັນຕຸ ອະເສສະໂຕ ອັຕຕັບປະຣະຫິຕັງ ຊາຕັງ ປະຣິດຕັນຕັມພະນາມະ ເຫ ຯ
- ຍັນທຸນນິມິດຕັງ ອະວະມັງຄະລັນຈະ ໂຍ ຈາມະນາໂປ ສະກຸນນັດສະ ສັດໂທ ປາປັກຄະໂຫ ທຸດສຸປິນັງ ອະກັນຕັງ ພຸດທທາ ນຸພາເວນະ ວິນາສະເມນຕຸ ຯ
- ຍັນທຸນນິມິດຕັງ ອະວະມັງຄະລັນຈະໂຍ ຈາມະນາໂປ ສະກຸນນັດສະ ສັດໂທ ປາປັກຄະໂຫ ທຸດສຸປິນັງ ອະກັນຕັງ ທັມມານຸພາເວນະ ວິນາສະເມນຕຸຯ
- ຍັນທຸນນິມິດຕັງ ອະວະມັງຄະລັນຈະໂຍ ຈະມະນາໂປ ສະກຸນັດສະ ສັດໂທ ປາປັກຄະໂຫ ທຸດສຸປິນັງ ອະກັນຕັງ ສັງຄານຸພາເວນະ ວິນາດສະເມນຕຸ ຯ
* ຂາບລົງນຶ່ງຄັ້ງ
ຄາຖາພາວະນາອື່ນໆ
1). ນະ ມະ ອະ ອຸ ນະ ໂມ ພຸດ ທາ ຍະ ນະ ມະ ພະ ທະ ຈະ ພະ ກະ ສະ (໙ ຫົນ)
2). ອິສວາສຸ ສຸສວາອິ (໙ ຫົນ)
(ໝາຍເຫດ: ຄາຖາພາວະນາອື່ນໆນີ້ ຫາກທ່ານມີເພີ່ມຕື່ມ ຫຼືມີຄວາມປາຖນາຢາກຈະໄຫວ້ ກໍສາມາດທຳໄດ້)
ຢາດນໍ້າແບບສັ້ນໆ
ອິທັງໂນ ຍາຕິນັງໂຫຕຸ ສຸຂິຕາໂຫນຕຸ ຍາຕະໂຍ.
ຂໍຜົນບຸນນີ້ ຈົ່ງໄປເຖີງຍາດທັງຫລາຍຂອງຂ້າພະເຈົ້າດ້ວຍເທີ້ນ.
(ອະທິຖານແຜ່ໄພສານໄປທົ່ວສັບພະສັດ)
ຄຳແຜ່ເມຕຕາໃຫ້ແກ່ຕົນເອງ:
ອະຫັງ ສຸຂິໂຕ ໂຫມິ, ຂໍໃຫ້ຂ້າພະເຈົ້າມີຄວາມສຸກ, ນິດທຸກໂຂ,ປາສຈາກຄວາມທຸກ;
ອະເວໂຣ, ບໍ່ມີເວນ; ອັບພະຍາປັດໂຊ, ອະນິໂຄ, ບໍ່ມີຄວາມທຸກກາຍ ທຸກໃຈ; ອະຫັງ ສຸຂີອັຕຕານັງ ປະຣິຫາຣາມິ, ຂໍໃຫ້ຂ້າພະເຈົ້າມີຄວາມສຸກ ຮັກສາຕົນໃຫ້ພົ້ນຈາກທຸກພັຍ ອັນຕະລາຍທັງສິ້ນເຖີດ.
ຄຳແຜ່ເມຕຕາໃຫ້ຄົນອື່ນ:
ສັພເພ ສັຕຕາ,
ສັດທັງຫລາຍທັງປວງ ທີ່ເປັນເພື່ອນທຸກເກີດແກ່ເຈັບຕາຍ ດ້ວຍກັນທັງໝົດທັງສິ້ນ;
ນິດທຸກໂຂ, ປາສຈາກຄວາມທຸກ, ອະເວໂຣ, ອັບພະຍາປັດໂຊ, ບໍ່ມີຄວາມບຽດບຽນ; ອະນີໂຄ,ບໍ່ມີຄວາມທຸກກາຍ ທຸກໃຈ; ສຸຂີອັຕຕານັງ ປະຣິຫາຣັນຕຸ,ຈົ່ງມີຄວາມສຸກກາຍ ສຸກໃຈ ຮັກສາຕົນໃຫ້ພົ້ນຈາກທຸກພັຍ ອັນຕະລາຍທັງສິ້ນເຖີດ.
7. ວັນທາໃຫຍ່
- ອຸກາສະ ວັນທາມິ ພັນເຕ ເຈຕິຍັງ ສັບພັງ ສັບພັດຖະ ຖາເນ ສຸປະຕິດຖິຕັງ ສາຣີຣິກະທາຕຸ ມະຫາໂພທິງ ພຸດທະຣູປັງ ສັກາຣັງ ສະທາ ວະຈະສາ ມະນະສາ ເຈວະ ວັນທາ ເມ ເຕ ຕະຖາຄະເຕ ສະຍາເນ ອາສະເນ ຖາເນ ຄະມະເນ ຈາປິ ສັບພະທາ
* ຂາບລົງນຶ່ງຄັ້ງ
8. ວັນທານ້ອຍ
- ອຸກາສະ ວັນທາມິ ພັນເຕ ສັບພັງ ອະປະຣາທັງ ຂະມະຖະ ເມ ພັນເຕ ມະຍາກະຕັງ ປຸນຍັງ ສາມິນາ ອະນຸໂມທິຕັບພັງ ສາມິນາກະຕັງ ປຸນຍັງ ໄມຫັງ ທາຕັບພັງ ສາທຸ ສາທຸ ອະນຸໂມທາມິ.
* ຂາບລົງສາມຄັ້ງ (ຈົບພິທິ)
ຄຳສູດມົນຫຍໍ້
ສ່ວນມາກຈະເປັນການໄຫວ້ພຣະຮວມ ຍາມມາວັດ ຫລື ເຮັດບຸນ
1. ຄຳບູຊາພຣະພຸທ ພຣະທັມ ພຣະສົງຄ໌ ແລະ ຄຳໄຫວ້ພຣະຣັຕນະໄຕຣ
ອິມິນາ ສັກກາເຣນະ ຕັງ ພຸທທັງ ອະພິປູຊະຍາມະ ອະຣະຫັງ ສັມມາສັມພຸທໂທ ພະຄະວະ ພຸທທັງ ພະຄະວັນຕັງ ອະພິວາເທມິ
* ຂາບລົງນຶ່ງເທື່ອ
ອິມິນາ ສັກກາເຣນະ ຕັງ ທັມມັງ ອະພິປູຊະຍາມະ ສວາກຂາໂຕ ພະຄະວະຕາ ທັມໂມ ທັມມັງ ນະມັສສາມິ
* ຂາບລົງນຶ່ງເທື່ອ
ອິມິນາ ສັກກາເຣນະ ຕັງ ສັງຄັງ ອະພິປູຊະຍາມະ ສຸປະຕິປັນໂນ ພະຄະວະໂຕ ສາວະກະສັງໂຄ ສັງຄັງ ນະມາມິ
* ຂາບລົງນຶ່ງເທື່ອ
2.
ນະໂມຕັສສະ ພະຄະວະໂຕ ອະຣະຫະໂຕ ສັມມາສັມພຸທທັສສະ (ສາມຈົບ)
3. ຄຳບູຊາພຣະຣັຕນະໄຕຣ
ພຸທທັງ ສະຣະນັງ ຄັຈສາມິ ທັມມັງ ສະຣະນັງ ຄັຈສາມິ ສັງຄັງ ສະຣະນັງ ຄັຈສາມິ
ທຸຕິຍັມປິ ພຸທທັງ ສະຣະນັງ ຄັຈສາມິ ທຸຕິຍັມປິ ທັມມັງ ສະຣະນັງ ຄັຈສາມິ ທຸຕິຍັມປິ ສັງຄັງ ສະຣະນັງ ຄັຈສາມິ
ຕະຕິຍັມປິ ພຸທທັງ ສະຣະນັງ ຄັຈສາມິ ຕະຕິຍັມປິ ທັມມັງ ສະຣະນັງ ຄັຈສາມິ ຕະຕິຍັມປິ ສັງຄັງ ສະຣະນັງ ຄັຈສາມິ
* ຂາບລົງນຶ່ງເທື່ອ
4.
(ພຸທຄຸນ) ອິຕິປິໂສ ພະຄະວາ ອະຣະຫັງ ສັມມາສັມພຸທໂທ ວິຊຊາ ຈະຣະນະ ສັມປັນໂນ ສຸຄະໂຕ ໂລກະວິທູ ອະນຸຕຕະໂຣ ປຸຣິສະ ທັມມາ ສາຣະຖີ ສັຕຖາ ເທວະ ມະນຸສສານັງ ພຸທໂທ ພະຄະວາຕິ
* ຂາບລົງແລ້ວວ່າ
ກາເຍນະ ວາຈາຍະ ວະ ເຈຕະສາ ວາ ພຸທເທ ກຸກັມມັງ ປະກະຕັງ ມະຍາຍັງ ພຸທໂທ ປະຕິຄຄັນຫະຕຸ ອັຈຈະຍັນຕັງ ກາລັນຕະເຣ ສັງວະຣິຕຸງ ວະ ພຸທເທ
(ທັມມະຄຸນ)
* ຂາບລົງແລ້ວວ່າ
ກາເຍນະ ວາຈາຍະ ວະ ເຈຕະສາ ວາ ທັມເມ ກຸກັມມັງ ປະກະຕັງ ມະຍາ ຍັງ ທັມໂມ ປະຕິຄຄັນຫະຕຸ ອັຈຈະຍັນຕັງ ກາລັນຕະເຣ ສັງວະຣິຕຸງ ວະ ທັມເມ
(ສັງຄະຄຸນ) ສຸປະຕິປັນໂນ ພະຄະວະໂຕ ສາວະກະສັງໂຄ, ອຸສຸປະຕິປັນໂນ ພະຄະວະໂຕ ສາວະກະສັງໂຄ, ຍາຍະ ປະຕິປັນໂນ ພະຄະວະໂຕ ສາວະກະສັງໂຄ, ສາມີຈິ ປະຕິປັນໂນ ພະຄະວະໂຕ ສາວະກະສັງໂຄ, ຍະທິທັງ, ຈັຕຕາຣິ ປຸຣິສາຍຸຄານິ ອັຕຖະ ປຸຣິສາ ປຸຄຄະລາ ເອສະ ພະຄະວະໂຕ ສາວະກະສັງໂຄ ອາຫຸເນຍໂຍ ປາຫຸເນຍໂຍ ທັກຂິເນຍໂຍ ອັນຊະລີກະຣະນິໂຍ ອະນຸຕຕະຣັງ ປຸນຍັກເຂຕຕັງ ໂລກັສສະຕິ
* ຂາບລົງແລ້ວວ່າ
ກາເຍນະ ວາຈາຍະວະ ເຈຕະສາ ວາ ສັງເຄ ກຸກັມມັງ ປະກະຕັງ ມະຍາຍັງ ສັງໂຄ ປະຕິຄຄັນຫາຕຸ ອັຈຈະຍັນຕັງ ກາລັນຕະເຣ ສັງວະຣິຕຸງ ວະ ສັງເຄ
* ຂາບລົງນຶ່ງເທື່ອ
5. ຄຳວັນທາໃຫຍ່ ໄຫວ້ພຣະພຸທເຈດີ
ອຸກາສະ ວັນທາມິ ພັນເຕ ເຈຕິຍັງ ສັພພັງ ສັພພັຕຖະ ຖາເນສຸປະຕິຕຖິຕັງ ສາຣີຣິກະທາຕຸ ມະຫາໂພທິງ ພຸທທະຣູປັງ ສັກກະລັງ ສະທາ ວະຈະສາ ມະນະສາ ເຈວະ ວັນທາ ເມເຕ ຕະຖາຄະເຕ ສະຍະເນ ອາສະເນ ຖາເນ ຄະມະເນ ຈາປິ ສັພພະທາ,
* ຂາບລົງນຶ່ງເທື່ອ
6.
ອຸກາສະ ວັນທາມິ ພັນເຕ ສັພພັງ ອະປະຣາທັງ ຂະມະຖະເມ ພັນເຕ ມະຍາກະຕັງ ປຸນຍັງ ສາມິນາ ອະນຸໂມທິຕັພພັງ ສາມິນາ ກະຕັງ ປຸນຍັງ ມັຍຫັງ ທາຕັພພັງ ສາທຸ ສາທຸ ອະນຸໂມທາມິ,
* ຂາບລົງສາມເທື່ອ
ບົດສູດອຸທິສສ່ວນກຸສົນ
ອິທັງ ເມ ມາຕາປິຕຸນັງ ໂຫຕຸ ສຸຂິຕາ ໂຫນຕຸ ມາຕາປິຕະໂຣ,
ຂໍສ່ວນບຸນນີ້ຈົ່ງສຳເຣັດແກ່ ມານດາບິດາຂອງຂ້າພະເຈົ້າ ຂໍໃຫ້ມານດາບິດາຂອງຂ້າພະເຈົ້າມີຄວາມສຸກ
ອິທັງ ເມ ຍາຕິນັງ ໂຫຕຸ ຍາຕິນັງ ສຸຂິຕາ ໂຫນຕຸ ຍາຕະໂຍ,
ຂໍສ່ວນບຸນນີ້ຈົ່ງສຳເຣັດແກ່ ຍາຕທັ້ງຫລາຍຂອງຂ້າພະເຈົ້າ ຂໍໃຫ້ ຍາຕທັ້ງຫລາຍຂອງຂ້າພະເຈົ້າມີຄວາມສຸກ
ອິທັງ ເມ ຄຸຣູປັຊຊາຍາຈະຣິຍານັງ ໂຫຕຸ ສຸຂິຕາ ໂຫນຕຸ ຄຸຣູປັຊຊາຍາຈະຣິຍາ,
ຂໍສ່ວນບຸນນີ້ຈົ່ງສຳເຣັດແກ່ ຄຣູອຸປັຊຊາອາຈານຂອງຂ້າພະເຈົ້າ ຂໍໃຫ້ ຄຣູອຸປັຊຊາອາຈານຂອງຂ້າພະເຈົ້າ ມີຄວາມສຸກ
ອິທັງ ເມ ສັພພະເທວະຕານັງ ໂຫຕຸ ສຸຂິຕາ ໂຫນຕຸ ສັພເພເທວາ,
ຂໍສ່ວນບຸນນີ້ຈົ່ງສຳເຣັດແກ່ ເທວະດາທັ້ງຫລາຍທັ້ງປວງ ຂໍໃຫ້ ເທວະດາທັ້ງຫລາຍທັ້ງປວງ ມີຄວາມສຸກ
ອິທັງ ເມ ສັພພະເປຕານັງ ໂຫຕຸ ສຸຂິຕາ ໂຫນຕຸ ສັພເພເປຕາ,
ຂໍສ່ວນບຸນນີ້ຈົ່ງສຳເຣັດແກ່ ເຜດທັ້ງຫລາຍທັ້ງປວງ ຂໍໃຫ້ ເຜດທັ້ງຫລາຍທັ້ງປວງ ມີຄວາມສຸກ
ອິທັງ ເມ ສັພພະເວຣີນັງ ໂຫຕຸ ສຸຂິຕາ ໂຫນຕຸ ສັພເພເວຣີ,
ຂໍສ່ວນບຸນນີ້ຈົ່ງສຳເຣັດແກ່ ເຈົ້າກັມນາຍເວນທັ້ງຫລາຍທັ້ງປວງ ຂໍໃຫ້ ເຈົ້າກັມນາຍເວນທັ້ງຫລາຍທັ້ງປວງ ມີຄວາມສຸກ
ອິທັງ ເມ ສັພພະສັຕຕານັງ ໂຫຕຸ ສຸຂິຕາ ໂຫນຕຸ ສັພເພສັຕຕາ,
ຂໍສ່ວນບຸນນີ້ຈົ່ງສຳເຣັດແກ່ ສັຕວ໌ທັ້ງຫລາຍທັ້ງປວງ ຂໍໃຫ້ ສັຕວ໌ທັ້ງຫລາຍທັ້ງປວງ ມີຄວາມສຸກ
ບົດສູດແຜ່ເມຕຕາ
ສັພເພ ສັຕຕາ ສັດທັງຫລາຍທັງປວງທີ່ເປັນເພື່ອນທຸກ ເກີດແກ່ເຈັບຕາຍ ດ້ວຍກັນທັງໝົດທັງສິ້ນ
ອະເວຣາ ໂຫນຕຸ ຈົ່ງເປັນສຸກເປັນສຸກເຖີດ ຢ່າໄດ້ມີເວຣແກ່ກັນແລະກັນເລີຍ
ສັພເພ ສັຕຕາ ສັດທັງຫລາຍທັງປວງທີ່ເປັນເພື່ອນທຸກ ເກີດແກ່ເຈັບຕາຍ ດ້ວຍກັນທັງໝົດທັງສິ້ນ
ອັພພະຍາປັຊຊາ ໂຫນຕຸ
ສັພເພ ສັຕຕາ ສັດທັງຫລາຍທັງປວງທີ່ເປັນເພື່ອນທຸກ ເກີດແກ່ເຈັບຕາຍ ດ້ວຍກັນທັງໝົດທັງສິ້ນ
ອະນິຄາ ໂຫນຕຸ ຈົ່ງເປັນສຸກເປັນສຸກເຖີດ ຢ່າໄດ້ຄວາມທຸກກາຍ ທຸກໃຈເລີຍ
ສັພເພ ສັຕຕາ ສັດທັງຫລາຍທັງປວງທີ່ເປັນເພື່ອນທຸກ ເກີດແກ່ເຈັບຕາຍ ດ້ວຍກັນທັງໝົດທັງສິ້ນ
ສຸຂີ ອັຕຕານັງ ປະຣິຫະຣັນຕຸ ຈົ່ງມີຄວາມສຸກກາຍ ສຸກໃຈ ຮັກສາຕົນ ໃຫ້ພົ້ນຈາກທຸກພັຍ ທັງສິ້ນດ້ວຍເທີ້ນ


text:
ແຜນການປະຕິຮູບໂຄງປະກອບການຈັດຕັ້ງລັດຖະບານຮອບໃໝ່ທີ່ໄດ້ຮັບຄວາມສົນໃຈໂດຍທົ່ວໄປ ໄດ້ມອບໃຫ້ກອງປະຊຸມຄັ້ງທຳອິດຂອງສະພາປະຊາຊົນແຫ່ງຊາດຊຸດທີ 13 ໃນວັນທີ 13 ມີນານີ້ ເພື່ອນຳໄປຄົ້ນຄວ້າພິຈາລະນາ ແລະ ອີງຕາມແຜນການດັ່ງກ່າວ, ຄະນະລັດຖະບານໃນຖານະເປັນອົງການບໍລິຫານສູງສຸດຂອງຈີນ ຫຼັງຈາກປັບປຸງແລ້ວຈະປະກອບດ້ວຍ 27 ອົງການ ໃນນັ້ນລວມທັງບັນດາກະຊວງທີ່ສ້າງຕັ້ງຂຶ້ນໃໝ່ ເຊັ່ນ ກະຊວງຊັບພະຍາກອນທຳມະຊາດ, ກະຊວງສິ່ງແວດລ້ອມຊີວະພາບ, ກະຊວງກະສິກຳແລະຊົນນະບົດ, ກະຊວງວັດທະນະທຳແລະທ່ອງທ່ຽວ, ຄະນະກຳມະການສາທາລະນະສຸກແລະສຸຂະພາບແຫ່ງລັດ, ກະຊວງກິດຈະການທະຫານອອກປະຈຳການ ແລະອື່ນໆ, ອົງການລະດັບລັດຖະມົນຕີຈະຫຼຸດລົງ 8 ອົງການ ແລະ ອົງການລະດັບຮອງລັດຖະມົນຕີຈະຫຼຸດລົງ 7 ອົງການ.
ທ່ານຫວາງຢົງ, ທີ່ປຶກສາແຫ່ງລັດຈີນ ຊີ້ໃຫ້ເຫັນຂະນະທີ່ແນະນຳແຜນການປະຕິຮູບ ໂຄງປະກອບການຈັດຕັ້ງລັດຖະບານຕໍ່ສະພາປະຊາຊົນແຫ່ງຊາດວ່າ: ການປະຕິຮູບຮອບນີ້ ກໍເພື່ອສ້າງລະບົບການຄຸ້ມຄອງລັດຖະບານທີ່ກຳນົດໜ້າທີ່ຮັບຜິດຊອບຢ່າງຈະແຈ້ງ ແລະບໍລິຫານຕາມກົດໝາຍ, ຍົກສູງອຳນາດບໍລິຫານຂອງລັດຖະບານ ແລະ ສ້າງລັດຖະບານແບບບໍລິການທີ່ໄດ້ຮັບຄວາມເພິ່ງພໍໃຈຈາກປະຊາຊົນ.
ຈຸດສຳຄັນໜຶ່ງຂອງການປະຕິຮູບໂຄງປະກອບການຈັດຕັ້ງລັດຖະບານຮອບນີ້ ກໍຄື ການປະຕິຮູບໂຄງປະກອບການຈັດຕັ້ງລັດຖະບານໄດ້ສອດຄ່ອງກັບຄວາມຮຽກຮ້ອງຕ້ອງການທີ່ລົງເລິກຊຸກຍູ້ການປັບປຸງໃຫ້ລະບຽບການບໍລິຫານມີຄວາມກະທັດຮັດແລະການມອບສິດ, ປັບປຸງໂຄງປະກອບການຕິດຕາມຄຸ້ມຄອງຕະຫຼາດແລະປະຕິບັດກົດໝາຍໃຫ້ສົມບູນ ແລະ ເພີ່ມຄວາມເຂັ້ມງວດໃນການຕິດຕາມຄຸ້ມຄອງການປະຕິບັດການແລະຫຼັງປະຕິບັດການຮຽບຮ້ອຍແລ້ວ. ນອກນີ້, ຈະສ້າງຕັ້ງອົງການ ແລະ ໜ່ວຍງານໃໝ່ ເຊັ່ນ ອົງການຕິດຕາມຄຸ້ມຄອງຕະຫຼາດແຫ່ງຊາດ ແລະ ຄະນະກຳມະການຕິດຕາມຄຸ້ມຄອງທະນາຄານແລະອົງການປະກັນໄພ. ອີງຕາມຂໍ້ກຳນົດທີ່ລະບຸໄວ້ໃນກົດໝາຍວ່າດ້ວຍໂຄງປະກອບການຈັດຕັ້ງລັດຖະບານ, ການປັບປຸງ ແລະ ສ້າງຕັ້ງອົງການປະກອບລັດຖະບານ ຈະຕ້ອງມອບໃຫ້ສະພາປະຊາຊົນແຫ່ງຊາດຄົ້ນຄວ້າພິຈາລະນາ, ຂະນະທີ່ການປັບປຸງແລະສ້າງຕັ້ງອົງການທີ່ຂຶ້ນກັບລັດຖະບານທີ່ບໍ່ໄດ້ນອນຢູ່ໃນອົງການລັດຖະບານນັ້ນ ຈະໃຫ້ລັດຖະບານຊຸດໃໝ່ກວດກາ ແລະອະນຸມັດ.


text:
ຊາວໜຸ່ມ 2 ພາກສ່ວນ ສ້າງຂະບວນການຊົມເຊີຍ ແລະ ຮັບຕ້ອນວັນສຳຄັນຂອງຊາດ
ຄະນະຊາວໜຸ່ມ ປະຊາຊົນ ປະຕິວັດລາວຂອງອົງການກາແດງລາວ ແລະ ສະຖາບັນເສດຖະກິດ-ການເງິນ (ດົງຄຳຊ້າງ) ໄດ້ຮ່ວມມືກັນສ້າງຂະບວນການຊາວໜຸ່ມບໍລິຈາກເລືອດ ເພື່ອຊົມເຊີຍວັນສ້າງຕັ້ງພັກປະຊາຊົນ ປະຕິວັດລາວ ຄົບຮອບ 63 ປີ ແລະ ຄໍານັບຮັບຕ້ອນວັນສ້າງຕັ້ງຄະນະຊາວໜຸ່ມ ປະຊາຊົນ ປະຕິວັດລາວ ຄົບຮອບ 63 ປີ ເມື່ອວັນທີ 30 ມີນາ ຜ່ານມາ ທີ່ສະຖາບັນເສດຖະກິດ-ການເງິນ, ໂດຍໃຫ້ກຽດເຂົ້າຮ່ວມຂອງທ່ານ ທອງພະຈັນ ສອນນະສິນ ຮອງເລຂາຄະນະພັກຮາກຖານ, ຮອງປະທານອົງການກາແດງລາວ, ທ່ານ ຟອງ ສີສຸພັນ ພົມມະວົງ ຄະນະພັກຮາກຖານ, ຮອງຫົວໜ້າ ສະຖາບັນເສດຖະກິດ-ການເງິນ, ພ້ອມດ້ວຍພະນັກງານ, ຄູ-ອາຈານ, ນັກສຶກສາ ເຂົ້າຮ່ວມ.
ພາຍໃນກິດຈະກຳຄັ້ງນີ້, ປະກອບມີການບໍລິຈາກເລືອດຂອງຄູ-ອາຈານ, ນັກສຶກສາ ແລະ ບຸກຄົນອ້ອມຂ້າງ, ເຊິ່ງເລືອດທີ່ບໍລິຈາກໄດ້ແມ່ນມີຈຳນວນ 121 ຖົງ, ໂດຍລື່ນຄາດໝາຍທີ່ກຳນົດໄວ້ໃນເບື້ອງຕົ້ນ. ພ້ອມດຽວກັນນີ້, ຍັງມີການສາທິດປະຖົມພະຍາບານຈາກອາສາສະໝັກກູ້ຊີບກາແດງລາວ ໂດຍຜູ້ເຂົ້າຮ່ວມສາມາດທົດລອງ ແລະ ເຝິກຊ້ອມໃນຫົວຂໍ້ຕ່າງໆ ໃນການປະຖົມພະຍາບານ. ສຳລັບຂະບວນການດັ່ງກ່າວ, ແມ່ນໄດ້ສ້າງໂອກາດ ແລະ ປະສົບການອັນດີໃຫ້ແກ່ຊາວໜຸ່ມໃນການປະກອບສ່ວນໃນວຽກງານມະນຸດສະທຳ.ນອກຈາກນັ້ນ, ໃນຕອນແລງຂອງມື້ດຽວກັນທັງ 2 ພາກສ່ວນຍັງໄດ້ສ້າງຂະບວນການແຂ່ງຂັນກິລາເຕະບານມິດຕະພາບ ເພື່ອຮັດແໜ້ນຄວາມສາມັກຄີຮັກແພງ, ເຊິ່ງບັນຍາກາດແມ່ນເຕັມໄປດ້ວຍຄວາມໝາຍ ແລະ ຟົດຟື້ນ.
(ໂດຍ ສົງການ)


text:
ປະທານປະເທດ ເຈືອງເຕີ໋ນຊາງ ຕ້ອນຮັບຫົວໜ້າຜູ້ຕາງໜ້າກອງທຶນສາກົນ IMF
ທ່ານປະທານປະເທດ ຫວຽດນາມ ເຈືອງເຕີ໋ນຊາງ
ຕອນບ່າຍວັນທີ 27/7, ຢູ່ຮ່າໂນ້ຍທ່ານປະທານປະເທດ ຫວຽດນາມ ເຈືອງເຕີ໋ນຊາງ ໃຫ້ການຕ້ອນຮັບທ່ານ Sanjay Kalra ຫົວໜ້າຜູ້ຕາງໜ້າກອງທຶນສາກົນ IMF ປະຈຳ ຫວຽດນາມ ເຂົ້າຢ້ຽມອຳລາ ເນື່ອງໃນໂອກາດສິ້ນສຸດອະຍຸການປະຕິບັດງານຢູ່ ຫວຽດນາມ. ທ່ານປະທານປະເທດ ຫວຽດນາມ ເຈືອງເຕີ໋ນຊາງໄດ້ຂອບໃຈຕໍ່ຄວາມມານະພະຍາຍາມຂອງທ່ານ Sanjay Kalra ຫົວໜ້າຜູ້ຕາງໜ້າກອງທຶນສາກົນ IMF ປະຈຳ ຫວຽດນາມ ແລະ IMF ໃນການໜູນຊ່ວຍ ຫວຽດນາມ ກ່ຽວກັບແຫຼ່ງກຳລັງ ກໍຄືການໃຫ້ຄຳປຶກສາດ້ານນະໂຍບາຍໃນຂະບວນວິວັດພັດທະນາເສດຖະກິດ. ທ່ານປະທານປະເທດ ຫວຽດນາມ ເຈືອງເຕີ໋ນຊາງ ສະເໜີ IMF ດ້ວຍບົດບາດເມ່ນອົງການການເງິນສາກົນທີ່ສຳຄັນ ຈະສືບຕໍ່ໜູນຊ່ວຍ ຫວຽດນາມ ທາງດ້ານການເງິນ ແລະ ນຳສະເໜີກ່ຽວກັບນະໂຍບາຍ. ສ່ວຍທາງຝ່າຍ ຫວຽດນາມ ຍາມໃດກໍ່ຊົມເຊີຍ ແລະ ຮັບຝັງຄວາມເຫັນຈາກ IMF
ທ່ານ Sanjay Kalra ຫົວໜ້າຜູ້ຕາງໜ້າກອງທຶນສາກົນ IMF ປະຈຳ ຫວຽດນາມ ຍັງເຊື່ອໝັ້ນວ່າ: ຫວຽດນາມ ຈະມີບົດບາດນັບມື້ນັບສຳພັນໃນພາກພື້ນ.
(ແຫຼ່ງຄັດຈາກ VOV)


text:
ການຢ້ຽມຢາມ ອາເມລິກາ ຂອງທ່ານເລຂາທິການໃຫຍ່ ຫງວຽນຟູຈ້ອງ ມີລັກສະນະເປັນບາດລ້ຽວໃນການພົວພັນສອງຝ່າຍ
ຊ໋ຽວຊານ Gregory Poling. ພາບ:baomoi.com
ທ່ານ Gregory Poling, ຜູ້ຊ່ຽວຊານຊັ້ນນຳຂອງໂຄງການຄົ້ນຄ້ວາອາຊີຕາເວັນອອກສ່ຽງໃຕ້ ແລະ ຂໍ້ລິເລິ່ມບັນດາຄູ່ຮ່ວມມື ປາຊີຟີກ ຂຶ້ນກັບສູນຄົ້ນຄ້ວາຍຸດທະສາດ ແລະ ສາກົນ(CSIS) ໄດ້ຢືນຢັນວ່າ: ການຢ້ຽມຢາມ ອາເມລິກາຂອງທ່ານເລຂາທິກາຍໃຫຍ່ ຫງວຽນຟູຈ້ອງ ມີຄວາມໝາຍເປັນບາດລ້ຽວສຳລັບການພົວພັນສອງຝ່າຍໃນສະພາບການທີ່ ຫວຽດນາມ ແລະ ອາເມລິກາ ສະເຫລີມສະຫລອງ 20 ປີແຫ່ງວັນສ້າງຕັ້ງສາຍພົວພັນທາງການທູດ. ເມື່ອຕີລາຄາກ່ຽວກັບການພົວພັນລະຫວ່າງຫວຽດນາມ ແລະ ອາເມລິກາ ໃນ 20 ປີຜ່ານມາ, ຜູ້ຊ່ຽວຊານ Poling ຖືວ່າ “ຂອບຂະຫນາດ ແລະ ລະດັບຄວາມຄືບຫນ້າແມ່ນປະທັບໃຈທີ່ສຸດ”, ນັບແຕ່ເມື່ອ ຫວຽດນາມເຂົ້າເປັນສະມາຊິກອົງການການຄ້າໂລກ ແລະ ການພົວພັນດ້ານການຄ້າ,ການລົງທຶນລະຫວ່າງສອງປະເທດແມ່ນພັດທະນາກະໂດດຂັ້ນຕະຫລອດຮອດການສ້າງການພົວພັນຄູ່ຮ່ວມມືຮອບດ້ານ ແລະ ອາເມລິກາ ຍົກເລີກຄຳສັ່ງຫ້າມຂາຍອາວຸດເຂັ່ນຂ້າໃຫ້ແກ່ຫວຽດນາມ. ເມື່ອຕອບສຳພາດຕໍ່ນັກຂ່າວກ່ຽວຂ້ອງເຖິງສັນຍາຄູ່ຮ່ວມມືຂ້າມປາຊີຟີກ (TPP), ຜູ້ຊ່ຽວຊານຊັ້ນນຳຂອງ CSIS ສະແດງຄວາມປະເອີບໃຈກ່ຽວກັບແງ່ຫວັງຂອງບັນດາປະເທດເຂົ້າຮ່ວມການເຈລະຈາ, ໃນນັ້ນ ມີຫວຽດນາມ ແລະ ອາເມລິກາ ສຳເລັດເອກະສານນີ້ໂດຍໄວ. ທ່ານ Poling ເນັ້ນຫນັກວ່າ: ການສິ້ນສຸດບັນດາການເຈລະຈາ TPP ອາດຈະແມ່ນ ບາດກ້າວພັດທະນາສຳຄັນທີ່ສຸດ ຂອງການພົວພັນລະຫວ່າງ ຫວຽດນາມ ແລະ ອາເມລິກາ ໃນປີນີ້.
(ແຫຼ່ງຄັດຈາກ VOV)


text:
ກອງປະຊຸມແລກປ່ຽນບົດຮຽນກ່ຽວກັບວຽກງານສາສະໜາ ຫວຽດນາມ - ກຳປູເຈຍ
ນີ້ແມ່ນໂອກາດເພື່ອໃຫ້ 2 ຝ່າຍແລກປ່ຽນປະສົມການ ແລະ ບົດຮຽນຕົວຈິງໃນວຽກງານຄຸ້ມຄອງລັດກ່ຽວກັບວຽກງານສາສະໜາຂອງແຕ່ລະປະເທດ
ໃນລະຫວ່າງວັນທີ 13 – 20 ທັນວາ, ຢູ່ ແຂວງ ເກີນເທີ, ຄະນະສາສະໜາລັດຖະບານ ສສ ຫວຽດນາມ ໄດ້ສົມທົບກັບກົມພິທີການ ແລະ ສາສະໜາ ລາຊະອານາຈັກ ກຳປູເຈຍ ຈັດຕັ້ງກອງປະຊຸມແລກປ່ຽນບົດຮຽນ ກ່ຽວກັບວຽກງານສາສະໜາ ຫວຽດນາມ - ກຳປູເຈຍ.
ນີ້ແມ່ນໂອກາດເພື່ອໃຫ້ 2 ຝ່າຍແລກປ່ຽນປະສົມການ ແລະ ບົດຮຽນຕົວຈິງໃນວຽກງານຄຸ້ມຄອງລັດກ່ຽວກັບວຽກງານສາສະໜາຂອງແຕ່ລະປະເທດ, ຜ່ານນັ້ນ, ຍົກສູງກຳລັງຄວາມສາມາດໃນການຄຸ້ມຄອງ, ເພີ່ມທະວີປະສິດທິຜົນ, ປະສິດທິພາບ ໃນຂົງເຂດສາສະໜາກ່ວາອີກ, ປະກອບສ່ວນສຳຄັນເຂົ້າໃນການຮັກສາສະຖຽນລະພາບທາງສັງຄົມ, ສ້າງສາ ແລະ ພັດທະນາປະເທດຊາດໃຫ້ນັບມື້ນັບຮັ່ງມີ, ເຂັ້ມແຂງຢູ່ທັງ 2 ປະເທດ.
(ແຫຼ່ງຄັດຈາກ VOV)


text:
ທຳນຽບປະທານາທິບໍດີຊົງວາແດ ສ.ເກົາຫຼີ ປະກາດໃນວັນທີ 8 ກຸມພານີ້ວ່າ: ທ່ານມູນເຈອິນ ປະທານາທິບໍດີ ສ.ເກົາຫຼີ ຈະພົບປະກັບທ່ານກິມຢົງນາມ ປະທານຄະນະກຳມະການປະຈຳສະພາປະຊາຊົນສູງສຸດຜູ້ປະຈຳການ ສປປ ເກົາຫຼີ ໂອກາດເດີນທາງຢ້ຽມຢາມ ສ.ເກົາຫຼີ ໃນວັນທີ 10 ກຸມພານີ້ ແລະຮັບປະທານອາຫານທ່ຽງຮ່ວມກັນ.
ຂ່າວສານສູນກາງ ສປປ ເກົາຫຼີ ລາຍງານໃນວັນທີ 5 ກຸມພານີ້ວ່າ: ທ່ານກິມຢົງນາມ ຈະນຳພາຄະນະຜູ້ແທນຂັ້ນສູງ ສປປ ເກົາຫຼີ ເດີນທາງຢ້ຽມຢາມ ສ.ເກົາຫຼີ ແລະເຂົ້າຮ່ວມພິທີໄຂງານກິລາໂອລິມປິກລະດູໜາວພຽງຊາງ. ຂະນະທີ່ແຫຼ່ງຂ່າວຈາກກະຊວງທ້ອນໂຮມປະເທດເຂົ້າເປັນເອກະພາບ ສ.ເກົາຫຼີ ໃຫ້ຮູ້ວ່າ: ສະມາຊິກຄະນະຜູ້ແທນດັ່ງກ່າວລວມມີທ່ານກິມໂຢຈົງ ຮອງຫົວໜ້າຜູ້ທີ 1 ຄະນະກຳມະການສູນກາງພັກແຮງງານ, ທ່ານໂຊວີ ປະທານຄະນະກຳມະການຊີ້ນຳການກິລາແຫ່ງຊາດ ແລະທ່ານຣີໂຊນໂວນ ປະທານຄະນະກຳມະການທ້ອນໂຮມປະເທດຊາດເຂົ້າເປັນເອກະພາບ ຂອງ ສປປ ເກົາຫຼີ.
ງານກິລາໂອລິມປິກລະດູໜາວຄັ້ງທີ 23 ຈະຈັດຂຶ້ນຢູ່ພຽງຊາງ ສ.ເກົາຫຼີແຕ່ວັນທີ 9-25 ກຸມພານີ້.


text:
ຄະນະພົວພັນຕ່າງປະເທດສູນກາງພັກເປີດບັ້ນແຂ່ງຂັນ 5 ເປັນເຈົ້າ
ວັນທີ 15 ສິງຫານີ້, ສະຫະພັນກຳມະບານຄະນະພົວພັນຕ່າງປະເທດ ສູນກາງພັກໄດ້ຈັດພິທີເປີດບັ້ນແຂ່ງຂັນ 5 ເປັນເຈົ້າ, ໂດຍມີທ່ານ ບຸນຍອງ ບຸດທະວົງ ປະທານສະຫະພັນກຳມະບານຄະນະພົວພັນຕ່າງປະເທດສູນກາງພັກ, ທ່ານນາງ ສູນທອນ ໄຊຍະຈັກ ກຳມະການສູນກາງພັກ, ຫົວໜ້າຄະນະພົວພັນຕ່າງປະເທດສູນກາງພັກ, ມີບັນດາຜູ້ຕາງໜ້າຈາກສູນກາງສະຫະ ພັນກຳມະບານລາວ, ພ້ອມດ້ວຍສະມາຊິກກຳມະບານພາຍໃນຄະນະພົວພັນຕ່າງປະເທດສູນກາງພັກເຂົ້າຮ່ວມ.
ໃນໂອກາດດັ່ງກ່າວ, ທ່ານ ບຸນຍອງ ບຸດທະວົງ ໄດ້ຂຶ້ນຜ່ານບົດສະຫລຸບການເຄື່ອນໄຫວຂອງສະຫະພັນກຳມະບານຄະນະພົວພັນຕ່າງປະເທດສູນກາງພັກ (ຄຕພ) ໃນໄລຍະ 2 ປີຜ່ານມາ, ພາຍຫລັງທີ່ອົງຄະນະພັກ ຄຕພ ໄດ້ແຍກເປັນເອກະລາດຈາກກະຊວງການຕ່າງປະເທດ, ເຊິ່ງໄດ້ເອົາໃຈໃສ່ວຽກງານສຶກສາອົບຮົມການເມືອງ-ແນວຄິດໃຫ້ສະມາຊິກກຳມະບານ ຄຕພ, ນຳພາເຄື່ອນໄຫວວຽກງານຕາມພາລະບົດບາດໃນຂອບເຂດສິດໜ້າທີ່ຂອງຕົນໄດ້ເປັນຢ່າງດີ, ມີຄວາມຮັບຜິດຊອບສູງ, ສາມາດຍາດໄດ້ຜົນງານ ແລະ ມີຜົນສຳເລັດດ້ວຍດີຕະຫລອດມາ, ໄດ້ມີການປັບປຸງວຽກງານການຈັດຕັ້ງ ແລະ ຂະຫຍາຍສະມາຊິກກຳມະບານ ຄຕພ ໄດ້ເປັນຢ່າງດີ. ສຳລັບທິດທາງແຜນການໃນຕໍ່ໜ້າສະຫະພັນກຳມະບານ ຄຕພ ໄດ້ວາງຄາດໝາຍສູ້ຊົນ ເພື່ອຈັດຕັ້ງປະຕິບັດຂະບວນການແຂ່ງຂັນ 5 ເປັນເຈົ້າທີ່ສູນກາງສະຫະພັນກຳມະບານລາວວາງອອກໃຫ້ປະກົດຜົນເປັນຈິງ.
ໂອກາດດັ່ງກ່າວ, ທ່ານນາງ ສູນທອນ ໄຊຍະຈັກ ໄດ້ມີຄຳເຫັນໂອລົມຕໍ່ສະມາຊິກກຳມະບານ ຄຕພ ໂດຍຍົກໃຫ້ເຫັນເຖິງສິດ ແລະ ໜ້າທີ່ຂອງກຳມະບານ ເພື່ອໃຫ້ສະມາຊິກກຳມະບານພາຍໃນ ຄຕພ ເຂົ້າໃຈກ່ຽວກັບວຽກງານກຳມະບານ ເປັນຕົ້ນກ່ຽວກັບຂະບວນການແຂ່ງຂັນ 5 ເປັນເຈົ້າຂອງສູນກາງສະຫະພັນກຳມະບານລາວວາງອອກ, ພ້ອມທັງເນັ້ນໃຫ້ສືບຕໍ່ຄົ້ນຄວ້າ, ກຳແໜ້ນຕໍ່ບັນດາເນື້ອໃນເອກະສານກ່ຽວກັບຂໍ້ແຂ່ງຂັນ 5 ເປັນເຈົ້າຢ່າງເລິກເຊິ່ງເຖິງຖອງ, ສ້າງຄວາມສາມັກຄີເປັນເອກະພາບ ເພື່ອພ້ອມກັນຈັດຕັ້ງປະຕິບັດຂໍ້ແຂ່ງຂັນດັ່ງກ່າວໃຫ້ໄດ້ໃນລະດັບ 80% ຂຶ້ນໄປເວົ້າລວມ ເວົ້າສະເພາະສະມາຊິກກຳມະບານທີ່ເປັນພະນັກງານວິຊາການຈະໄດ້ເພີ່ມທະວີ ຄວາມເປັນເຈົ້າການໃນການປະຕິບັດແນວທາງນະໂຍບາຍຂອງພັກ, ມະຕິຄຳສັ່ງ ແລະ ກົດໝາຍຂອງລັດ ກໍຄືໜ້າທີ່ວິຊາສະເພາະຂອງຕົນດ້ວຍຄວາມຮັບຜິດຊອບໃຫ້ສູງ ເພື່ອເຮັດໃຫ້ການເປີດຂະບວນການແຂ່ງຂັນໃນຄັ້ງນີ້ ບັນລຸຜົນສຳເລັດຕາມຄາດໝາຍທີ່ວາງໄວ້.


text:
ໃນຕອນເຊົ້າຂອງວັນທີ 16 ກຸມພາ 2018 ກົມມາດຕະຖານ ແລະ ວັດແທກ, ໄດ້ຈັດກອງປະຊຸມປຶກສາຫາລື ແລະ ປະກອບຄຳເຫັນໃສ່ຮ່າງຂໍ້ຕົກລົງ ວ່າດ້ວຍການຄຸ້ມຄອງ, ກວດກາ ແລະ ນຳໃຊ້ກົດລະຫັດສາກົນຂຶ້ນ ທີ່ ສູນຝຶກອົບຮົມພະນັກງານຄຸ້ມຄອງວິທະຍາສາດ ແລະ ເຕັກໂນໂລຊີ, ໃຫ້ກຽດເຂົ້າຮ່ວມເປັນປະທານ ແລະ ກ່າວເປີດກອງປະຊຸມໂດຍ ທ່ານ ນ. ນິສິດ ຄຳມູນເຮືອງ ຮອງຫົວໜ້າກົມມາດຕະຖານ ແລະ ວັດແທກ, ແລະ ມີບັນດາຜູ້ຕາງໜ້າຈາກບັນດາພາກສ່ວນຫ້ອງການ, ກົມ, ສະຖາບັນ, ພ້ອມດ້ວຍພະນັກງານວິຊາການອ້ອມຂ້າງກະຊວງວິທະຍາສາດ ແລະ ເຕັກໂນໂລຊີ ເຂົ້າຮ່ວມທັງໝົດ ຈຳນວນ 45 ທ່ານ, ຈຸດປະສົງ ແມ່ນເພື່ອກຳນົດຫຼັກການ, ລະບຽບການ ແລະ ມາດຕະຖານກ່ຽວກັບການຄຸ້ມຄອງ, ກວດກາ ນຳໃຊ້ລະບົບກົດລະຫັດສາກົນ ຢູ່ໃນ ສປປ ລາວ ບົນພື້ນຖານຄວາມຖືກຕ້ອງຕາມລະບຽບຫຼັກການຂອງບັນດາປະເທດສະມາຊິກກົດລະຫັດສາກົນທັງພາກພື້ນ ແລະ ສາກົນ. ແນ່ໃສ່ເພື່ອຊຸກຍູ້ສົ່ງເສີມການຜະລິດ ແລະ ການບໍລິຫານທີ່ມີຄຸນນະພາບຄວາມຖືກຕ້ອງ, ຄວາມເປັນຈິງ ແລະ ເປັນການປະກອບສ່ວນ ເຂົ້າໃນການພັດທະນາເສດຖະກິດສັງຄົມແຫ່ງຊາດ, ກອງປະຊຸມຈະໃດ້ພ້ອມກັນປະກອບຄໍາຄິດ, ຄໍາເຫັນ ໃສ່ຮ່າງຂໍ້ຕົກລົງດັ່ງກ່າວໃຫ້ມີເນື້ອໃນຄົບຖ້ວນ ແລະ ສົມບູນ, ເພື່ອເປັນເຄື່ອງມືໃນການຈັດຕັ້ງປະຕິບັດວຽກງານກົດລະຫັດສາກົນໃນຂອບເຂດທົ່ວປະເທດ.
ກອງປະຊຸມດັ່ງກ່າວຈະໃດ້ດຳເນີນໄປເປັນເວລາ 1 ວັນ ຈຶ່ງຈະສຳເລັດ.
ພາບ ແລະ ຂ່າວ: ສູນຂໍ້ມູນຂ່າວສານ


text:
ນາຍົກລັດຖະມົນຕີ ລາວ ຢ້ຽມຢາມ ແລະ ເຮັດວຽກຢູ່ແຂວງ ເຊີນລາ
ທ່ານ ນາຍົກລັດຖະມົນຕີລາວ ທອງສິງ ທຳມະວົງເຮັດວຽກກັບການນຳແຂວງ ເຊີນລາ
ວັນທີ 16/7, ທ່ານ ນາຍົກລັດຖະມົນຕີລາວ ທອງສິງ ທຳມະວົງ ໄດ້ມີການເຮັດວຽກກັບການນຳແຂວງ ເຊີນລາ, ແລກປ່ຽນກ່ຽວກັບການຮ່ວມມືພັດທະນາຂອງ ເຊີນລາ ກັບບັນດາແຂວງພາກເຫນືອຂອງລາວ. ທີ່ການເຮັດວຽກ, ທ່ານ ນາຍົກລັດຖະມົນຕີລາວ ທອງສິງ ທຳມະວົງ ຕີລາຄາສູງມາດຕະການດີເດັ່ນຂອງແຂວງເຊີນລາໃນການພັດທະນາເສດຖະກິດ, ລົບລ້າງຄວາມອຶດ ຫິວຫລຸດຜ່ອນຄວາມທຸກຍາກ, ເປັນຕົ້ນແມ່ນການຈັດຕັ້ງ ແລະ ທະວີຄູນບັນດາຮູບແບບໝູນໃຊ້ຄວາມກ້າວຫນ້າວິທະຍາສາດເຕັກນິກ ແລະ ການຜະລິດກະສິກຳ ນຳມາເຊິ່ງປະສິດທິຜົນສູງ.
ທ່ານນາຍົກລັດຖະມົນຕີ ທອງສິງ ທຳມະວົງ ຮັບຮູ້ການຮ່ວມມືພັດທະນາລະຫວ່າງແຂວງ ເຊີນລາ ກັບບັນດາແຂວງພາກເຫນືອຂອງລາວ, ປະກອບສ່ວນຮັດແຫນ້ນຄວາມສາມັກຄີອ້າຍນ້ອງ, ຊຸກຍູ້ການພົວພັນຮ່ວມມືມິດຕະພາບລະຫວ່າງລາວ ຫວຽດນາມເວົ້າລວມ ແລະ ບັນດາແຂວງ ພາກເຫນືອຂອງລາວ ແລະ ແຂວງ ເຊີນລາເວົ້າສະເພາະ.
ໃນໄລຍະຈະມາເຖິງ, ທ່ານນາຍົກລັດຖະມົນຕີ ທອງສິງ ທຳມະວົງ ປາດຖະຫນາຢາກອຳນາດການປົກຄອງ ແລະ ປະຊາຊົນ ແຂວງເຊີນລາ ບໍ່ພຽງແຕ່ສືບຕໍ່ເອົາໃຈໃສ່ລົງທຶນເທົ່ານັ້ນ ຫາກຍັງເອົາໃຈໃສ່ຖ່າຍທອດເຕັກໂນໂລຊີ, ເຕັກນິກທີ່ກ້າວຫນ້າ, ຊ່ວຍບັນດາວິສາຫະກິດລາວມີບົດຮຽນຕື່ມອີກໃນຂົງເຂດລົງທຶນກໍ່ສ້າງ, ຜ່ານນັ້ນ ປະກອບສ່ວນຊຸກຍູ້ເສດຖະກິດສັງຄົມຂອງລາວໃຫ້ພັດທະນາເທື່ອລະກ້າວ.
(ແຫຼ່ງຄັດຈາກ VOV)


text:
ກະຊວງການເງິນ ປາຖະກະຖາຫວນຄືນວັນກຳມະກອນສາກົນ ຄົບຮອບ 132 ປີ
ວັນທີ 4 ພຶດສະພາ 2018 ຜ່ານມາ, ທີ່ສະຖາບັນເສດຖະກິດ-ການເງິນ (ສສງ) ສະຫະພັນກໍາມະບານກະຊວງການເງິນ ໄດ້ຈັດປາຖະກະຖາຫວນຄືນວັນກຳມະກອນສາກົນ ຄົບຮອບ 132 ປີ (1/5/1886 -1/5/2018), ໂດຍການປາຖະກະຖາຂອງ ທ່ານ ສົມບູນ ອິນທະປັດຖາ ປະທານສະຫະພັນກຳມະບານ ຫົວໜ້າຫ້ອງການກະຊວງການເງິນ ແລະ ການເຂົ້າຮ່ວມຮັບຟັງຂອງສະມາຊິກກໍາມະບານຈາກບັນດາຫ້ອງການ, ກົມ, ສະຖາບັນ, ພະແນກການອ້ອມຂ້າງ ແລະ ບັນດາວິສາຫະກິດທີ່ຂຶ້ນກັບກະຊວງ.
ການປາຖະກະຖາໃນຄັ້ງນີ້, ແນໃສ່ເຮັດໃຫ້ສະມາຊິກກຳມະບານ, ພະນັກງານ-ລັດຖະກອນ ພາຍໃນ ກະຊວງການເງິນໄດ້ຮັບຮູ້ເຂົ້າໃຈເຖິງມູນເຊື້ອ, ທາດແທ້, ປະຫວັດຄວາມເປັນມາຂອງວັນກຳມະກອນສາກົນ, ການເຕີບໃຫຍ່ຂະຫຍາຍຕົວຂອງຊົນຊັ້ນກຳມະກອນໃນທົ່ວໂລກ ແລະ ຜົນງານການເຄື່ອນໄຫວຂອງກຳມະກອນລາວ ໃນພາລະກິດປະຕິວັດຕໍ່ສູ້ປົດປ່ອຍຊາດກໍຄື ການປົກປັກຮັກສາ ແລະ ສ້າງສາພັດທະນາປະເທດຊາດ.
ໂອກາດນີ້, ທ່ານ ສົມບູນ ອິນທະປັດຖາ ໄດ້ຍົກໃຫ້ເຫັນມູນເຊື້ອປະຫວັດຄວາມເປັນມາຂອງວັນກຳມະກອນສາກົນ ແລະ ຜົນງານການເຄື່ອນໄຫວຂອງກຳມະກອນລາວໃນພາລະກິດປະຕິວັດຕໍ່ສູ້ປົດປ່ອຍຊາດກໍຄື ການປົກປັກຮັກສາ ແລະ ສ້າງສາພັດທະນາປະເທດຊາດ, ຊຶ່ງຊົນຊັ້ນກຳມະກອນໄດ້ຜ່ານຂະບວນວິວັດແຫ່ງການຕໍ່ສູ້ກັບການກົດຂີ່ຂູດຮີດແຮງງານຂອງຊົນຊັ້ນນາຍທຶນຢ່າງໜັກໜ່ວງພາຍໃຕ້ແອກປົກຄອງຂອງລະບອບນາຍທຶນ, ກຳມະກອນຖືກບັງຄັບ ໃຫ້ເຮັດວຽກມື້ໜຶ່ງ 12-15 ຊົ່ວໂມງ ໃນເງື່ອນໄຂການອອກແຮງງານສຸດທີ່ຫຍຸ້ງຍາກລຳບາກ.
ມາໃນ ວັນທີ 1 ພຶດສະພາ 1886 ຊົນຊັ້ນກໍາມະກອນ ແລະ ຊາວຜູ້ອອກແຮງງານໄດ້ລຸກຂຶ້ນຕໍ່ສູ້ປະທ້ວງໃຫ້ພວກນາຍທຶນຫລຸດຊົ່ວໂມງເຮັດວຽກ, ບໍ່ໃຫ້ກຳມະກອນເຮັດວຽກເກີນ 8 ຊົ່ວໂມງຕໍ່ມື້, 8 ຊົ່ວໂມງເຮັດວຽກ, 8 ຊົ່ວໂມງໄດ້ພັກຜ່ອນ, 8 ຊົ່ວໂມງຮໍ່າຮຽນ ແລະ ບັງຄັບໃຫ້ພວກນາຍທຶນຮັບຮອງເອົາສິດທິການເຮັດວຽກຂອງກໍາມະກອນ ມື້ໜຶ່ງ 8 ຊົ່ວ ໂມງ ຖືກຮັບຮອງ ແລະ ຈັດຕັ້ງປະຕິບັດຈົນເຖິງປັດຈຸບັນ.
ໃນໂອກາດດັ່ງກ່າວ, ເພື່ອເປັນການສ້າງຂະບວນການສະເຫລີມສະຫລອງວັນກໍາມະກອນສາກົນຄົບຮອບ132 ປີ ໃຫ້ມີບັນຍາກາດຟົດຟື້ນ, ຍັງໄດ້ສ້າງກິດຈະກຳກິລາເພື່ອຮັດແໜ້ນຄວາມສາມັກຄີພາຍໃນ ແລະ ລັດວິສາຫະກິດທີ່ຂຶ້ນກະຊວງ ຊຶ່ງກິດຈະກຳມີກິລາບານເຕະຊາຍ, ດຶງເຊືອກຊາຍຍິງ ແລະ ຕີບຸ່ນນໍາອີກ.
ພາບ-ຂ່າວ: ຫັດທະພອນ


text:
ຕອນເຊົ້າວັນທີ 15 ພຶດສະພານີ້, ທ່ານສີຈິ້ນຜິງ ເລຂາທິການໃຫຍ່ສູນກາງພັກກອມມູນິດ ຈີນ, ປະທານປະເທດ, ປະທານຄະນະກຳມະການການທະຫານສູນກາງ,ປະທານຄະນະກຳມະການວຽກງານການຕ່າງປະເທດສູນກາງພັກກອມມູນິດຈີນໄດ້ເປັນປະທານກອງປະຊຸມເທື່ອທຳອິດຂອງຄະນະກຳມະການວຽກງານການຕ່າງປະເທດສູນກາງພັກກອມມູນິດຈີນແລະກ່າວປາໄສສຳຄັນໂດຍເນັ້ນວ່າ: ຕ້ອງເພີ່ມທະວີການການນຳພາລວມສູນແລະເປັນເອກະພາບກັນຂອງສູນກາງພັກຕໍ່ວຽກງານການຕ່າງປະເທດ, ກຳແໜ້ນການຜັນແປແລະຂະຫຍາຍຕົວຂອງສະພາບສາກົນໃນປັດຈຸບັນໃຫ້ຖືກຕ້ອງ, ພະຍາຍາມສ້າງສະພາບໃໝ່ຂອງວຽກງານການຕ່າງປະເທດຂອງປະເທດໃຫຍ່ທີ່ມີສີສັນພິເສດຂອງຈີນ.
ທ່ານສີຈິ້ນຜິງຊີ້ໃຫ້ເຫັນວ່າ: ໂລກປັດຈຸບັນມີປັດໄຈບໍ່ແນ່ນອນແລະບໍ່ໝັ້ນທ່ຽງເພີ່ມຫຼາຍຂຶ້ນ, ການພັດທະນາຂອງປະເທດຈີນກຳລັງຜະເຊີນ ທັງໂອກາດແລະສິ່ງທ້າທາຍໄປພ້ອມກັນ. ພວກເຮົາຕ້ອງກຳແໜ້ນກົດເກນການປ່ຽນແປງຂອງສະພາບສາກົນໃຫ້ຖືກຕ້ອງ,ໃນປັດຈຸບັນແລະໃນໄລຍະຕໍ່ໜ້າ,ຕ້ອງລົງເລິກຍຸດທະສາດການຕ່າງປະເທດ,ຈັດຕັ້ງປະຕິບັດແຜນງານການຕ່າງປະເທດສຳຄັນ, ເພີ່ມສະຕິລະວັງຕົວຕໍ່ຄວາມສ່ຽງ, ເດັດດ່ຽວປົກປັກຮັກສາອະທິປະໄຕ,ຄວາມໝັ້ນຄົງແລະຜົນປະໂຫຍດດ້ານການພັດທະນາຂອງຊາດ.
ທ່ານສີຈິ້ນຜິງເນັ້ນວ່າ: ການສ້າງ "ໜຶ່ງແລວໜຶ່ງເສັ້ນທາງ"ເປັນເວທີສຳຄັນເພື່ອຊຸກຍູ້ການສ້າງປະຊາຄົມຮ່ວມຊາຕາກຳມວນມະນຸດ. ຕ້ອງຜັນຂະຫຍາຍໝາກຜົນຂອງກອງປະຊຸມສຸດຍອດເວທີປຶກສາຫາລືການຮ່ວມມືສາກົນ "ໜຶ່ງແລວໜຶ່ງເສັ້ນທາງ"ຄັ້ງທຳອິດໃຫ້ໄດ້ຮັບປະສິດທິຜົນທີ່ດີ,ທ້ອນໂຮມຄວາມເປັນເອກະພາບກັນຂອງບັນດາຝ່າຍ, ວາງແຜນວິໄສທັດການຮ່ວມມື, ເປີດປະຕູສູ່ພາຍນອກໃຫ້ກວ້າງຂວາງກວ່າເກົ່າ,ເພີ່ມທະວີການແລກປ່ຽນ,ປຶກສາຫາລື,ການຮ່ວມມືກັບບັນດາປະເທດ,ຊຸກຍູ້ການສ້າງ "ໜຶ່ງແລວໜຶ່ງເສັ້ນທາງ"ໃຫ້ໄດ້ຮັບການປະຕິບັດຕົວຈິງຢ່າງໝັ້ນທ່ຽງຍາວນານແລະເຂົ້າສູ່ລວງເລິກ ເພື່ອສ້າງຄວາມຜາສຸກໃຫ້ແກ່ປະຊາຊົນບັນດາປະເທດຫຼາຍກວ່າເກົ່າ.
ທ່ານສີຈິ້ນຜິງເນັ້ນຕື່ມວ່າ: ຕ້ອງປະຕິບັດວຽກງານການຕ່າງປະເທດພາຍໃຕ້ສະພາບການໃໝ່ໃຫ້ໄດ້ຮັບຜົນສຳເລັດທີ່ດີ, ຄະນະກຳມະການວຽກງານການຕ່າງປະເທດສູນກາງພັກກອມມູນິດຈີນຕ້ອງເສີມຂະຫຍາຍບົດບາດໃນການສ້າງນະໂຍບາຍ, ພິຈາລະນາແລະປະສານງານ, ຊຸກຍູ້ການປະດິດສ້າງດ້ານທິດສະດີແລະພຶດຕິກຳຂອງການຕ່າງປະເທດ, ໃຫ້ການຊີ້ນຳຢ່າງເຂັ້ມແຂງເພື່ອບຸກເບີກການພັດທະນາວຽກງານການຕ່າງປະເທດໃຫ້ມີສະພາບໃໝ່ຢ່າງບໍ່ຢຸດຢັ້ງ.
ກອງປະຊຸມໄດ້ພິຈາລະນາແລະຮັບຮອງເອກະສານສຳຄັນຕ່າງໆເປັນຕົ້ນ ກົດລະບຽບ ວ່າດ້ວຍການເຄື່ອນໄຫວວຽກງານຂອງຄະນະກຳມະການວຽກງານການຕ່າງປະເທດສູນກາງພັກກອກມມູນິດຈີນ ແລະອື່ນໆ.


text:
ກະຊວງການຕ່າງປະເທດລາຍງານ ເມື່ອວັນທີ 27 ເມສາ 2018 ທີ່ຜ່ານມາ ທີ່ປະເທດສິງກະໂປ, ທ່ານ ສະເຫຼີມໄຊ ກົມມະສິດ ລັດຖະມົນຕີກະຊວງການຕ່າງປະເທດ ພ້ອມດ້ວຍຄະນະ ໄດ້ເຂົ້າຮ່ວມກອງປະຊຸມລັດຖະມົນຕີຕ່າງປະເທດອາຊຽນ, ເຊິ່ງກອງປະຊຸມໄດ້ປຶກສາຫາລືກ່ຽວກັບການສ້າງປະຊາຄົມອາຊຽນ, ລວມທັງບັນດາບູລິມະສິດ ສໍາລັບການເປັນປະທານອາຊຽນ ສິງກະໂປ ປີ 2018 “ເຂັ້ມແຂງ ແລະ ທັນສະໄໝ” ທີ່ເນັ້ນໃສ່ການສ້າງປະຊາຄົມອາຊຽນໃຫ້ເຂັ້ມແຂງ ແລະ ທັນສະໄໝ ໂດຍນໍາໃຊ້ເຕັກໂນໂລຊີເຂົ້າໃນຂະບວນການເຊື່ອມໂຍງພາກພື້ນ.
ໃນນີ້, ສປປ.ລາວ ເຮົາ ໄດ້ເນັ້ນໃສ່ການຊ່ວຍເຫຼືອເຊິ່ງກັນ ແລະ ກັນ ແລະ ການຮ່ວມມື ເພື່ອຮັດແຄບຄວາມແຕກໂຕນທາງດ້ານການພັດທະນາ ໂດຍຜ່ານການແລກປ່ຽນການບົດຮຽນ ແລະ ການປະຕິບັດທີ່ດີ ລວມເຖິງ ການຖ່າຍໂອນເຕັກໂນໂລຊີ ເພື່ອສ້າງຄວາມເຂັ້ມແຂງໃຫ້ບັນດາປະເທດສະມາຊິກອາຊຽນກ້າວໄປພ້ອມໆກັນ.
ໃນກອງປະຊຸມຄັ້ງນີ້, ລັດຖະມົນຕີຕ່າງປະເທດອາຊຽນ ຍັງໄດ້ແລກປ່ຽນທັດສະນະຢ່າງກົງໄປກົງມາ ກ່ຽວກັບ ບັນຫາຢູ່ພາກພື້ນ ແລະ ສາກົນ ເປັນຕົ້ນແມ່ນ ສະພາບການທີ່ເຄັ່ງຕຶງຢູ່ຊີຣີ, ທ່ວງທ່າທີ່ດີຢູ່ແຫຼມເກົາຫຼີ ແລະ ທະເລຈີນໃຕ້. ພ້ອມນີ້, ກອງປະຊຸມ ໄດ້ຢໍ້າຄືນບົດບາດຄວາມເປັນແກນກາງ, ຄວາມເປັນເອກກະສັນ ແລະ ຄວາມສາມັກຄີຂອງອາຊຽນ ໃນການພົວພັນກັບພາຍນອກ ພາຍໃຕ້ກົນໄກ ທີ່ອາຊຽນເປັນຜູ້ສ້າງ ແລະ ໃນທ່າມກາງໂຄງສ້າງພາກພື້ນທີ່ພວມຜັນແປ.
ຫຼັງຈາກນັ້ນ, ທ່ານ ສະເຫຼີມໄຊ ກົມມະສິດ ໄດ້ສືບຕໍ່ນໍາພາຄະນະຜູ້ແທນລາວ ເຂົ້າຮ່ວມກອງປະຊຸມສະພາປະຊາຄົມການເມືອງ-ຄວາມໝັ້ນຄົງອາຊຽນ ຄັ້ງທີ 17 ເຊິ່ງກອງປະຊຸມດັ່ງກ່າວ ໄດ້ຮັບຊາບຄວາມຄືບໜ້າການຈັດຕັ້ງປະຕິບັດບັນດາກິດຈະກໍາພາຍໃຕ້ແຜນແມ່ບົດປະຊາຄົມການເມືອງ-ຄວາມໝັ້ນຄົງອາຊຽນ 2025 ໂດຍບັນດາຂະແໜງການພາຍໃຕ້ເສົາຄໍ້າປະຊາຄົມການເມືອງ-ຄວາມໝັ້ນຄົງອາຊຽນ.
ສໍາລັບ ສປປ.ລາວ ກໍ່ໄດ້ສຳເລັດການຈັດກອງປະຊຸມປະສານງານ ຄັ້ງທີ 1 ໃນການສຶກສາຄົ້ນຄວ້າ ຂອງ ຄະນະກຳມາທິການລະຫວ່າງລັດຖະບານອາຊຽນ ວ່າດ້ວຍ ສິດທິມະນຸດ ກ່ຽວກັບສິດທິໄດ້ຮັບການສຶກສາ ແລະ ກອງປະຊຸມໜ່ວຍງານຊ່ຽວຊານ ພາຍໃຕ້ຂອບກອງປະຊຸມລັດຖະມົນຕີປ້ອງກັນປະເທດອາຊຽນບວກ ຄັ້ງທີ 7 ກ່ຽວກັບ ການຊ່ວຍເຫຼືອດ້ານມະນຸດສະທຳ ລະເບີດຝັງດິນ. ພ້ອມນີ້, ກໍ່ກະກຽມເປັນປະທານກອງປະຊຸມລັດຖະມົນຕີ ກົດໝາຍອາຊຽນ ຄັ້ງທີ 10 ແລະ ກອງປະຊຸມເຈົ້າໜ້າທີ່ອາວຸໂສກົດໝາຍອາຊຽນ ຄັ້ງທີ 18 ໃນທ້າຍປີນີ້ ທີ່ ນະຄອນຫຼວງວຽງຈັນ ແລະ ກອງປະຊຸມ ໄດ້ຊຸກຍູ້ບັນດາຂະແໜງການຕ່າງໆ ພາຍໃຕ້ເສົາຄໍ້າປະຊາຄົມການເມືອງ-ຄວາມໝັ້ນຄົງ ປຶກສາຫາລື ກ່ຽວກັບບັນດາກິດຈະກໍາທີ່ຍັງຄ້າງຄາ ເພື່ອກໍານົດໃຫ້ມີຂະແໜງນໍາພາ ແລະ ເຂົ້າຮ່ວມ ຈັດຕັ້ງກິດຈະກໍາດັ່ງກ່າວ ແລະ ເຫັນດີໃຫ້ຈັດກິດຈະກໍາສົ່ງເສີມການຮັບຮູ້ ຕໍ່ບົດບາດຄວາມສໍາຄັນຂອງ ເສົາຄໍ້າປະຊາຄົມການເມືອງ-ຄວາມຫມັ້ນຄົງ.
ໃນຕອນບ່າຍຂອງວັນດຽວກັນ, ທ່ານ ສະເຫຼີມໄຊ ກົມມະສິດ ພ້ອມດ້ວຍຄະນະ ກໍ່ສືບຕໍ່ເຂົ້າຮ່ວມກອງປະຊຸມສະພາປະສານງານອາຊຽນ ຄັ້ງທີ 21. ກອງປະຊຸມ ໄດ້ປຶກສາຫາລື ກ່ຽວກັບຄວາມຄືບຫນ້າຂອງການຈັດຕັ້ງປະຕິບັດບັນດາຄໍາຕົກລົງຂອງຜູ້ນໍາອາຊຽນ ໃນກອງປະຊຸມສຸດຍອດອາຊຽນ ຄັ້ງທີ 31, ທີ່ຈັດຂຶ້ນຢູ່ ຟີລິບປິນ ໃນເດືອນ ພະຈິກ 2017 ຜ່ານມາ ແລະ ໄດ້ພິຈາລະນາຮັບຮອງເອົາ ບົດລາຍງານຂອງເລຂາທິການໃຫຍ່ອາຊຽນ ກ່ຽວກັບ ວຽກງານອາຊຽນ ແລະ ບົດລາຍງານຂອງຫົວໜ້າບໍລິຫານງານມູນນິທິອາຊຽນ ເພື່ອນໍາສະເໜີ ຕໍ່ກອງປະຊຸມສຸດຍອດອາຊຽນ ຄັ້ງທີ 32, ຮັບຊາບບົດລາຍງານຂອງເລຂາທິການໃຫຍ່ອາຊຽນ ກ່ຽວກັບ ການປະຕິບັດໜ້າທີ່ວຽກງານຂອງກອງເລຂາອາຊຽນ, ບົດລາຍງານຂອງຄະນະກໍາມະການຜູ້ຕາງໜ້າຖາວອນປະຈໍາອາຊຽນ, ບົດລາຍງານປະທານ ຄະນະສະເພາະກິດຮັບຜິດຊອບຂໍ້ລິເລີ່ມ ເພື່ອການເຊື່ອມໂຍງອາຊຽນ ແລະ ບົດລາຍງານຂອງຄະນະກໍາມະການປະສານງານການເຊື່ອມຈອດອາຊຽນ.
ພ້ອມນັ້ນ, ກອງປະຊຸມ ໄດ້ເຫັນດີຮັບຮອງເອົາທ່ານ ກຸງ ພວກ ຈາກ ກຳປູເຈຍ ເປັນຮອງເລຂາທິການໃຫຍ່ອາຊຽນ ຮັບຜິດຊອບເສົາຄໍ້າປະຊາຄົມ ວັດທະນະທຳ-ສັງຄົມອາຊຽນ ເພື່ອປ່ຽນແທນຄົນປັດຈຸບັນ ທີ່ຈະໝົດໜ້າທີ່ໃນເດືອນ ຕຸລາ 2018 ນີ້.


text: ທ່ານ ສອນໄຊ ສີພັນດອນ ຮອງນາຍົກລັດຖະມົນຕີ ໄດ້ ຕ້ອນຮັບຄະນະຜູ້ແທນເສດ ຖະກິດ - ການຄ້າຈີນ ນຳໂດຍ ທ່ານ ນາງ ກາວ ຢ້ຽນ ຮອງລັດ ຖະມົນຕີກະຊວງການຄ້າ ແຫ່ງ ສປ ຈີນ ພ້ອມຄະນະເຂົ້າຢ້ຽມ ຂ່ຳນັບ ໃນຕອນແລງວັນທີ 11 ພຶດສະພາ ທີ່ສຳນັກງານນາ ຍົກລັດຖະມົນຕີ. ໃນໂອກາດ ທີ່ຄະນະຜູ້ແທນເດີນທາງຢ້ຽມ ຢາມ ແລະ ເຮັດວຽກຢູ່ ສປປ ລາວ ໃນລະຫວ່າງວັນທີ 10 - 11 ພຶດສະພາ ຜ່ານມາ. ທ່ານຮອງນາຍົກລັດຖະ ມົນຕີ ໄດ້ກ່າວສະແດງຄວາມ ຕ້ອນຮັບ ແລະ ຊົມເຊີຍຕໍ່ການ ມາຢ້ຽມຢາມ ແລະ ເຮັດວຽກຢູ່ ສປປ ລາວ ໃນຄັ້ງນີ້ ຊຶ່ງເປັນ ການ ປະກອບສ່ວນອັນສຳຄັນເຂົ້າ ໃນການເສີມຂະຫຍາຍການ ພົວພັນຮ່ວມມືທີ່ດີ ລະຫວ່າງ ລາວ - ຈີນ ໃຫ້ນັບມື້ແໜ້ນແຟ້ນ ຍິ່ງຂຶ້ນ ພ້ອມສະແດງຄວາມ ຂອບໃຈຕໍ່ລັດຖະບານ ແລະ ປະຊາຊົນຈີນທີ່ໃຫ້ການຊ່ວຍ ເຫຼືອແກ່ ສປປ ລາວ ໃນໄລຍະ ທີ່ຜ່ານມາກໍຄືປັດຈຸບັນຢູ່ໃນ ຫຼາຍຂະແໜງ. ທ່ານ ນາງ ກາວ ຢ້ຽນ ໄດ້ກ່າວສະແດງ ຄວາມຂອບໃຈຕໍ່ທ່ານຮອງນາ ຍົກລັດຖະມົນຕີ ທີ່ໄດ້ໃຫ້ການ ຕ້ອນຮັບອັນອົບອຸ່ນໃນຄັ້ງນີ້ ພ້ອມທັງໄດ້ແຈ້ງໃຫ້ທ່ານຮອງ ນາຍົກໄດ້ຊາບວ່າການເດີນ ທາງຢ້ຽມຢາມລາວຄັ້ງນີ້ແມ່ນ ຕອບສະໜອງຕາມຄຳເຊີນ ຂອງຄະນະກຳມາທິການຮ່ວມ ມື ລາວ -ຈີນ ໂດຍໄດ້ຮ່ວມຈັດ ກອງປະຊຸມ ຄັ້ງທີ 9 ພ້ອມທັງ ສະຫຼຸຸບການຈັດຕັ້ງປະຕິບັດ ໝາກຜົນຂອງການຮ່ວມມື ສອງຝ່າຍ ດ້ານເສດຖະກິດ - ການຄ້າ ໃນປີຜ່ານມາ ໂດຍສະ ເພາະໝາກຜົນຂອງການຢ້ຽມ ຢາມຂອງຜູ້ນຳຂັ້ນສູງສອງປະ ເທດທີ່ໄດ້ຕົກລົງກັນຫຼາຍບັນ ຫາ. ກອງປະຊຸມຂອງຄະນະ ກຳມາທິການຮ່ວມມື ລາວ - ຈີນ ຄັ້ງທີ 9 ນີ້ ຝ່າຍຈີນ ຍິນດີ ສືບຕໍ່ສະໜັບສະໜູນຊ່ວຍເຫຼືອ ຝ່າຍລາວ ໃນດ້ານຕ່າງໆ. ປະ ກອບສ່ວນເຂົ້າໃນການພັດທະ ນາເສດຖະກິດ - ສັງຄົມຂອງ ສປປ ລາວ. (ຂ່າວ: ພູວຽງຄຳ, ພາບ: ນ.ແສງຈັນ)


text:
ທ່ານນາງປະທານສະພາແຫ່ງຊາດ ຫງວຽນທິກິມເງິນຢ້ຽມຢາມບັນດາກົມກອງທະຫານເຮືອ
ສືບຕໍ່ກໍ່ສ້າງກອງທັບເຮືອປະຊາຊົນ ຫວຽດນາມ ປະຕິວັດ, ເປັນກອງທັບຫລວງ, ຍອດຢ້ຽມ, ທັນສະໄໝ, ຕອບສະໜອງຄວາມເຊື່ອໝັ້ນຂອງການນຳພັກ, ລັດ; ປະກອບສ່ວນພ້ອມກັບທົ່ວພັກ, ທົ່ວປວງຊົນ ປະຕິບັດ 2 ໜ້າທີ່ຍຸດທະສາດແມ່ນສ້າງສາ ແລະ ປົກປັກຮັກສາປະເທດ ຫວຽດນາມ ສັງຄົມນິຍົມ.
ທ່ານນາງ ຫງວຽນທິກິມເງິນ ຖ່າຍຮູບທີ່ລະນຶກກັບບັນດາທະຫານເຮືອ
ວັນທີ 17 ທັນວາ, ຢູ່ນະຄອນ ກາມແຣງ, ແຂວງ ແຄ໋ງຮ່ວາ, ທ່ານນາງປະທານສະພາແຫ່ງຊາດ ຫວຽດນາມ ຫງວຽນທິກິມເງິນ ໄດ້ລົງຢ້ຽມຢາມ ແລະ ເຮັດວຽກກັບບັນດາກົມກອງທະຫານເຮືອ ທີ່ຕັ້ງທັບໃນຖານທີ່ໝັ້ນການທະຫານ ກາມແຣງ. ເມື່ອແລກປ່ຽນກັບພະນັກງານ, ນັກຮົບບັນດາກົມກອງ, ທ່ານນາງປະທານສະພາແຫ່ງຊາດ ຫງວຽນທິກິມເງິນ ຮັບຮູ້ ແລະ ຍ້ອງຍໍຊົມເຊີຍບັນດາຜົນງານທີ່ເຫຼົ່າທັບເຮືອບັນລຸໄດ້ໃນການຝຶກແອບ ເປັນເຈົ້າຂອງອາວຸດ, ວັດຖຸອຸປະກອນໃໝ່, ທັນສະໄໝ. ທ່ານນາງປະທານສະພາແຫ່ງຊາດ ສະເໜີໃຫ້ບັນດາກົມກອງສືບຕໍ່ເສີມຂະຫຍາຍບັນດາໝາກຜົນທີ່ບັນລຸໄດ້; ຍົກສູງຄຸນນະທາດ, ເຈດຈຳນົງ, ຄວາມຮັບຜິດຊອບຢ່າງບໍ່ຢຸດຢັ້ງ; ສືບຕໍ່ກໍ່ສ້າງກອງທັບເຮືອປະຊາຊົນ ຫວຽດນາມ ປະຕິວັດ, ເປັນກອງທັບຫລວງ, ຍອດຢ້ຽມ, ທັນສະໄໝ, ຕອບສະໜອງຄວາມເຊື່ອໝັ້ນຂອງການນຳພັກ, ລັດ; ປະກອບສ່ວນພ້ອມກັບທົ່ວພັກ, ທົ່ວປວງຊົນ ປະຕິບັດ 2 ໜ້າທີ່ຍຸດທະສາດແມ່ນສ້າງສາ ແລະ ປົກປັກຮັກສາປະເທດ ຫວຽດນາມ ສັງຄົມນິຍົມ.
ເນື່ອງໃນໂອກາດນີ້, ທ່ານນາງປະທານສະພາແຫ່ງຊາດ ຫງວຽນທິກິມເງິນ ໄດ້ໂອ້ລົມ, ລະດົມກຳລັງໃຈທະຫານ ແລະ ປະຊາຊົນເທດສະບານ ເຈື່ອງຊາ, 2 ຕາແສງເກາະ ຊອງຕື໋ໄຕ, ຊິງຕົນ ຂຶ້ນກັບເມືອງເກາະ ເຈື່ອງຊາ, ແຂວງ ແຄ໋ງຮ່ວາ ຜ່ານລະບົບທາງໂທລະພາບຖ່າຍທອດສົດ.
(ແຫຼ່ງຄັດຈາກ VOV)


text:
ຮັກສາການພົວພັນຮ່ວມມືດ້ານປ້ອງກັນປະເທດ ຫວຽດນາມ - ມຽນມາ ຢ່າງມີປະສິດທິຜົນ
ທ່ານພົນໂທ ຟ້າມງອັກມີງ ຢືນຢັນວ່າ ກອງເສນາທິການໃຫຍ່ກອງທັບປະຊາຊົນ ຫວຽດນາມ ຍາມໃດກໍ່ສ້າງເງື່ອນໄຂສະດວກເພື່ອໃຫ້ບັນດາອົງການຮັບຜິດຊອບຂອງ 2 ຝ່າຍ
ວັນທີ 4 ເມສາ, ທີ່ສຳນັກງານກະຊວງປ້ອງກັນປະເທດ, ທ່ານພົນໂທ ຟ້າມງອັກມີງ, ຮອງເສນາທິການໃຫຍ່ກອງທັບປະຊາຊົນ ຫວຽດນາມ ໄດ້ຕ້ອນຮັບທ່ານພົນຕີ Tin Maung Win, ຜູ້ບັນຊາການກຳລັງປ້ອງກັນອາກາດ ມຽນມາ. ທີ່ການຕ້ອນຮັບ, ທ່ານພົນໂທ ຟ້າມງອັກມີງ ຢືນຢັນວ່າ ກອງເສນາທິການໃຫຍ່ກອງທັບປະຊາຊົນ ຫວຽດນາມ ຍາມໃດກໍ່ສ້າງເງື່ອນໄຂສະດວກເພື່ອໃຫ້ບັນດາອົງການຮັບຜິດຊອບຂອງ 2 ຝ່າຍຮັກສາການພົວພັນຮ່ວມມືຢ່າງມີປະສິດທິຜົນເພື່ອແນໃສ່ຮັບໃຊ້ໃຫ້ພາລະກິດປ້ອງກັນຊາດ - ປ້ອງກັນຄວາມສະຫງົບ ຂອງແຕ່ລະປະເທດ, ປະກອບສ່ວນເພີ່ມທະວີຄວາມເຂົ້າອົກເຂົ້າໃຈເຊິ່ງກັນ ແລະ ກັນ, ປັບປຸງນ້ຳໃຈສາມັກຄີມິດຕະພາບ, ສະໜິດຕິດພັນລະຫວ່າງກອງທັບ 2 ປະເທດ. ສ່ວນທ່ານພົນຕີ Tin Maung Win ສະແດງຄວາມຫວັງວ່າ ການພົວພັນຮ່ວມມືດ້ານປ້ອງກັນຊາດ ມຽນມາ -ຫວຽດນາມ ຈະນັບມື້ນັບກ້າວເຂົ້າສູ່ລວງເລິກ, ນຳມາເຊິ່ງປະສິດທິຜົນແທດຈິງກ່ວາໃນໄລຍະຈະມາເຖິງ.
(ແຫຼ່ງຄັດຈາກ VOV)


text:
ທ່ານນາງປະທານສະພາແຫ່ງຊາດຫວຽດນາມຕ້ອນຮັບທ່ານນາຍົກລັດຖະມົນຕີ ສປປ ລາວ
ທ່ານນາງປະທານສະພາແຫ່ງຊາດ ຫວຽດນາມ
ຕ້ອນຮັບທ່ານນາຍົກລັດຖະມົນຕີ ສປປ ລາວ
ທີ່ການຕ້ອນຮັບທີ່ດຳເນີນໃນຕອນບ່າຍວັນທີ 8/2, ຢູ່ສຳນັກງານສະພາແຫ່ງຊາດ, ທ່ານນາງປະທານສະພາແຫ່ງຊາດຫວຽດນາມ ຫງວຽນທິກິມເຊິນ ຢືນຢັນວ່າ, ສະພາແຫ່ງຊາດ ຫວຽດນາມ ຈະສົມທົບກັບສະພາແຫ່ງຊາດ ລາວ ສືບຕໍ່ສ້າງເງື່ອນໄຂສະດວກ ເພື່ອໃຫ້ລັດຖະບານສອງປະເທດຜັນຂະຫຍາຍບັນດາຂໍ້ຕົກລົງຂັ້ນສູງຂອງສອງປະເທດ ແລະ ບັນດາສັນຍາຮ່ວມມືຢ່າງມີປະສິດທິຜົນ. ຕີລາຄາສູງບັນດາໝາກຜົນສຳຄັນຂອງກອງປະຊຸມຄັ້ງທີ 39, ຄະນະກຳມະການລະຫວ່າງລັດຖະບານ ຫວຽດນາມ - ລາວ. ທ່ານນາງ ຫງວຽນທິກິມເງິນ ຖືວ່າ, ສະພາແຫ່ງຊາດ ຫວຽດນາມ ຕີລາຄາສູງຜົນແຫ່ງການເຮັດວຽກລະຫວ່າງນາຍົກລັດຖະມົນຕີສອງທ່ານ. ທ່ານນາງປະທານສະພາແຫ່ງຊາດກໍ່ຄື ສະພາແຫ່ງຊາດ ຫວຽດນາມ ຈະສົມທົບກັບທ່ານນາງປະທານສະພາແຫ່ງຊາດ ລາວ ປານີ ຢາທໍຕູ້ ແລະ ສະພາແຫ່ງຊາດ ລາວ ຢ່າງແໜ້ນແຟ້ນ, ສືບຕໍ່ສ້າງເງື່ອນໄຂຢ່າງສະດວກ ເພື່ອໃຫ້ລັດຖະບານສອງປະເທດຜັນຂະຫຍາຍບັນດາຂໍ້ຕົກລົງຂັ້ນສູງ ແລະ ບັນດາສັນຍາຮ່ວມມືຢ່າງມີປະສິດທິຜົນ; ເພີ່ມທະວີການສົມທົບກັນໃນການຕິດຕາມກວດກາ, ໜູນຊ່ວຍການປັບປຸງກົດໝາຍ ແລະ ນະໂຍບາຍ, ສ້າງເງື່ອນໄຂຜັນຂະຫຍາຍບັນດາໂຄງການຮ່ວມມືລົງທຶນ, ການຄ້າລະຫວ່າງສອງປະເທດ.
ສ່ວນທ່ານນາຍົກລັດຖະມົນຕີ ສປປ ລາວ ທອງລຸນ ສີສຸລິດ ກໍ່ສະແດງຄວາມປາຖະໜາຢາກຮ່ວມມື, ແບ່ງປັນບົດຮຽນກ່ຽວກັບຂົງເຂດຕ່າງໆເຊິ່ງສອງຝ່າຍມີຄວາມສົນໃຈ. ພິເສດ, ສະພາແຫ່ງຊາດສອງປະເທດສະໜັບສະໜູນ, ສ້າງເງື່ອນໄຂໃຫ້ລັດຖະບານສອງປະເທດປະຕິບັດບັນດາເນື້ອໃນທີ່ໄດ້ຕົກລົງ, ພິເສດແມ່ນເລື່ອງນຳໃຊ້ທ່າກຳ່ປັ່ນ ຫວຸງອ໋າງຢ່າງມີປະສິດທິຜົນ, ເພື່ອແນໃສ່ຊຸກຍູ້ການສົ່ງອອກນຳເຂົ້າສິນຄ້າລະຫວ່າງສອງຝ່າຍ.
(ແຫຼ່ງຄັດຈາກ VOV)


text:
ຮູບແບບ ສູນ Silicon ຢູ່ ດາຫນັງ
ວັນທີ 9/2, ຫນ້າເວັບ ຂອງ “Asia Correspondent” ໄດ້ລົງພິມບົດຂຽນໂດຍຖືວ່າ: ຫວຽດນາມ ແມ່ນສະຖານທີ່ດີສຸດເພື່ອກາຍເປັນ “ສູນ Silicon” ຢູ່ ພາກພື້ນ ອາຊີຕາເວັນອອກສ່ຽງໃຕ້, ໃນສະພາບການສ່ວນຫລາຍບັນດາປະເທດສະມາຊິກ ປະຊາຄົມເສດຖະກິດ ອາຊຽນ (AEC) ລ້ວນແຕ່ຢາກພັດທະນາຂະແຫນງເຕັກໂນໂລຊີມີລັກສະນະແກ້ງແຍ້ງນີ້. ຕາມບົດຂຽນດັ່ງກ່າວແລ້ວ, ແງ່ຫວັງດັ່ງກ່າວຂອງຫວຽດນາມ ຍ້ອນມີບັນດານະໂຍບາຍການສຶກສາສຳເລັດຜົນໃນໄລຍະຜ່ານມາ, ການຫນູນຊ່ວຍຂອງລັດຖະບານ ແລະ ສະພາບແວດລ້ອມຢ່າງສະດວກໃຫ້ແກ່ວິສາຫະກິດ. ຕາມບົດຂຽນດັ່ງກ່າວແລ້ວ, ຄວາມດູດດື່ມຂອງຫວຽດນາມ ໄດ້ຮັບການຫນູນຊ່ວຍຈາກກຳລັງຄົນງານມີຄວາມຮູ້ກ່ຽວກັບຂົງເຂດເຕັກໂນໂລຊີ, ລາຍຈ່າຍຕ່ຳກວ່າກຳລັງຄ້າຍຄືກັນຂອງຈີນ ແລະ ເຮັດວຽກມີສະມັດຕະພາບກວ່າບັນດາປະເທດອື່ນໃນປະຊາຄົມເສດຖະກິດ ອາຊຽນ.
(ແຫຼ່ງຄັດຈາກ VOV)


text:
ອົງການໄອຍະການ ປະຊາຊົນສູງສຸດ ສະເໜີຮ່າງກົດໝາຍ ວ່າດ້ວຍການດຳເນີນຄະດີອາຍາ ສະບັບປັບປຸງ
ອົງການໄອຍະການ ປະຊາຊົນສູງສຸດ ໄດ້ສະເໜີຮ່າງກົດໝາຍວ່າດ້ວຍ ການດຳເນີນຄະດີອາຍາ ສະບັບປັບປຸງ ຕໍ່ກອງປະຊຸມສະໄໝສາມັນ ເທື່ອທີ່ 4 ຂອງສະພາແຫ່ງຊາດ ຊຸດທີ VIII ໃນວັນທີ 14 ພະຈິກ 2017 ໂດຍການເປັນປະທານຂອງ ທ່ານ ສົມພັນ ແພງຄຳມີ ຮອງປະທານ ສະພາແຫ່ງຊາດ. ການປັບປຸງກົດໝາຍວ່າດ້ວຍ ການດຳເນີນຄະດີອາຍາໃນຄັ້ງນີ້ ຕົ້ນຕໍແມ່ນ ສຸມໃສ່ປັບປຸງກ່ຽວກັບພາກການດຳເນີນການ ສືບສວນ-ສອບສວນ, ວິທີການສືບສວນ-ສອບສວນ ແລະ ມາດຕະການສະກັດກັ້ນ, ການດຳເນີນຄະດີ ຢູ່ສານຂັ້ນຕົ້ນ, ຂັ້ນອຸທອນ ແລະ ຂັ້ນລົບລ້າງ, ພາກການປະຕິບັດ ຄຳຕົກລົງຂອງສານ, ເຊິ່ງຮ່າງກົດໝາຍດັ່ງກ່າວ ປະກອບມີ 15 ພາກ, 31 ໝວດ ແລະ 275 ມາດຕາ ໃນນັ້ນປັງປຸງເນື້ອໃນ 35 ມາດຕາ.
ທ່ານ ຄຳສານ ສຸວົງ ຫົວໜ້າອົງການໄອຍະການ ປະຊາຊົນສູງສຸດ ໄດ້ໃຫ້ຮູ້ວ່າ: ກົດໝາຍວ່າດ້ວຍ ການດຳເນີນຄະດີອາຍາ ມີຄວາມຈຳເປັນຕ້ອງ ໄດ້ປັບປຸງບາງມາດຕາ ເພື່ອໃຫ້ສອດຄ່ອງກັບ ລັດຖະທຳມະນູນ ແລະ ກົດໝາຍອື່ນ ເປັນຕົ້ນແມ່ນ ກົດໝາຍວ່າດ້ວຍອົງການ ໄອຍະການປະຊາຊົນ ແລະ ກົດໝາຍວ່າດ້ວຍ ສານປະຊາຊົນ. ພ້ອມນີ້, ກໍເປັນການຕອບສະໜອງ ຄວາມຮຽກຮ້ອງຕ້ອງການ ຂອງການພັດທະນາ ເສດຖະກິດ-ສັງຄົມ ໃນໄລຍະໃໝ່ ແລະ ເພື່ອໃຫ້ສອດຄ່ອງກັບ ລະບົບການດຳເນີນຄະດີອາຍາ ຂອງພາກພື້ນ ແລະ ສາກົນ, ທັງຮັບປະກັນການຮ່ວມມື ແລະ ຊ່ວຍເຫລືອ ທາງດ້ານຍຸຕິທຳທາງອາຍາ ໃຫ້ມີປະສິດທິພາບຍິ່ງຂຶ້ນ ປະກອບສ່ວນເຂົ້າ ໃນການຕ້ານ ແລະ ສະກັດກັ້ນ ອາຊະຍາກຳ ໃຫ້ນັບມື້ນັບຫລຸດລົງ. ກົດໝາຍວ່າດ້ວຍ ການດຳເນີນຄະດີອາຍາ ສະບັບທຳອິດໄດ້ຖຶກຮັບຮອງ ແລະ ປະກາດໃຊ້ ຕາມສະບັບເລກທີ 30/ສປສ, ລົງວັນທີ 02 ທັນວາ 1998, ໄດ້ຖືກປັບປຸງສອງຄັ້ງ ຄື ຄັ້ງທີ 1 ໃນປີ 2004 ແລະ ຄັ້ງທີ 2 ໃນປີ 2012. ຜ່ານການຈັດຕັ້ງປະຕິບັດ ກົດໝາຍດັ່ງກ່າວ, ເຫັນວ່າກົດໝາຍວ່າດ້ວຍ ການດຳເນີນຄະດີອາຍາ ສະບັບປັດຈຸບັນ ມີບາງບັນຫາຍັງບໍ່ໄດ້ກຳນົດ ລະອຽດຈະແຈ້ງ, ຮັດກຸມ, ຄວາມເຂົ້າໃຈ ຕໍ່ເນື້ອໃນບາງມາດຕາ ຍັງບໍ່ທັນເປັນເອກະພາບກັນ. ດັ່ງນັ້ນ, ຈຶ່ງມີຄວາມຈຳເປັນທີ່ຈະຕ້ອງປັບປຸງ, ຕັດອອກ ແລະ ເພີ່ມຕື່ມເນື້ອໃນຈຳນວນໜຶ່ງ ເພື່ອເຮັດໃຫ້ກົດໝາຍສະບັບນີ້ ມີຄວາມຄົບຖ້ວນຈະແຈ້ງ, ຮັດກຸມກວ່າເກົ່າ ແລະ ເຂົ້າໃຈງ່າຍ, ເປັນເຄື່ອງມືສຳຄັນ ໃນການດຳເນີນຄະດີອາຍາ ໃຫ້ມີ ຄວາມເປັນເອກະພາບ, ຖືກຕ້ອງ, ຄົບຖ້ວນ, ຮອບດ້ານ ແລະ ພາວະວິໄສ.
ພາຍຫລັງທີ່ຮ່າງກົດໝາຍ ວ່າດ້ວຍການດຳເນີນຄະດີອາຍາ ສະບັບປັບປຸງໃໝ່ ໄດ້ຖືກຮັບຮອງ ຈາກສະພາແຫ່ງຊາດ ຈະມີຄວາມເປັນເອກະພາບ ໃນກາດຈັດຕັ້ງປະຕິບັດ ກົດໝາຍຂອງເຈົ້າໜ້າທີ່ ທີ່ກ່ຽວຂ້ອງ ແລະ ສ້າງຄວາມເຊື່ອໝັ້ນ ຕໍ່ລະບົບຍຸຕິທຳຂຶ້ນຕື່ມ ລະດັບໜຶ່ງ ເຮັດໃຫ້ການປົກຄອງ ດ້ວຍກົດໝາຍມີຄວາມສັກສິດເພີ່ມຂຶ້ນ, ສັງຄົມມີຄວາມສະຫງົບ, ເປັນລະບຽບຮຽບຮ້ອຍ ແລະ ຍຸຕິທຳ. ພ້ອມນີ້, ກົດໝາຍວ່າດ້ວຍ ການດຳເນີນຄະດີອາຍາ ເປັນກົດໝາຍພື້ນຖານ ທີ່ຈະເປັນນິຕິກຳອັນສຳຄັນ ໃຫ້ແກ່ອົງການລັດ ທີ່ມີສິດອຳນາດ ໃນການດຳເນີນຄະດີອາຍາ, ຜູ້ດຳເນີນຄະດີອາຍາ ແລະ ບັນດາຜູ້ເຂົ້າຮ່ວມໃນການ ດຳເນີນຄະດີອາຍາ ເພື່ອຮັບປະກັນສິດ ແລະ ພັນທະພື້ນຖານ ຂອງພົນລະເມືອງ ມີຄວາມສະເໝີພາບຕໍ່ໜ້າກົດໝາຍ.
ຂໍ້ມູນຈາກ: ສຳນັກຂ່າວສານປະເທດລາວ


text:
ກອງປະຊຸມວຽກງານກວດກາຂອງຄະນະກວດກາອົງການໄອຍະການປະຊາຊົນສູງສຸດ ທີ່ ທ່າລາດ ແຂວງ ວຽງຈັນ
ອົງການໄອຍະການປະຊາຊົນສູງສຸດ ໄດ້ຈັດກອງປະຊຸມຈັດຕັ້ງຜັນຂະຫຍາຍເນື້ອໃນຈິດໃຈກອງປະຊຸມໃຫຍ່ ວຽກງານກວດກາທົ່ວປະເທດ ປະຈໍາປີ 2017, ພ້ອມທັງສະຫຼຸບຖອດຖອນບົດຮຽນວຽກງານກວດກາ ປະຈໍາປີ 2017 ແລະ ທິດທາງແຜນການ ປີ2018 ຂອງ ຄະນະກວດກາ ອົງການໄອຍະການປະຊາຊົນສູງສຸດ ຂຶ້ນໃນວັນທີ 14 ມີນາ 2018 ທີ່ ທ່າລາດ ແຂວງ ວຽງຈັນ, ພາຍໃຕ້ການເປັນ ປະທານ ຂອງ ທ່ານ ບຸນຍັງ ຈັນດາລະສານ ຄະນະປະຈໍາພັກ, ປະທານກວດກາ, ຮອງຫົວໜ້າ ອົງການໄອຍະການປະຊາຊົນສູງສຸດ, ມີເລຂາ, ຮອງເລຂາໜ່ວຍພັກ ແລະ ພາກສວ່ນກ່ຽວຂ້ອງເຂົ້າຮ່ວມທັງໝົດ 37 ສະຫາຍ.ອ່ານຕໍ່ >>>
ກິດຈະກຳ ວັນແມ່ຍິງສາກົນ ຄົບຮອບ 108 ປີ ຂອງສະຫະພັນແມ່ຍິງ ອອປສ ທີ່ ເມືອງ ວັງວຽງ ແຂວງ ວຽງຈັນ
ເນື່ອງໃນໂອກາດສຳຄັນ ວັນທີ 8 ມີນາ 2018 ສະຫະພັນແມ່ຍິງຂອງອົງການໄອຍະການປະຊາຊົນສູງສຸດ ໄດ້ຈັດກິດຈະກຳຂື້້ນເພື່ອຂ່ຳນັບຮັບຕ້ອນວັນແມ່ຍິງສາກົນຄົບຮອບ 108 ປີ ຂື້ນທີ່ ເມືອງ ວັງວຽງ ແຂວງ ວຽງຈັນ ໂດຍການເຂົ້າຮ່ວມເປັນປະທານ ກິດຈະກຳດັ່ງກ່າວ ທ່ານ ນ ພອນເພັດ ອຸນແກ້ວ ປະທານສະຫະພັນແມ່ນຍິງ ອອປສ ແລະ ໄດ້ຮັບກຽດເຂົ້າຮ່ວມ ທ່ານ ບຸນທັນ ບຸນທະວິໄລ ປະທານກຳມະບານ ອອປສ ພ້ອມດ້ວຍ ອ້າຍນ້ອງຍິງ-ຊາຍ ເຂົ້າຮ່ວມ 100 ກ່ວາທ່ານ.ອ່ານຕໍ່ >>>
ກອງປະຊຸມ ສະຫຼຸບວຽກງານຂອງຄະນະກຳມະການອະໄພຍະໂທດລະດັບຊາດ ປະຈຳປີ 2017 ຄັ້ງວັນທີ 7-3-2018
ໃນລະຫວ່າງວັນທີ 07 ມີນາ 2018 ຄະນະກໍາມະການອະໄພຍະໂທດ ລະດັບຊາດ ໄດ້ເປີດກອງປະຊຸມສະຫຼຸບວຽກງານອະໄພຍະໂທດ ປະຈໍາປີ 2017 ແລະ ກໍານົດທິດທາງແຜນການອະໄພຍະໂທດປະຈໍາປີ 2018 ຢູ່ທີ ອົງການໄອຍະການປະຊາຊົນສູງສຸດ ໂດຍພາຍໃຕ້ການເປັນປະທານຂອງ ທ່ານ ສອນໄຊ ສີພັນດອນ ຮອງນາຍົກລັດຖະມົນຕີ, ປະທານຄະນະກໍາມະການອະໄພຍະໂທດ ລະດັບຊາດ, ມີ : ຮອງປະທານ, ຄະນະກໍາມະການ ແລະ ກອງເລຂາ ຄະນະກໍາມະການອະໄພຍະໂທດ ລະດັບຊາດ ເຂົ້າຮ່ວມທັງໝົດຈໍານວນ 33 ທ່ານ.ອ່ານຕໍ່ >>>
ກອງປະຊຸມ ສ້າງຄວາມເຂັ້ມແຂງກ່ຽວກັບການຕ້ານອາຊະຍາກຳຂ້າມຊາດ
ກອງປະຊຸມສ້າງຄວາມເຂັ້ມແຂງກ່ຽວກັບການຕ້ານອາຊະຍາກໍາຂ້າມຊາດ ທີ່ມີການຈັດຕັ້ງ ໂດຍສະເພາະ ຢາເສບຕິດ ແລະ ການຟອກເງີນ ໄດ້ໄຂຂື້ນ ໃນລະຫວ່າງ ວັນທີ 27 ກຸມພາ - 1 ມີນາ 2018 ທີ່ ໂຮງແຮມ ດອນຈັນພາເຮດ ໂດຍ ໃຫ້ກຽດເປັນ ປະທານຮ່ວມ ທ່ານ ບຸນຍັງ ຈັນດາລະສານ ຮອງຫົວໜ້າອົງການໄອຍະການປະຊາຊົນສູງສຸດ, ທ່ານ ຣີຊາດ ຟິລິບປາຣ ປະທານ ສະຖາບັນຊ່ວຍເຫລືອດ້ານກົດໜາຍ ແລະ ວິຊາການ (ILSTA) ໃຫ້ກຽດເຂົ້າຮ່ວມ ມີບັນດາ ທ່ານ ຜູ້ຊີ້ນຳວຽກງານປົກປ້ອງກົດໜາຍ ຂັ້ນແຂວງ-ນະຄອນຫຼວງ ໃນຂອບເຂດທົ່ວປະເທດ, ກະຊວງການຕ່າງປະເທດ, ທະນາຄານ ແຫ່ງ ສປປ ລາວ, ກະຊວງຍຸຕິທໍາ, ສານປະຊາຊົນສູງສຸດ, ກະຊວງປ້ອງກັນຄວາມສະຫງົບ, ກະຊວງແຮງງານ ແລະ ສະຫວັດດີການສັງຄົມ, ສູນກາງສະຫະພັນແມ່ຍິງລາວ, ອົງການໄອຍະການທະຫານຂັ້ນສູງ, ອົງການກວດກາລັດຖະບານ, ຄະນະກໍາມະການຕ້ານ ແລະ ສະກັດກັ້ນຢາເສບຕິດ, ຄະນະນິຕິສາດ ແລະ ລັດຖະສາດ ມະຫາວິທະຍາໄລແຫ່ງຊາດ, ອົງການໄອຍະການປະຊາຊົນ, ສານປະຊາຊົນ, ປກສ ແຂວງ-ນະຄອນຫຼວງ ໃນຂອບເຂດທົ່ວປະເທດ, ອົງການຈັດຕັ້ງສູນກາງ ແລະ ອົງການສາກົນປະຈຳ ສປປ ລາວ ເຂົ້າຮ່ວມ 200 ກວ່າທ່ານ.ອ່ານຕໍ່ >>>
ກອງປະຊຸມກຳນົດພະນັກງານນຳພາ-ຄຸ້ມຄອງ ຂັ້ນສູນກາງຄຸ້ມຄອງຂອງ ອອປສ ແລະ ອຍກ ພາກ
ອົງການໄອຍະການປະຊາຊົນສູງສຸດໄດ້ຈັດກອງປະຊຸມແຜນກໍານົດພະນັກງານນໍາພາ-ຄຸ້ມຄອງ ຂັ້ນສູນກາງຄຸ້ມຄອງ ຂອງ ອົງການໄອຍະການປະຊາຊົນສູງສຸດ ແລະ ອົງການໄອຍະການປະຊາຊົນພາກ ຂື້ນໃນລະຫວ່າງ ວັນທີ 12-16 ກຸມພາ 2018. ໂດຍພາຍໃຕ້ການເປັນປະທານຂອງ ທ່ານ ຄໍາສານ ສຸວົງ ກໍາມະການສູນກາງພັກ,ເລຂາຄະນະພັກ,ຫົວໜ້າອົງການໄອຍະການປະຊາຊົນສູງສຸດ, ໃຫ້ກຽດເຂົ້າຮ່ວມມີ ຄະນະຈັດຕັ້ງສູນກາງພັກ,ຄະນະພັກ,ຄະນະນຳອົງການໄອຍະການປະຊາຊົນສູງສຸດ,ມີບັນດາຫົວໜ້າອົງການໄອຍະການປະຊາຊົນພາກ,ຫົວໜ້າກົມ,ຫົວໜ້າຫ້ອງການ,ຫົວໜ້າສະຖາບັນຄົ້ນຄວ້າ ແລະ ຝືກອົບຮົມວຽກງານໄອຍະການ, ພ້ອມດ້ວຍພະນັກງານທັງໜົດ ຈຳນວນ 200 ກວ່າທ່ານ.ອ່ານຕໍ່ >>>
ກອງປະຊຸມວິຊາການຂອງອົງການໄອຍະການປະຊາຊົນພາກເໜືອ,ອົງການໄອຍະການປະຊາຊົນແຂວງ7ແຂວງແລະອົງການໄອຍະການປະຊາຊົນ16ເຂດຂອງແຂວງພາກເໜືອຄັ້ງທີ III
ໃນວັນທີ 20 ທັນວາ 2017 ຜ່ານມານີ້, ອົງການໄອຍະການປະຊາຊົນພາກເໜືອ ໄດ້ເປີດປະຊຸມວຽກງານວິຊາການ ຄັ້ງທີ III ຂຶ້ນຢ່າງເປັນທາງການ ຢູ່ທີ່ຫ້ອງປະຊຸມຂອງພະແນກຍຸຕິທຳແຂວງບໍ່ແກ້ວ ພາຍໃຕ້ການເປັນປະທານຂອງທ່ານ ອຸ່ນຄຳ ພິດສະວົງ ເລຂາໜ່ວຍພັກ, ຫົວໜ້າອົງການໄອຍະການປະຊາຊົນພາກເໜືອ ໃນກອງປະຊຸມໄດ້ຮັບກຽດຕ້ອນຮັບທ່ານ ສົມລິດ ສີຜາວັນ ຮອງເລຂາພັກແຂວງ ສະມາຊິກສະພາແຫ່ງຊາດ ປະຈຳເຂດເລືອກຕັ້ງທີ 5 ແລະ ທັງເປັນປະທານສະພາປະຊາ ຊົນແຂວງບໍ່ແກ້ວ, ມີບັນດາການນຳຂອງອົງການໄອຍະການປະຊາຊົນພາກເໜືອ, ອົງການໄອຍະການທະຫານພາກເໜືອ, ອົງການໄອຍະການປະຊາຊົນ 7 ແຂວງ ແລະ ອົງການໄອຍະການປະຊາຊົນ 16 ເຂດຂອງແຂວງພາກເໜືອ ເຂົ້າຮ່ວມທັງໝົດ ຈໍານວນ 60 ທ່ານ, ຍິງ 10 ທ່ານ, ກອງປະຊຸມໄດ້ຮັບຟັງການຜ່ານບົດສະຫຼຸບຕີລາຄາ ຜົນຂອງການຈັດຕັ້ງປະຕິບັດບົດບັນທຶກກອງປະຊຸມວິຊາການ ຄັ້ງທີ II ໃນໄລຍະ 1 ປີ ຜ່ານມາ ແລະ ກໍານົດທິດທາງແຜນການໃນປີຕໍ່ໜ້າ ໂດຍສະເພາະທິດທາງ ແລະ ມາດຕະການຈໍານວນໜຶ່ງດັ່ງນີ້:ອ່ານຕໍ່ >>>
ກອງປະຊຸມວຽກງານໄອຍະການປະຊາຊົນທົ່ວປະເທດ ປະຈຳປີ 2017
ກອງປະຊຸມວຽກງານໄອຍະການປະຊາຊົນທົ່ວປະເທດ ປະຈຳປີ 2017 ແລະ ແຜນການເຄື່ອນໄກອງປະຊຸມວຽກງານໄອຍະການປະຊາຊົນທົ່ວປະເທດ ປະຈຳປີ 2017 ກອງປະຊຸມວຽກງານໄອຍະການປະຊາຊົນທົ່ວປະເທດ ປະຈຳປີ 2017 ແລະ ແຜນການເຄື່ອນໄຫວວຽກງານ ປະຈໍາປີ 2018 ໄດ້ເປີດຂື້ນຢ່າງເປັນທາງການໃນຕອນເຊົ້າຂອງ ວັນທີ 25 ຫາ 26 ມັງກອນ 2018, ເວລາ 8:00 ໂມງ ທີ່ ສູນຮ່ວມມືສາກົນລາວ-ຍີປຸ່ນ (ICTC). ໂດຍການເປັນປະທານຂອງ ທ່ານ ຄຳສານ ສຸວົງ, ກຳມະການສູນກາງພັກ,ເລຂາຄະນະພັກ,ຫົວໜ້າອົງການໄອຍະການປະຊາຊົນສູງສຸດ, ໃນນັ້ນໃຫ້ກຽດເຂົ້າຮ່ວມ ໂດຍ ທ່ານ ນາງ ປານີ ຢາທໍ່ຕູ້, ກຳມະການກົມການເມືອງສູນກາງພັກ, ປະທານສະພາແຫ່ງຊາດ ໄດ້ໃຫ້ການໂອ້ລົມຕໍ່ກອງປະຊຸມ, ມີບັນດາທ່ານການນຳຂອງກໍາມາທິການຍຸຕິທຳສະພາແຫ່ງຊາດ, ສານປະຊາຊົນສູງສຸດ, ການນຳກະຊວງ-ອົງການອ້ອມຂ້າງສູນກາງ, ການນຳຂອງບັນດາແຂວງ-ນະຄອນຫຼວງ, ຫົວໜ້າອົງການໄອຍະການທະຫານຂັ້ນສູງ ແລະ ທະຫານພາກ, ອົງການໄອຍະການປະຊາຊົນພາກ, ແຂວງ-ນະຄອນຫຼວງ, ບັນດາກົມອ້ອມຂ້າງອົງການໄອຍະການປະຊາຊົນສູງສຸດ ເຂົ້າຮ່ວມທັງໝົດຈຳນວນ 170 ກວ່າທ່ານ.ອ່ານຕໍ່ >>>
ວັນສ້າງຕັ້ງກອງທັບປະຊາຊົນລາວ ຄົບຮອບ 69 ປີ
ໃນຕອນເຊົ້າຂອງ ວັນທີ 19 ມັງກອນ 2018, ທີ່ ອົງການໄອຍະການປະຊາຊົນສູງສຸດໄດ້ຈັດຕັ້ງປາຖະກະຖາວັນສ້າງຕັ້ງກອງທັບປະຊາຊົນລາວ ຄົບຮອບ 68 ປີ (20 ມັງກອນ 1949 ຫາ 20 ມັງກອນ 2018) ຂື້ນໃຫ້ກຽດເຜີຍແຜ່ເອກະສານໃນຄັ້ງນີ້; ໂດຍ ທ່ານ ພົ/ວ ຄຳຫລ້າ ໄຊຍະສຸກ ຄະນະພັກ ກະຊວງ, ອໍານວຍການວິທະຍາຄານປ້ອງກັນຊາດໄກສອນພົມວິຫານ, ເຂົ້າຮ່ວມຟັງປະຖະກະຖາຄັ້ງນີ້ມີຄະນະພັກ, ຄະນະນຳອົງການໄອຍະການປະຊາຊົນສູງສຸດ, ບັນດາຫົວໜ້າກົມ, ຫ້ອງການ, ແລະ ສະຖາບັນຄົ້ນຄ້ວາຝຶກອົບຮົມໄອຍະການ ພ້ອມດ້ວຍພະນັກງານລັດຖະກອນທັງໝົດເຂົ້າຮ່ວມ ຈຳນວນ 150 ກ່ວາຄົນ.ອ່ານຕໍ່ >>>


text:
ຂປລ. ພະແນກການເງິນ ແຂວງສາລະວັນ ໄດ້ຈັດພິທີເລື່ອນສະມາຊິກພັກສໍາຮອງ ຂຶ້ນເປັນສະມາ ຊິກພັກສົມບູນ ຈໍານວນ 11 ສະຫາຍ, ຍິງ 1 ສະຫາຍ ໃນທ້າຍອາທິດຜ່ານມາ ພາຍໃຕ້ການເປັນປະທານຂອງ ສະຫາຍ ຂັນທະລັກ ໂພໃຊ ຮັກສາການເລຂາຄະນະພັກຮາກຖານ ພະແນກການເງິນ ແຂວງສາລະວັນ, ມີບັນດາທ່ານຄະນະພັກ, ສະມາຊິກພັກ ແລະ ຂະແໜງການກ່ຽວຂ້ອງ ເຂົ້າຮ່ວມ.
ສະຫາຍ ຫົງແກ້ວ ມາລີຈັນສີ ຄະນະພັກຮາກຖານ ພະແນກການເງິນ ແຂວງສາລະວັນ ໄດ້ຜ່ານມະຕິຕົກລົງ ຂອງຄະນະປະຈຳພັກແຂວງ ກ່ຽວກັບການເລື່ອນ ສະມາຊິກພັກສຳຮອງ ຂຶ້ນເປັນສະມາຊິກພັກສົມບູນ ຂອງພັກປະຊາຊົນ ປະຕິວັດລາວ ເຊິ່ງພວກຜູ້ກ່ຽວໄດ້ປະຕິຕາມລະບຽບ ການທຸກຢ່າງທີ່ພັກປະຊາ ຊົນປະຕິວັດລາວວາງອອກ, ມີຄວາມສາມະຄີພາຍ ໃນ-ພາຍນອກຢ່າງກວ້າງຂວາງ, ມີນໍ້າໃຈບໍສິສຸດ ສັດຊື່, ມີຫົວຄິດປະດິດສ້າງ, ຈູບຈ້າວຫ້າວຫັນ ເຮັດສຳເລັດທຸກວຽກງານ ທີ່ໄດ້ຮັບການມອບໝາຍຈາກຂັ້ນເທິງ.
ໂອກາດນີ້, ສະຫາຍ ຂັນທະລັກ ໂພໃຊ ກໍໄດ້ໂອລົມຕໍ່ພະນັກງານ ສາມາຊິກພັກໃຫ້ຮັບຮູ້ເຂົ້າໃຈຢ່າງເລິກ ເຊິ່ງກ່ຽວກັບຄວາມໝາຍ ຄວາມສຳຄັນຂອງ ພັກປະຊາຊົນປະຕິວັດລາວ ແມ່ນກອງນຳໜ້າທີ່ມີການຈັດຕັ້ງ ການເມືອງສູງສຸດ ຂອງຊົນຊັ້ນກຳມະກອນ, ປະກອບດ້ວຍບຸກຄົນທີ່ຕື່ນຕົວສູງ, ຫ້າວຫັນໃນການຈັດຕັ້ງປະຕິບັດ ແລະ ອື່ນໆ.
ເນື້ອໃນ: ຂປລ


text:
ພາຍຫຼັງສຳເລັດການເຂົ້າຮ່ວມກອງປະຊຸມສຸດຍອດສະເຫຼີມສະຫຼອງການພົວພັນອາຊຽນ-ອິນເດຍຄົບຮອບ 25 ປີ, ເຊິ່ງຈັດຂຶ້ນໃນວັນທີ 25 ມັງກອນ 2018 ຢູ່ ນະຄອນຫຼວງ ນິວເດັນລີ ຂອງອິນເດຍ, ໃນຕອນເຊົ້າຂອງວັນທີ 26 ມັງກອນ 2018, ພະນະທ່ານ ທອງລຸນ ສີສຸລິດ, ນາຍົກລັດຖະມົນຕີ ແຫ່ງ ສປປ ລາວ ໄດ້ຮ່ວມກັບຜູ້ນຳອາຊຽນອື່ນ ເຂົ້າຮ່ວມງານເດີນສວນສະໜາມ ເພື່ອສະເຫຼີມສະຫຼອງວັນຊາດອິນເດຍ ຄົບຮອບ 69 ປີ ໃນຖານະແຂກສູງສຸດຂອງລັດຖະບານອິນເດຍ, ຕາມການເຊື້ອເຊີນຂອງ ພະນະທ່ານ ນາເຣັນດຣາ ໂມດີ, ນາຍົກລັດຖະມົນຕີ ອິນເດຍ. ງານເດີນສວນສະໜາມສະຫຼອງວັນຊາດ ອິນເດຍ ຄັ້ງນີ້ ຈັດຂຶ້ນທີ່ ສະໜາມຫຼວງ ຣາຊະພັດ ໂດຍການເປັນປະທານຂອງ ພະນະທ່ານ ຣາມ ນາດ ໂກວິນ (Ram Nath Kovind), ປະທານາທິບໍດີ ອິນເດຍ, ເຊິ່ງມີບັນດາເຈົ້າໜ້າທີ່ຂັ້ນສູງຂອງ ອິນເດຍ, ບັນດາທຸຕານຸທູດຕ່າງປະເທດ, ແຂກພາຍໃນ ແລະ ຕ່າງປະເທດ ເຂົ້າຮ່ວມ.
ໃນໂອກາດເຂົ້າຮ່ວມງານສະຫຼອງວັນຊາດຄັ້ງນີ້, ບັນດາຜູ້ນຳອາຊຽນ ໄດ້ຮ່ວມຊົມຂະບວນສວນສະໜາມຂອງບັນດາກ້ອນກຳລັງປະກອບອາວຸດຂອງອິນເດຍ, ກ້ອນກຳລັງທຸງຊາດຂອງບັນດາປະເທດອາຊຽນ, ກ້ອນກຳລັງຂອງນ້ອງນ້ອຍນັກຮຽນ ທີ່ສະທ້ອນໃຫ້ເຫັນເຖິງຄວາມຫຼາກຫຼາຍທາງດ້ານວັດທະນະທຳຂອງບັນດາປະເທດອາຊຽນ ແລະ ການເຊື່ອມຕໍ່ທາງດ້ານວັດທະນະທຳ ແລະ ຄວາມສີວິໄລ ລະຫວ່າງອາຊຽນ ແລະ ອິນເດຍ. ຈາກນັ້ນ, ທ່ານນາຍົກລັດຖະມົນຕີ ທອງລຸນ ສີສຸລິດ ພ້ອມບັນດາຜູ້ນຳອາຊຽນ ກໍ່ໄດ້ເຂົ້າຮ່ວມງານພົບປະສ້າງສັນ ກັບ ນັກທຸລະກິດ ແລະ ບຸກຄົນສຳຄັນຈາກຂະແໜງການຕ່າງໆຂອງອິນເດຍ ແລະ ເຂົ້າຮ່ວມງານລ້ຽງສະຫຼອງວັນຊາດ ອິນເດຍ ໂດຍການເປັນເຈົ້າພາບຂອງປະທານາທິບໍດີ ອິນເດຍ.
ໃນຕອນບ່າຍຂອງວັນດຽວກັນ, ທ່ານນາຍົກລັດຖະມົນຕີ ທອງລຸນ ສີສຸລິດ ໄດ້ພົບປະສອງຝ່າຍກັບ ທ່ານນາຍົກລັດຖະມົນຕີ ນາເຣັນດຣາ ໂມດີ ທີ່ເຮືອນຮັບແຂກລັດຖະບານ, ເຊິ່ງສອງຝ່າຍໄດ້ຕີລາຄາສູງຕໍ່ໝາກຜົນຂອງການຮ່ວມມືໃນຊຸມປີຜ່ານມາ ພ້ອມທັງໃຫ້ຄວາມໝາຍໝັ້ນທີ່ຈະເສີມຂະຫຍາຍສາຍພົວພັນທີ່ດີລະຫວ່າງກັນ ໃຫ້ແໜ້ນແຟ້ນຂຶ້ນກວ່າເກົ່າ ເພື່ອນໍາມາຊຶ່ງຜົນປະໂຫຍດລວມຂອງສອງປະເທດ ແລະ ຄວາມສົມບູນພູນສຸກຂອງປະຊາຊົນສອງຊາດລາວ-ອິນເດຍ.


text:
ໃນລະຫວ່າງວັນທີ 6-9 ສິງ ຫາ 2017, ຄະນະຜູ້ແທນສະມາ ຊິກສະພາແຫ່ງຊາດເພດຍິງ ສະພາແຫ່ງຊາດລາວ ໄດ້ເດີນທາງ ເຂົ້າຮ່ວມກອງປະຊຸມສໍາມະນາ ໃນຫົວຂໍ້ “ບົດບາດຂອງສະມາ ຊິກສະພາແຫ່ງ ຊາດເພດຍິງໃນ ການເຄື່ອນໄຫວຂອງວຽກງານ ສະພາແຫ່ງຊາດ”ທີ່ນະຄອນດາ ໜັງ, ສສ ຫວຽດນາມ ໂດຍການ ເປັນປະທານຮ່ວມຂອງ ສະຫາຍ ນາງ ປານີ ຢາທໍ່ຕູ້, ກໍາມະການ ກົມການເມືອງສູນກາງພັກ, ປະທານສະພາແຫ່ງຊາດ ແລະ ສະຫາຍ ນາງ ຫງວຽນ ທິ ກິມ ເງິນ, ກໍາມະການກົມການເມືອງ ສູນກາງພັກກອມມູນິດຫວຽດ ນາມ, ປະທານສະພາແຫ່ງຊາດ ແຫ່ງສາທາລະນະລັດ ສັງຄົມ ນິຍົມຫວຽດນາມ, ເຂົ້າຮ່ວມມີສະຫາຍນາງ ຕ໋ອງ ທິ ຝ໋ອງ ກໍາມະການກົມການເມືອງສູນ ກາງພັກ, ຮອງປະທານສະພາ ແຫ່ງຊາດຫວຽດນາມ, ສະຫາຍ ນາງ ສີໃສ ລືເດດມູນສອນ ກໍາ ມະການສູນກາງພັກ, ຮອງປະ ທານສະພາ
ແຫ່ງຊາດລາວ, ມີ ເອກອັກຄະລັດຖະທູດວິສາມັນຜູ້ ມີອຳນາດເຕັມ ແຫ່ງ ສປປ ລາວ ປະຈຳ ສສ ຫວຽດນາມ,ສະຫາຍ ເລຂາພັກນະຄອນດາໜັງ ທັງ ເປັນປະທານສະພາປະຊາຊົນ ນະຄອນດາໜັງ, ບັນດາສະຫາຍ ຄະນະປະຈຳ, ສະມາຊິກສະພາ ແຫ່ງຊາດເພດຍິງຫວຽດນາມ-ລາວ ແລະ ແຂກຖືກເຊີນຈໍາ ນວນໜຶ່ງ. ກອງປະຊຸມສຳມະນາຄັ້ງນີ້ກໍ ແມ່ນໜຶ່ງໃນກິດຈະກຳໃນການ ສະເຫຼີມສະຫຼອງປີສາມັກຄີມິດ ຕະພາບ ລາວ-ຫວຽດນາມຄື: ວັນສ້າງຕັ້ງສາຍພົວພັນການທູດ ຄົບ ຮອບ 55 ປີ ແລະ ວັນເຊັນ ສົນທິສັນຍາມິດຕະພາບ ແລະ ການຮ່ວມມື ຄົບຮອບ 40 ປີ ໂດຍມີຈຸດປະສົງເພື່ອແລກປ່ຽນ ບົດຮຽນໃນການປະຕິບັດພາລະ ບົດບາດຂອງ ສສຊ ເພດຍິງ ໃນການເຄື່ອນໄຫວວຽກງານ ຂອງສະພາແຫ່ງຊາດ, ການ ສ້າງ ແລະ ປັບປຸງກົດໝາຍທີ່ ກ່ຽວຂ້ອງກັບແມ່ຍິງ ແລະເດັກ ຕາມພາລະບົດບາດ, ສິດ ແລະ ໜ້າທີ່ຂອງສອງຄະນະສະມາຊິກ ສະພາແຫ່ງຊາດເພດຍິງຫວຽດ ນາມ-ລາວ;ການຕິດຕາມກວດ ກາການຈັດຕັ້ງປະຕິບັດແນວ ທາງ, ນະໂຍ ບາຍ, ແຜນຍຸດທະ ສາດທີ່ພົວພັນກັບການສົ່ງເສີມ ການພັດທະນາ ແລະ ປົກປ້ອງ ສິດຜົນປະໂຫຍດອັນຊອບທຳ ຂອງແມ່ຍິງ ແລະ ເດັກຂອງສະ ມາຊິກສະພາແຫ່ງຊາດ; ການມີ ສ່ວນຮ່ວມຂອງສະມາຊິກສະພາ ແຫ່ງຊາດເພດຍິງ ໃນການຊຸກ ຍູ້ໃຫ້ພາກສ່ວນທີ່ກ່ຽວຂ້ອງໃນ ການແກ້ໄຂບັນດາປາກົດການ ຫຍໍ້ທໍ້ທີ່ເກີດຂຶ້ນໃນສັງຄົມເປັນ ຕົ້ນແມ່ນການໃຊ້ຄວາມຮຸນແຮງ ໃນຄອບຄົວ ແລະ ການຄ້າມະ ນຸດເພດຍິງ ແລະ ເດັກຂອງ ຫວຽດນາມ-ລາວ. ໃນພິທີເປີດກອງປະຊຸມສໍາ ມະນາຢ່າງເປັນທາງການ, ສະ ຫາຍປະທານສະພາແຫ່ງຊາດ ລາວໄດ້ກ່າວຄໍາປາໄສບາງ ຕອນສໍາຄັນວ່າ: ພວກຂ້າພະເຈົ້າ ຕີລາຄາສູງຕໍ່ການລິເລີ່ມຂອງ ສະພາແຫ່ງຊາດຫວຽດນາມທີ່ ເປັນເຈົ້າພາບໃນການຈັດກອງ ປະຊຸມສຳມະນາຮ່ວມລະຫວ່າງ ສະມາຊິກສະພາແຫ່ງຊາດເພດ ຍິງຂອງສອງສະພາແຫ່ງຊາດ ໃນຄັ້ງນີ້, ເຊິ່ງເປັນເຫດການປະ ຫວັດສາດທີ່ມີສະມາຊິກສະພາ ແຫ່ງຊາດເພດຍິງໃນທົ່ວປະເທດ ຂອງສອງປະເທດເຂົ້າຮ່ວມເປັນ ຈຳນວນຫຼວງຫຼາຍຄືຄັ້ງນີ້ ແລະ ເປັນໜຶ່ງໃນເຫດການທີ່ຫາຍາກ ໃນການເຄື່ອນໄຫວກິດຈະກຳ ຮ່ວມລະຫວ່າງສະມາຊິກສະພາ ແຫ່ງຊາດເພດຍິງໃນລັດຖະສະ ພາພາກພື້ນ ແລະ ສາກົນ. ອີກ ດ້ານໜຶ່ງ, ກອງປະຊຸມຄັ້ງນີ້ໄດ້ ໄຂຂຶ້ນໃນວາລະທີ່ສອງພັກ-ລັດ ແລະ ປະຊາຊົນສອງຊາດລາວ-ຫວຽດນາມ, ຫວຽດນາມ-ລາວ ພວມດໍາເນີນການສະເຫຼີມສະ ຫຼອງປີສາມັກຄີມິດຕະພາບ ລາວ-ຫວຽດນາມຄື: ວັນສ້າງ ຕັ້ງສາຍພົວພັນການທູດ ຄົບ ຮອບ 55 ປີ ແລະ ວັນເຊັນສົນ ທິສັນຍາມິດຕະພາບ ແລະ ການ ຮ່ວມມື ຄົບຮອບ 40 ປີ ຢ່າງມີ ຄວາມໝາຍທາງການເມືອງ ແລະ ເປັນຂະບວນຢ່າງກວ້າງ ຂວາງຢູ່ໃນປະເທດຂອງຕົນ, ທັງເປັນສັນຍາລັກແຫ່ງການພົວ ພັນຮ່ວມມືລະຫວ່າງສອງອົງ ການນິຕິບັນຍັດໃຫ້ນັບມື້ເຂົ້າສູ່ ລວງເລິກ ແລະ ມີປະສິດທິຜົນ, ປະກອບສ່ວນສຳຄັນເຂົ້າໃນ ການສືບຕໍ່ເພີ່ມພູນຄູນສ້າງ ແລະ ເສີມຂະຫຍາຍສາຍພົວພັນມິດ ຕະພາບອັນຍິ່ງໃຫຍ່, ຄວາມສາ ມັກຄີພິເສດ ແລະ ການຮ່ວມມື ຮອບດ້ານລະຫວ່າງສອງພັກ, ສອງລັດ ແລະ ປະຊາຊົນສອງ ຊາດລາວ-ຫວຽດນາມ, ຫວຽດ ນາມ-ລາວ ເວົ້າລວມ ແລະ ເວົ້າ ສະເພາະລະຫວ່າງສອງອົງ ການນິຕິບັນຍັດ ກໍຄືຄະນະສະ ມາຊິກສະພາແຫ່ງຊາດເພດຍິງ ຂອງສອງສະພາແຫ່ງຊາດໃຫ້ມີ ຄວາມຈະເລີນງອກງາມ ແລະ ແຕກດອກອອກຜົນຍິ່ງໆຂຶ້ນ. ໂດຍ: ນາງ ສຸມົນທາ ງາໄຊ


text:
ວັດທະນະທຳ
ວັດທະນະທຳ (ປາລີ: ວທນທມມ໌)ໂດຍທົ່ວໄປໝາຍເຖິງ ຮູບແບບຂອງກິດຈະກຳແລະໂຄງສ້າງແນວສັນຍະລັກທີ່ເຮັດໃຫ້ກິດຈະກຳນັ້ນເດັ່ນແລະມີຄວາມສຳຄັນ. ວິຖີການດຳເນີນຊີວິດ ເຊິ່ງເປັນພຶດຕິກຳແລະສິ່ງທີ່ຄົນໃນໝູ່ຜະລິດສ້າງຂຶ້ນ ດ້ວຍການຮຽນຮູ້ແຕ່ກັນແລະກັນ ແລະຮ່ວມໃຊ້ຢູ່ໃນໝູ່ພວກຂອງຕົນ. ວັດທະນະທຳສ່ວນໜຶ່ງສາມາດສະແດງອອກຜ່ານ ດົນຕີ ວັນນະກຳ ຈິຕະກຳ ປະຕິມາກຳ ການລະຄອນແລະຮູບເງົາ.
ແມ່ນບາງເທື່ອອາດມີຜູ້ກ່າວວ່າວັດທະນະທຳແມ່ນເລື່ອງທີ່ວ່າດ້ວຍການບໍລິໂພກແລະສິນຄ້າບໍລິໂພກ ຄື ວັດທະນະທຳລະດັບສູງ ວັດທະນະທຳລະດັບຕ່ຳ ວັດທະນະທຳພື້ນບ້ານ ເປັນຕົ້ນ ແຕ່ນັກມານຸດສາດໂດຍທົ່ວໄປພັດມັກກ່າວເຖິງວັດທະນະທຳວ່າ ແມ່ນບໍ່ໄດ້ເປັນພຽງສິນຄ້າບໍລິໂພກ ແຕ່ແມ່ນກະບວນການໃນການຜະລິດສິນຄ້າແລະການໃຫ້ຄວາມໝາຍແກ່ສິນຄ້ານັ້ນໆ ນຳ.
ທັງຍັງຮວມໄປເຖິງຄວາມສັມພັນທາງສັງຄົມແລະແນວການປະຕິບັດທີ່ເຮັດໃຫ້ວັຖຸແລະກະບວນການໃນຜະລິດຫຼອມຮວມຢູ່ນຳກັນ. ໃນສາຍຕາຂອງນັກມານຸດສະຍະວິທະຍາແມ່ນຮວມໄປເຖິງເທກໂນໂລຢີ ສິລະປະ ວິທະຍາສາດຮວມທັງລະບົບສີລະທຳ ວັດທະນະທຳໃນພູມພາກຕ່າງໆ. ອາດໄດ້ຮັບອິດທິພົນແຕ່ການຕິດຕໍ່ນຳພູມພາກອື່ນ ຄື ການເປັນອານານິຄົມ ການຄ້າຂາຍ ການຍ້າຍຖິ່ນຖານ ການສື່ສານມວນຊົນແລະສາສະໜາ. ຕື່ມທັງລະບົບຄວາມເຊື່ອ ບໍ່ວ່າຈະເປັນເລື່ອງສາສະໜາມີບົດບາດໃນວັດທະນະທຳໃນປະຫວັດສາດຂອງມະນຸດຊາດມາໂດຍຕະຫຼອດ


text:
ເພີ່ມທະວີການຮ່ວມມືໃນທຸກຂົງເຂດລະຫວ່າງຫວຽດນາມແລະບັງກະລາເທດ
ວັນທີ 20 ກໍລະກົດ, ຄະນະຜູ້ແທນຂັ້ນສູງສະພາແຫ່ງຊາດ ບັງກະລາເທດ ໂດຍທ່ານນາງ Shirin Sharmin Chaudhury, ປະທານສະພາແຫ່ງຊາດ ນຳຫນ້າ ໄດ້ມາຮອດ ຮ່າໂນ້ຍ ເລີ່ມຕົ້ນການຢ້ຽມຢາມຫວຽດນາມ ຢ່າງເປັນທາງການ ຕາມຄຳເຊີນຂອງທ່ານນາງປະທານສະພາແຫ່ງຊາດຫວຽດນາມ ຫງວຽນທິກີມເງິນ. ພາຍຫລັງພິທີຕ້ອນຮັບ, ປະທານສະພາແຫ່ງຊາດ ທັງສອງທ່ານໄດ້ດຳເນີນການເຈລະຈາ.
ຄະນະຜູ້ແທນຂັ້ນສູງສະພາແຫ່ງຊາດ ບັງກະລາເທດ ເຂົ້າຢ້ຽມສຸສານປະທານໂຮ່ຈິມມີນ
ທີ່ການເຈລະຈາ, ສອງຝ່າຍໄດ້ເຫັນດີສືບຕໍ່ຍູ້ແຮງການຮ່ວມມືກ່ຽວກັບການຄ້ຳປະກັນດ້ານສະບຽງອາຫານ, ຄວາມປອດໄພພະລັງງານ, ການຮັບມືກັບການປ່ຽນແປງຂອງດິນຟ້າອາກາດ, ກະສິກຳ ປ່າໄມ້ ການປະມົງ, ການລ້ຽງສັດ, ເຕັກໂນໂລຊີຂໍ້ມູນຂ່າວສານ, ເພີ່ມທະວີວຽກງານພົວພັນແລກປ່ຽນການຄ້າ, ສົ່ງເສີມການຄ້າ ການລົງທຶນ. ກ່ຽວກັບການພົວພັນລະຫວ່າງສະພາແຫ່ງຊາດສອງປະເທດ, ສອງຝ່າຍສະເຫນີ ຮັກສາການແລກປ່ຽນຄະນະຜູ້ແທນການນຳທຸກຂັ້ນ, ພິຈາລະນາສ້າງຕັ້ງສອງກຸ່ມລັດຖະສະພາມິດຕະພາບລະຫວ່າງສອງປະເທດ, ສືບຕໍ່ສະຫນັບສະຫນູນເຊິ່ງກັນ ແລະກັນ ທີ່ເວທີປາໄສລັດຖະສະພາລະຫວ່າງຊາດໂລກ ແລະ ພາກພື້ນ. ທ່ານນາງປະທານສະພາແຫ່ງຊາດຫວຽດນາມ ເນັ້ນຫນັກວ່າ ສະພາແຫ່ງຊາດຫວຽດນາມ ສະຫນັບສະຫນູນສອງລັດຖະບານ ເພີ່ມທະວີການຮ່ວມມືໃນຂົງເຂດປ້ອງກັນຊາດ ປ້ອງກັນຄວາມສະຫງົບກວ່າອີກ ເພື່ອປະກອບສ່ວນຮັກສາສັນຕິພາບ, ສະຖຽນລະພາບຢູ່ ພາກພື້ນ ແລະ ໃນໂລກ.
(ແຫຼ່ງຄັດຈາກ VOV)


text:
ທ່ານຫງວຽນຊວນຟູ໋ກນາຍົກລັດຖະມົນຕີຫວຽດນາມເປັນເຈົ້າພາບພິທີສະເຫຼີມສະຫຼອງວັນສ້າງຕັ້ງອາຊຽນຄົບຮອບ50ປີ
ຕອນບ່າຍວັນທີ 08 ສິງຫາ, ທີ່ຮ່າໂນ້ຍ, ທ່ານ ຫງວຽນຊວນຟູ໋ກ ນາຍົກລັດຖະມົນຕີ ຫວຽດນາມ ແລະ ພັນລະຍາ ເປັນເຈົ້າພາບຈັດຕັ້ງພິທີສະເຫຼີມສະຫຼອງວັນສ້າງຕັ້ງ ອາຊຽນ ຄົບຮອບ 50ປີ ແລະ ວັນ ຫວຽດນາມເຂົ້າຮ່ວມ ອາຊຽນ ຄົບຮອບ 22 ປີ.
(ທ່ານ ຫງວຽນຊວນຟູ໋ກ ນາຍົກລັດຖະມົນຕີ)
ເຂົ້າຮ່ວມພິທີ, ຝ່າຍ ຫວຽດນາມ ມີ ບັນດາຮອງນາຍົກລັດຖະມົນຕີ ແລະ ພັນລະຍາ, ບັນດາລັດຖະມົນຕີ, ສະມາຊິກລັດຖະບານ, ບັນດາອະດີດຜູ້ນຳລັດ, ລັດຖະບານ ແລະ ອະດີກການນຳກະຊວງການຕ່າງປະເທດຜ່ານໄລຍະຕ່າງໆ, ຜູ້ຕາງໜ້າການນຳບັນດາກະຊວງ, ຂະແໜງການ, ອົງການສູນກາງ, ແນວໂຮມປະເທດຊາດ ຫວຽດນາມ ແລະ ນະຄອນ ຮ່າໂນ້ຍ. ຝ່າຍຄະນະທູຕານຸທູດ, ມີທ່ານ Jorge Rondon Uzcategui ເອກອັກຄະລັດຖະທູດ ເວເນຊູລາ ປະຈຳ ຫວຽດນາມ, ທ່ານ Noel Servigon ຫົວໜ້າຄະນະທູຕານູທູດ, ເອກອັກຄະລັດຖະທູດ ປະເທດ ສາທາລະນະລັດ ຟີລິບປີນ ປະຈຳ ຫວຽດນາມ ພ້ອມກັບບັນດາ ເອກອັກຄະລັດຖະທູດ, ອຸປະທູດ, ຫົວໜ້າຜູ້ຕາງໜ້າບັນດາອົງການຈັດຕັ້ງສາກົນ ຢູ່ ຮ່າໂນ້ຍ. ກ່າວຄຳເຫັນທີ່ພິທີສະເຫຼີມສະຫຼອງ, ທ່ານ ນາຍົກລັດຖະມົນຕີ ຫງວຽນຊວນຟູ໋ກ ທົບທວນຄືນບັນດາໝາກຜົນຂອງ ອາຊຽນ ໃນໄລຍະແຫ່ງການພັດທະນາເຄິ່ງສະຕະວັດທີ່ຜ່ານມາ. ປັດຈຸບັນ, ອາຊຽນໄດ້ກາຍເປັນປະຊາຄົມສາມັກຄີ, ໝັ້ນຄົງເຂັ້ມແຂງ, ເຄື່ອນໄຫວບົນພື້ນຖານລະບຽບກົດໝາຍ, ສະໜິດຕິດພັນຮອບດ້ານ ແລະ ເລິກເຊິ່ງກວ້າງຂວາງໃນທຸກໆຂົງເຂດ, ປະກອບສ່ວນສຳຄັນເຂົ້າໃນການຮັກສາສັນຕິພາບ, ສະຖຽນລະພາບ, ການຮ່ວມມື ແລະ ພັດທະນາຢູ່ພາກພື້ນ, ມີບົດບາດ ແລະ ທີ່ຕັ້ງບົດບາດນັບມື້ນັບເພີ່ມຂຶ້ນຢູ່ໃນພາກພື້ນ ແລະ ໃນໂລກ. ເນັ້ນໜັກວ່າ ອາຊຽນພວມເປັນເຈົ້າຊາຕະກຳຂອງຕົນ, ຮັກສາບົດບາດເປັນເຈົ້າພາທາງໃນໂຄງສ້າງພາກພື້ນທີ່ພວມປະກົດເປັນຮູບປະທຳ. ທ່ານ ນາຍົກລັດຖະມົນຕີຖືວ່າ: ອາຊຽນຄວນປັບປຸງຄວາມສາມັກຄີ, ເປັນເອກະພາບ, ເສີມຂະຫຍາຍກຳລັງແຮງພາຍໃນ, ກໍ່ສ້າງປະຊາຄົມໜຶ່ງທີ່ມີການເຂົ້າຮ່ວມຢ່າງກວ້າງຂອງປະຊາຊົນ ແລະ ນຳຜົນປະໂຫຍດແທດຈິງມາໃຫ້ປະຊາຊົນ:
“ຫວຽດນາມ ຍາມໃດກໍ່ຖື ອາຊຽນ ແມ່ນ ເສົ້າຄ້ຳ - ແມ່ນບຸລິມະສິດຍຸດທະສາດ. ພວກຂ້າພະເຈົ້າໃຫ້ຄຳໝັ້ນສັນຍາສືບຕໍ່ສະໜິດຕິດພົນ ແລະ ມານະພະຍາຍາມພ້ອມກັບບັນດາປະເທດສະມາຊິກກໍ່ສ້າງປະຊາຄົມ ອາຊຽນ ສາມັກຄີ, ສັນຕິພາບ, ສະຖຽນລະພາບ ແລະ ໝັ້ນຄົງເຂັ້ມແຂງ; ປະຕິບັດບັນດາຄຳໝັ້ນສັນຍາ ຢ່າງເຂັ້ມງວດ, ມີປະສິດທິຜົນ ແລະ ການຮ່ວມມືຢ່າງແໜ້ນແຟ້ນປະຕິບັດ ວິໄສທັດປະຊາຄົມ 2025 ແລະ ບັນດາແຜນການສັງລວມໃນ 3 ເສົ້າຄ້ຳ ຂອງປະຊາຄົມ, ສຳເລັດຜົນປະກອບສ່ວນຮັກສາສັນຕິພາບ, ສະຖຽນລະພາບ, ການຮ່ວມມື ແລະ ພັດທະນາ.”
ເນື່ອງໃນໂອກາດນີ້, ທ່ານ ນາຍົກລັດຖະມົນຕີ ຂອບອົກຂອບໃຈການຮ່ວມມື, ໜູນຊ່ວຍຂອງບັນດາຄູ່ຮ່ວມມື, ບັນດາອົງການຈັດຕັ້ງສາກົນ ແລະ ເພື່ອນມິດທີ່ ໄດ້ສະຫງວນໃຫ້ບັນດາສະມາຊິກ ອາຊຽນ, ໃນນັ້ນມີ ຫວຽດນາມ ໃນໄລຍະຜ່ານມາ; ສະແດງຄວາມປາດຖະໜາວ່າ: ບັນດາເອກອັກຄະລັດຖະທູດ, ອຸປະທູດ, ຫົວໜ້າຜູ້ຕາງໜ້າບັນດາອົງການຈັດຕັ້ງສາກົນ ສືບຕໍ່ເປັນຂົວຕໍ່ຢ່າງມີປະສິດທິຜົນລະຫວ່າງບັນດາປະເທດ ແລະ ອົງການຈັດຕັ້ງກັບ ຫວຽກນາມ ແລະ ອາຊຽນ.
(ແຫຼ່ງຄັດຈາກ VOV)


text:
(ທ່ານ ສຈ ປອ ກິແກ້ວ ໄຂຄຳພິທູນ ໃຫ້ສຳພາດຕໍ່ນັກຂ່າວ CRI )
ກອງປະຊຸມທິດສະດີ ຂອງສອງພັກ, ພັກປະຊາຊົນປະຕິວັດລາວ ແລະ ພັກກອມມູນິດຈີນ ຄັ້ງທີ່ 5 ທີ່ຈັດຂຶ້ນຢູ່ ສປປ ລາວຈະໄຂຂຶ້ນຢູ່ປະເທດລາວໃນໄວໆນີ້ ໂດຍມີການນຳຂັ້ນສູງຂອງ ສູນກາງພັກກອມມູນິດຈີນ ກໍຄືສະພາທິດສະດີ ແລະ ພຶຶດຕິກຳຂອງ ສປຈີນ ຈະເຂົ້າຮ່ວມ. ໃນໂອກາດດັ່ງກ່າວ, ວັນທີ 16 ທັນວານີ້ ນັກຂ່າວຂອງ CRI ທີ່ປະຈຳຢູ່ນະຄອນຫຼວງວຽງຈັນໄດ້ ສຳພາດທ່ານ ສຈ ປອ ກິແກ້ວ ໄຂຄຳພິທູນ ຫົວໜ້າຄະນະໂຄສະນາອົບຮົມສູນກາງພັກ, ປະທານສະພາວິທະຍາສາດສັງຄົມແຫ່ງຊາດລາວ, ທ່ານກິແກ້ວໄດ້ແນະນຳສະພາບການຂອງການພົວພັນລະຫວ່າງສອງພັກໃຫ້ຮູ້ ແລະໄດ້ຕີລາຄາເປັນຢ່າງດີຕໍ່ບົດບາດຂອງ CRI ໃນການເສີມສ້າງຄວາມເຂົ້າອົກເຂົ້າໃຈເຊິ່ງກັນ ແລະ ກັນ ລະຫວ່າງສອງພັກ, ສອງລັດ ແລະ ປະຊາຊົນສອງຊາດ ທັງຊ່ວຍຮັດແໜ້ນສາຍ ພົວພັນລາວ-ຈີນ ທີ່ມີມູນເຊື້ອໃຫ້ນັບມື້ນັບໜັກແໜ້ນຂຶ້ນເລື້ອຍໆ.ບົດບາດສຳພາດທ່ານກິແກ້ວ ໄຂຄຳພິທູນ ມີເນື້ອໃນດັ່ງນີ້:
ການພົວພັນຮ່ວມມືຂອງສອງຊາດລາວ - ຈີນ ໄດ້ມີມາແຕ່ດຶກດຳບັນ ແລະ ໄດ້ກາຍເປັນມູນເຊື້ອອັນດີງາມຢ່າງຍາວນານແລ້ວ ນັບທັງໃນສະໄໝຕໍ່ສູ້ກູ້ຊາດຕ້ານພວກລ່າເມືອງຂຶ້ນເພື່ອປົດປ່ອຍປະເທດຊາດ ກໍຄືໃນໄລຍະປົກປັກຮັກສາ ແລະ ສ້າງສາປະເທດຊາດໃນຍຸກປະຈຸບັນບົນຈິດໃຈລາວ-ຈີນ ເປັນບ້ານໄກ້ເຮືອນຄຽງທີ່ດີ, ເປັນເພື່ອນທີ່ດີ, ເປັນສະຫາຍທີດີ ແລະ ເປັນຄູ່ຮ່ວມມື ທີດີ. ລາວ-ຈີນຍັງເປັນພີ່ນ້ອງທີ່ດີຕໍ່ກັນອີກ . ພັກ-ລັດຈີນ ແລະ ປະຊາຊົນຈີນໄດ້ໃຫ້ການສະໜັບສະໜູນອູ້ມຊູຊ່ວຍເຫຼືອທີ່ມີປະສິດທິຜົນ ແລະ ທັນການຫຼາຍໆດ້ານແກ່ ສປປ ລາວ ຕະຫຼອດມາ, ບໍ່ວ່າທາງດ້ານການເມືອງ, ເສດຖະກິດ ກໍຄືດ້ານວັດທະນາທຳ-ສັງຄົມ ແລະ ອື່ນໆ. ສຳລັບວຽກງານດ້ານການຄົ້ນຄວ້າທິດສະດີ ແລະ ພຶດຕິກຳສອງພັກພວກເຮົາກໍ່ໄດ້ມີການປະສານສົມທົບແໜ້ນ ໃນການແລກປ່ຽນບົດຮຽນ ແລະ ປະສົບການຕ່າງໆ ເພື່ອຮັບໃຊ້ການບູລະນະແນວທາງຂອງພັກ ໃຫ້ແທດເໝາະກັບສະພາບຄວາມເປັນຈີງໃນແຕ່ລະໄລຍະ. ສອງພັກພວກເຮົາ ໄດ້ຈັດກອງປະຊຸມສຳມະນາແລກປ່ຽນບົດຮຽນດ້ານທິດສະດີຂຶ້ນໃນທຸກໆປີ ແລະ ນຳເອົາບົດຮຽນທີ່ໄດ້ຮັບໄປໝູນໃຊ້ກັບພຶດຕິກຳຕົວຈີງຂອງແຕ່ລະພັກໃຫ້ມີຄວາມເໝາະສົມຫຼາຍຂຶ້ນ. ໃນຕໍ່ໜ້າພວກເຮົາຍັງຈະພາຍາຍາມເຮັດໃຫ້ການຮ່ວມມືກັນໃນຂົງເຂດນີ້ນັບມື້ກ້າວເຂົ້າສູ່ລວງເລິກ ແລະ ມີປະສິດທິຜົນສູງຍິ່ງຂຶ້ນ ແທດເໝາະກັບຄວາມຮຽກຮ້ອງຕ້ອງການຂອງການພັດທະນາໃນແຕ່ລະປະເທດ.
ສຳລັບການມາຢ້ຽມຢາມລາວຂອງຄະນະຜູ່ແທນພັກກອມມູນິດຈີນ ເຊິ່ງນຳໂດຍສະຫາຍ ລີວຊີປາວ, ກຳມະການກົມການເມືອງ, ຫົວໜ້າຄະນະໂຄສະນາອົບຮົມສູນກາງພັກກອມມູນິດຈີນຄັ້ງນີ້ ບໍ່ພຽງແຕ່ເປັນການເຂົ້າຮ່ວມກອງປະຊຸມສຳມະນາທິດສະດີເທົ່ານັ້ນ, ຍັງເປັນການ ປະກອບສ່ວນການເສີມສ້າງຄວາມສຳພັນທີດີຕໍ່ກັນ ລະຫວ່າງສອງພັກ, ສອງລັດ ແລະ ປະຊາຊົນຂອງລາວ-ຈີນ ໃຫ້ນັບມື້ແໜ້ນແຟ້ນ ແລະ ກ້າວໄປສູ່ລວງເລິກ, ທັງເປັນການຊອກຮູ້ ແນວທາງ ນະໂຍບາຍໃນແຕ່ລະໄລຍະຂອງສອງພັກ, ເປັນຕົ້ນແມ່ນທິດທາງ ແລະ ແຜນນະໂຍບາຍຂອງ ຈີນ ວາງອອກ ໃນມະຕິກອງປະຊຸມໃຫຍ່ຄັ້ງທີ່ 6 ຂອງຄະນະບໍລິຫານງານສູນກາງພັກກອມມູນິດຈີນສະໄໝທີ 18, ຊອກຮູ້ກອງປະຊຸມຄົບຄະນະບໍລິຫານງານສູນກາງພັກຄົບຄະນະ ຄັ້ງທີ 3 ສະໄໝທີ 10. ນອກນັ້ນ, ກອງປະຊຸມສຳມະນາທິດສະດີຄັ້ງນີ້ ຈະຊ່ວຍຮຽນຮູ້ ຈະສ້າງພື້ນຖານທິດສະດີ ແລະ ບົດຮຽນພຶດຕິກຳຂອງພັກກອມມູນິດຈີນ ໃນການກໍ່ສ້າງພັກດ້ວຍຕົນເອງໃນເງື່ອນໄຂເຊື່ອມໂຍງສຳພັນ ເພື່ອໃຫ້ພັກ ປປ ລາວ ຂອງພວກຂ້າພະເຈົ້າ ນຳໄປພິຈາລະນາທັງໃຊ້ເຂົ້າໃນເງື່ອນໄຂຕົວຈິງຂອງພັກ.
ການມາຢ້ຽມຢາມ ກໍ່ຄືການເຂົ້າຮ່ວມກອງປະຊຸມສຳມະນາທິດສະດີສອງພັກ ຂອງການນຳຂັ້ນສູງ ສປ ຈີນ ຄັ້ງນີ້ ກໍ່ພໍດີກັບໂອກາດນີ້ວິທະຍຸ cri FM 93 ໄດ້ສະເຫຼີມສະຫຼອງຄົບຮອບ 10 ປີ. ໃນໄລຍະ 10 ປີຜ່ານມາ ຂ້າພະເຈົ້າເຫັນວ່າ: ວິທະຍຸ cri ໄດ້ປະກອບສ່ວນສຳຄັນເຂົ້າໃນການເສີມສ້າງຄວາມເຂົ້າອົກເຂົ້າໃຈ; ຊ່ວຍໃຫ້ປະຊາຊົນສອງປະເທດເຮົາໄດ້ຮັບຮູ້ສະພາບຂອງແຕ່ລະປະເທດ ໃນແຕ່ລະໄລຍະໄດ້ຢ່າງວ່ອງໄວທັນເຫດການ, ທັງເປັນກຳລັງແຮງໃຫ້ກັບ ສປປ ລາວ ພວກເຮົາໃນການໂຄສະນາເຜີຍແຜ່ແນວທາງ ຂອງພັກ-ລັດ ລົງສູ່ປະຊາຊົນຊັ້ນຄົນຕ່າງໆນັບມື້ນັບຫຼາຍຂຶ້ນ. ສຳລັບໃນຕໍ່ໜ້າຂ້າພະເຈົ້າຫວັງຢ່າງຍິ່ງວ່າ ວິທະຍຸcri ຂອງພວກສະຫາຍຈະເພີ່ມກຳລັງຄື້ນໃຫ້ປົກຄຸມໄປໃຫ້ຫຼາຍໃນຂອບເຂດທົ່ວປະເທດ, ສຳຄັນແມ່ນເຂດຊົນນະບົດ ແລະ ຫ່າງໄກສອກຫຼີກ ທີ່ຍັງມີຄວາມຫຍຸ້ງຍາກໃນດ້ານໜື່ງກໍ່ໂຄສະນາແນວທາງນະໂຍບາຍຂອງພັກ-ລັດ ຈີນ, ວັດທະນະທຳ-ຮີດຄອງປະເພນີອັນດີງາມຂອງປະຊາຊົນບັນດາເຜົ່າໃຫ້ຊາວລາວຮູ້ຢ່າງກວ້າງຂວາງ; ດ້ານໜື່ງອີກກໍ່ນຳເອົາແບບແຜນນະໂຍບາຍຂອງພັກ ປປ ລາວໄປເຜີຍແຜ່, ເອົາຜົນສຳເລັດແຫ່ງການສ້າງສາພັດທະນາຂອງ ສປປ ລາວ ກໍ່ຄືຊີວິດ ວັດທະນະທຳ, ຮີດຄອງປະເພນີອັນດີງາມຂອງປະຊາຊົນລາວບັນດາເຜົ່າ ໄປເຜີຍແຜ່ໂຄສະນາໃຫ້ປະຊາຊົນຈີນ ໄດ້ຮັບຮູ້ເຂົ້າໃຈ ເຮັດໄດ້ຄືແນວນັ້ນ, ຂາພະເຈົ້າເຊື່ອວ່າ ວິທະຍຸ cri ຂອງພວກສະຫາຍຈະສົມເປັນຂົວຂໍ່ແຫ່ງສາຍພົວພັນມິດຕະພາບ ຂອງສອງພັກ, ສອງລັດ ແລະ ປະຊາຊົນຂອງໍາວລາວ-ຈີນ ຢ່າງແທ້ຈິງ.


text:
ໃນໂອກາດທີ່ແຂວງອຸດົມໄຊ ດໍາເນີນກອງປະຊຸມ ຊີວິດການເມືອງປັບປຸງປົວແປງພາຍໃນພັກ ທົ່ວອົງຄະນະພັກແຂວງອຸດົມໄຊ ທີ່ໄດ້ຈັດຂຶ້ນໃນລະຫວ່າງວັນທີ 1 – 7 ເດືອນມິຖຸນາ 2017 ຢູ່ທີ່ສະໂມສອນໃຫຍ່ຂອງແຂວງ ໂດຍການເປັນປະທານ ຂອງທ່ານ ເພັດສາຄອນ ຫຼວງອາໄພ ກໍາມະການສູນກາງພັກ,ເລຂາພັກແຂວງ,ເຈົ້າແຂວງອຸດົມໄຊ ກອງປະຊຸມກໍໄດ້ສະຫຼຸບຕີລາຄາຄືນກ່ຽວກັບຄວາມຮັບຜິດຊອບລວມຂອງຄະນະບໍລິຫານງານພັກແຂວງ ໃນການຊີ້ນຳ ນໍາພາຈັດຕັ້ງປະຕິບັດມະຕິກອງປະຊຸມໃຫຍ່ຄັ້ງທີ X ຂອງພັກແລະມະຕິກອງປະຊຸມໃຫຍ່ຄັ້ງທີ VIII ຂອງແຂວງອຸດົມໄຊ.
ການສະຫຼຸບຕີລາຄາຄືນກ່ຽວກັບຄວາມຮັບຜິດຊອບລວມຂອງຄະນະບໍລິຫານງານພັກແຂວງ ໃນການຊີ້ນຳ ນຳພາ ຈັດຕັ້ງປະຕິບັດມະຕິກອງປະຊຸມໃຫຍ່ຄັ້ງທີ X ຂອງພັກແລະມະຕິກອງປະຊຸມໃຫຍ່ຄັ້ງທີ VIII ຂອງແຂວງໃນຄັ້ງນີ້ ແມ່ນຍົກໃຫ້ເຫັນເຖິງດ້ານດີ,ດ້ານອ່ອນ,ສາເຫດແລະບົດຮຽນທີ່ຖອດຖອນໄດ້ ໃນແຕ່ລະໜ້າວຽກຂອງການຊີ້ນຳ ເຊັນ ການຊີ້ນຳທາງດ້ານການເມືອງ ແນວຄິດ,ດ້ານວຽກງານວິຊາສະເພາະ,ຂົງເຂດປົກປ້ອງກົດໝາຍ,ຊີ້ນຳ ນຳພາດ້ານການປັບປຸງອົງການປົກຄອງແລະອົງການຈັດຕັ້ງມະຫາຊົນ,ການພົວພັນຮ່ວມມືກັບຕ່າງປະເທດ,ນຳພາ ວຽກງານປ້ອງກັນຊາດ ປ້ອງກັນຄວາມສະ ຫງົບ,ວຽກງານຕິດຕາມກວດກາ ແລະ ຕ້ານການສໍ້ລາດບັງຫຼວງ, ການນໍາພາປັບປຸງພັກ ແລະ ຂະຫຍາຍພັກ, ໂດຍລວມແລ້ວການຊີ້ນໍາ ນໍາພາຂອງຄະນະບໍລິຫານງານພັກແຂວງ ໃນການຈັດຕັ້ງຜັນຂະຫຍາຍມະຕິກອງປະຊຸມໃຫຍ່ຄັ້ງທີ່ X ຂອງພັກແລະມະຕິກອງປະຊຸມໃຫຍ່ຄັ້ງທີ VIII ຂອງແຂວງ ໃນໄລຍະຜ່ານມາເຫັນວ່າ ໄດ້ຮັບຜົນສຳເລັດ ໃນລະດັບໜຶ່ງ ເມື່ອທຽບໃສ່ຄວາມຮຽກຮ້ອງຕ້ອງການຂອງສັງຄົມໃນປັດຈຸບັນ ເຊິ່ງມັນສະແດງອອກຢູ່ໃນດ້ານອ່ອນ,ຂໍ້ຄົງຄ້າງທີ່ຍັງຈັດຕັ້ງປະຕິບັດບໍ່ໄດ້ ໃນແຕ່ລະໜ້າວຽກ ເພື່ອສືບຕໍ່ຈັດຕັ້ງປະຕິບັດຕາມທິດທາງແຜນການລວມຂອງພັກແລະທິດທາງສະເພາະຂອງແຂວງໃຫ້ສຳເລັດຕາມລະດັບຄາດໝາຍໃນຕໍ່ໜ້ານັ້ນ ກອງປະຊຸມໄດ້ສະເໜີຮ່າງທິດທາງແຜນການຈຸດສຸມຂອງຄະນະພັກ ປະຈຳສົກປີ 2017 ທັງທິດທາງໜ້າທີ່ລວມ ແລະ ຄາດໝາຍສູ້ຊົນ ລວມທັງກໍານົດການຊີ້ນໍາວຽກງານອອກເປັນແຕ່ລະດ້ານຢ່າງລະອຽດຕື່ມອີກ.
ຂ່າວ: ຄານມະນີ ຮຽນດໍຈັນ


text:
ຂປລ. ໂດຍຕອບສະໜອງ ຕາມການເຊີນຂອງ ທ່ານ ດາໂຕະ ສຣິ ອານີຟາ ຮາຈິ ອາມານ, ລັດຖະມົນຕີ ກະຊວງການຕ່າງປະເທດ ແຫ່ງ ມາເລເຊຍ, ທ່ານ ສະເຫຼີມໄຊ ກົມມະສິດ, ລັດຖະມົນຕີກະຊວງການຕ່າງປະເທດ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ ພ້ອມດ້ວຍພັນລະຍາ ແລະ ຄະນະ ເດີນທາງຢ້ຽມຢາມປະເທດ ມາເລເຊຍ ຢ່າງເປັນທາງການ ໃນລະຫວ່າງວັນທີ 16-18 ມີນາ 2017 ເພື່ອເສີມຂະຫຍາຍ ແລະ ຮັດແໜ້ນສາຍພົວພັນ ມິດຕະພາບ ແລະ ການຮ່ວມມືອັນດີງາມ ລະຫວ່າງສອງປະເທດ.
ວັນທີ 17 ມີນາ 2017, ການພົບປະສອງຝ່າຍ ລະຫວ່າງ ທ່ານລັດຖະມົນຕີ ກະຊວງການຕ່າງປະເທດ ສປປ ລາວ ແລະ ມາເລເຊຍ ທີ່ກະຊວງການຕ່າງປະເທດ ມາເລເຊຍ ເຊິ່ງສອງຝ່າຍໄດ້ຕີລາຄາສູງ ຕໍ່ສາຍພົວພັນ ແລະ ການຮ່ວມມື ຂອງສອງປະເທດ ທີ່ມີມາແຕ່ດົນນານ ໄດ້ຮັບການພັດທະນາ ແລະ ຂະຫຍາຍຕົວດີຂຶ້ນເລື້ອຍໆ ຈົນເຖິງປັດຈຸບັນ, ໂດຍເຫັນໄດ້ຈາກ ມີການແລກປ່ຽນການຢ້ຽມຢາມ ຂອງການນຳຂັ້ນສູງ ລະຫວ່າງ ສອງປະເທດ ຢ່າງເປັນປົກກະຕິ ໃນໄລຍະຜ່ານມາ ພ້ອມນັ້ນ, ສອງຝ່າຍຍັງໄດ້ຕີລາຄາສູງ ແລະ ສະແດງຄວາມຊົມເຊີຍ ຕໍ່ຜົນສຳເລັດ ບາງດ້ານທີ່ຍາດມາໄດ້ ໃນໄລຍະຜ່ານມາເຊັ່ນ: ຜົນສຳເລັດການຈັດກິດຈະກຳ ສະເຫລີມສະຫລອງ ວັນສ້າງຕັ້ງ ສາຍພົວພັນການທູດ ລາວ-ມາເລເຊຍ ຄົບຮອບ 50 ປີ; ສຳເລັດການເປີດຫ້ອງການ ທີ່ປຶກສາທູດຝ່າຍ ປ້ອງກັນຊາດ ຢູ່ປະເທດຂອງກັນ ແລະ ກັນ ໃນປີ 2016 ທີ່ຜ່ານມາ; ການຂະຫຍາຍຕົວ ດ້ານການຄ້າສອງຝ່າຍ ທີ່ສາມາດບັນລຸໄດ້ 30,9 ລ້ານໂດລາສະຫະລັດ ໃນປີ 2016 ເພີ່ມຂຶ້ນ 75% ເມື່ອທຽບໃສ່ປີຜ່ານມາ; ການເພີ່ມຂຶ້ນມູນຄ່າ ການລົງທຶນຂອງມາເລເຊຍຢູ່ ສປປ ລາວ ເຊິ່ງມີປະມານ 820 ລ້ານໂດລາສະຫະລັດ ໃນປັດຈຸບັນ ກວມເອົາ 104 ໂຄງການ ເຮັດໃຫ້ມາເລເຊຍ ກາຍເປັນອັນດັບ 5 ຂອງການລົງທຶນ ຕ່າງປະເທດຢູ່ລາວ; ການຂະຫຍາຍເສັ້ນທາງ ການບິນຕື່ມອີກ 1 ສາຍຂອງບໍລິສັດ Air Asia Berhad ຄືລະຫວ່າງ ກົວລາລຳເປີ-ຫລວງພະບາງ ຢ່າງເປັນທາງການ ໃນວັນທີ 21 ພະຈິກ 2016 ຜ່ານມາ, ເຊິ່ງເພີ່ມເປັນ 4 ຖ້ຽວຕໍ່ອາທິດ ລວມທັງສາຍການບິນເກົ່າ ຄືກົວລາລຳເປີ-ນະຄອນຫລວງວຽງຈັນ; ແລະ ຜົນສຳເລັດ ຂັ້ນຕອນການກະກຽມຮ່າງ ບົດບັນທຶກຄວາມເຂົ້າໃຈວ່າ ດ້ວຍການຮ່ວມມື ດ້ານວິທະຍາສາດ, ເຕັກໂນໂລຊີ ແລະ ນະວັດຕະກຳ ລະຫວ່າງ ກະຊວງວິທະຍາສາດ ແລະ ເຕັກໂນໂລຊີແຫ່ງ ສປປ ລາວ ແລະ ກະຊວງວິທະຍາສາດ, ເຕັກໂນໂລຊີ ແລະນະວັດຕະກຳຂອງມາເລເຊຍ. ໃນການພົບປະຄັ້ງນີ້, ສອງຝ່າຍໄດ້ປຶກສາຫາລືກັນ ເພື່ອສືບຕໍ່ເສີມຂະຫຍາຍ ການພົວພັນຮ່ວມມືກັນ ໃນດ້ານຕ່າງໆ ຍິ່ງໄດ້ຮັບຫມາກຜົນຫລາຍຍິ່ງຂຶ້ນ ເປັນຕົ້ນແມ່ນ ໃນດ້ານການແລກປ່ຽນ ຄະນະຜູ້ແທນຂັ້ນສູງນຳກັນ ໃນອະນາຄົດອັນໃກ້ໆນີ້, ໃນດ້ານການ ຄົມມະນາຄົມເຊື່ອມຈອດ ແລະ ການທ່ອງທ່ຽວ, ໃນດ້ານການເງິນ-ທະນາຄານ, ດ້ານການລົງທຶນ, ການສຶກສາ ແລະ ພັດທະນາ ຊັບພະຍາກອນມະນຸດ, ພິເສດແມ່ນ ຈະເລີ່ມການພົວພັນຮ່ວມມືກັນ ສອງຝ່າຍລະຫວ່າງ ສະຖາບັນ ການຕ່າງປະເທດຂອງລາວ ແລະ ສະຖາບັນການທູດ ແລະ ການພົວພັນຕ່າງປະເທດ ຂອງມາເລເຊຍ. ພ້ອມນີ້, ສອງຝ່າຍຍັງໄດ້ປຶກສາຫາລືກັນ ກ່ຽວກັບການກະກຽມກອງປະຊຸມ ຄະນະກຳມະການຮ່ວມ (JC) ຄັ້ງທີ 4 ໃນເວລາຕໍ່ໜ້ານີ້. ຝ່າຍລາວໄດ້ສະແດງ ຄວາມຂອບໃຈ ແລະ ຮູ້ບຸນຄຸນທີ່ມາເລເຊຍ ໄດ້ສະໜັບສະໜູນ ແລະ ຊ່ວຍເຫລືອໃນເວລາ ສປປ ລາວ ເປັນປະທານ ແລະ ຈັດກອງປະຊຸມທີ່ສຳຄັນ ຂອງອາຊຽນໃນປີ 2016; ສ່ວຍຝ່າຍມາເລເຊຍ ໄດ້ຕີລາຄາສູງ ຕໍ່ການເປັນປະທານອາຊຽນ ແລະ ຜົນສຳເລັດທີ່ຍາດໄດ້ ໃນການຈັດກອງປະຊຸມສຳຄັນຕ່າງໆ ໃນໄລຍະດັ່ງກ່າວ. ສອງຝ່າຍຢືນຢັນ ຈະສືບຕໍ່ຮ່ວມມື ແລະ ສະໜັບສະໜູນກັນ ໃນວຽກງານຕ່າງໆຮ່ວມກັນ ໂດຍສະເພາະ ໃນກອບອາຊຽນ. ຝ່າຍລາວ ຍັງໄດ້ສະແດງຄວາມຂອບໃຈ ຕໍ່ລັດຖະບານ ມາເລເຊຍ ທີ່ໄດ້ໃຫ້ການຊ່ວຍເຫຼືອແກ່ ສປປ ລາວ ໃນດ້ານຕ່າງໆຕື່ມ ໃນໄລຍະຜ່ານມາ ເຊັ່ນ: ການພິຈາລະນາ ປ່ຽນໃບຕາດິນຂອງສະຖານທູດລາວ ຢູ່ກົວລາລຳເປີ ເປັນກຳມະສິດຖາວອນ; ການຊ່ວຍເຫຼືອດ້ານການເງິນ ເພື່ອພັດທະນາ ແລະ ປັບປຸງລະບົບສາຍສົ່ງໄຟຟ້າ ຢູ່ນະຄອນຫຼວງວຽງຈັນແລະ ພາກເໜືອ ເປັນຈຳນວນເງິນ 65 ລ້ານໂດລາສະຫະລັດ; ການຊ່ວຍເຫຼືອ ດ້ານການພັດທະນາຊັບພະຍາກອນມະນຸດ ຢູ່ ສປປ ລາວ ໂດຍຜ່ານໂຄງການ MTCP (Malaysia Technical Cooperation Programme), ຊຶ່ງນັບແຕ່ປີ 1991 ມາເຖິງປັດຈຸບັນມີເຖິງ 1,435 ທຶນ; ມາເລເຊຍໄດ້ສົ່ງທີມແພດ ຈໍານວນ 50 ທ່ານ ເພື່ອໃຫ້ບໍລິການ ກວດສຸຂະພາບແບບບໍ່ເສຍຄ່າ ຢູ່ບ້ານໂພນສະຫວັນ ແລະ ເມືອງສັງທອງ ທີ່ນະຄອນຫຼວງວຽງຈັນ ໃນໄລຍະຜ່ານມາ. ນອກຈາກນັ້ນ, ສອງຝ່າຍຍັງໄດ້ແລກປ່ຽນ ຄຳຄິດຄຳເຫັນ ຕໍ່ສະພາບການສາກົນ ແລະ ພາກພື້ນທີ່ຕ່າງຝ່າຍຕ່າງມີ ຄວາມສົນໃຈຮ່ວມກັນ.
ໃນໂອກາດຢ້ຽມຢາມດັ່ງກ່າວ, ທ່ານ ສະເຫຼີມໄຊ ກົມມະສິດ ພ້ອມດ້ວຍຄະນະ ຍັງໄດ້ເຂົ້າຢ້ຽມຂ່ຳນັບ ພະນະທ່ານ ດາໂຕະສຣິນາຈິບຕຸນອັບດູນຣາຊັກ, ນາຍົກລັດຖະມົນຕີ ແຫ່ງມາເລເຊຍ, ທີ່ສຳນັກງານ ນາຍົກລັດຖະມົນຕີ. ໃນໂອກາດດັ່ງກ່າວ, ທ່ານລັດຖະມົນຕີ ໄດ້ນຳເອົາຄວາມ ຢື້ຢາມຖາມຂ່າວ ຂອງ ພະນະທ່ານ ທອງລຸນ ສີສຸລິດ, ນາຍົກລັດຖະມົນຕີແຫ່ງ ສປປ ລາວ ເຖິງ ພະນະທ່ານ ດາໂຕະສຣິນາຈິບຕຸນອັບດູນຣາຊັກ. ພ້ອມນັ້ນ, ທ່ານສະເຫຼີມໄຊ ກົມມະສິດ ພ້ອມດ້ວຍຄະນະ ຍັງໄດ້ຢ້ຽມຢາມ ສະຖາບັນການທູດ ແລະ ພົວພັນການຕ່າງປະເທດ ຂອງມາເລເຊຍ.
ເນື້ອໃນ: ຂປລ


text:
ທ່ານ ທອງຜ່ານ ສະຫວັນເພັດ, ຮອງລັດຖະມົນຕີກະຊວງການຕ່າງປະເທດ, ທັງເປັນຫົວໜ້າເຈົ້າໜ້າທີ່ອາວຸໂສອາຊຽນຂອງ ສປປ ລາວ, ໄດ້ນໍາພາຄະນະຜູ້ແທນລາວ ເຂົ້າຮ່ວມເວທີປຶກສາຫາລືອາຊຽນ-ອົດສະຕຣາລີ ຄັ້ງທີ 29, ເຊິ່ງໄດ້ຈັດຂຶ້ນໃນວັນທີ 09-10 ມີນາ 2017, ທີ່ ເນປິດໍ, ມຽນມາ, ພາຍໃຕ້ການເປັນປະທານຮ່ວມຂອງ ມຽນມາ ແລະ ອົດສະຕຣາລີ.
ກອງປະຊຸມ ໄດ້ທົບທວນຄືນຄວາມຄືບໜ້າຂອງການຮ່ວມມື ອາຊຽນ-ອົດສະຕຣາລີ ໃນໄລຍະນຶ່ງປີທີ່ຜ່ານມາ, ກວມເອົາຂົງເຂດການເມືອງ-ຄວາມໝັ້ນຄົງ, ເສດຖະກິດ, ວັດທະນະທໍາ-ສັງຄົມ ເປັນຕົ້ນແມ່ນການຕ້ານການກໍ່ການຮ້າຍ ແລະ ອາຊະຍາກຳຂ້າມຊາດ, ການຄຸ້ມຄອງໄພພິບັດ, ການຄ້າແລະການລົງທຶນ, ການເຊື່ອມຈອດ, ການສຶກສາ, ສາທາລະນະສຸກ, ການໄປມາຫາສູ່ລະຫວ່າງປະຊາຊົນ ແລະ ອື່ນໆ. ກອງປະຊຸມ ໄດ້ຕີລາຄາສູງຕໍ່ຜົນສໍາເລັດຂອງກອງປະຊຸມສຸດຍອດ ອາຊຽນ-ອົດສະຕຣາລີ ຈັດຂຶ້ນທຸກໆສອງປີ, ຄັ້ງທີ 1 ຈັດຂຶ້ນ ໃນວັນທີ 7 ກັນຍາ 2016, ທີ່ ນະຄອນຫຼວງວຽງຈັນ, ສປປ ລາວ, ເຊິ່ງເປັນບາດລ້ຽວອັນສໍາຄັນ ໃນການເສີມຂະຫຍາຍສາຍພົວພັນ ແລະ ການຮ່ວມມື ອາຊຽນ-ອົດສະຕຣາລີ ໃນຕໍ່ໜ້າ. ນອກນັ້ນ, ກອງປະຊຸມ ກໍໄດ້ປຶກສາຫາລືການກະກຽມໃຫ້ແກ່ກອງປະຊຸມລັດຖະມົນຕີຕ່າງປະເທດ ອາຊຽນ-ອົດສະຕຣາລີ ທີ່ຈະຈັດຂຶ້ນໃນເດືອນສິງຫາ 2017 ຢູ່ ຟີລິບປິນ ແລະ ກອງປະຊຸມສຸດຍອດອາຊຽນ-ອົດສະຕຣາລີ ສະໄໝພິເສດ, ຊຶ່ງຈະຈັດຂຶ້ນໃນເດືອນມີນາ ປີ 2018 ທີ່ ອົດສະຕຣາລີ. ກອງປະຊຸມ ຍັງໄດ້ແລກປ່ຽນຄໍາຄິດເຫັນ ກ່ຽວກັບ ບັນຫາພາກພື້ນ ແລະ ສາກົນ ທີ່ມີຄວາມສົນໃຈຮ່ວມກັນ.


text: ກອງປະຊຸມສະໄໝສາມັນ ເທື່ອທີ 4 ຂອງສະພາປະຊາຊົນ ຊຸດທີ I ໄຂຂຶ້ນໃນວັນທີ 26 ທັນວາຜ່ານມານີ້, ທີ່ຫ້ອງປະ ຊຸມສະພາປະຊາຊົນທ້ອງຖິ່ນ ແຂວງອັດຕະປື ໂດຍການເປັນ ປະທານຂອງທ່ານ ເລັດ ໄຊຍະ ພອນ ເລຂາພັກແຂວງ ສະມາ ຊິກສະພາແຫ່ງຊາດ ປະທານ ສະພາປະຊາຊົນແຂວງ, ມີ ທ່ານ ສົມພັນ ແພງຄຳມີ ກຳມະ ການສູນກາງພັກ ຮອງປະທານ ສະພາແຫ່ງຊາດ, ມີຄະນະສະ ມາຊິກສະພາແຫ່ງຊາດ ປະຈຳ ເຂດເລືອກຕັ້ງ, ສະມາຊິກສະ ພາປະຊາຊົນແຂວງ, ອະດີດ ການນຳຂອງແຂວງ, ຫົວໜ້າ ພະແນກການອ້ອມຂ້າງ ແຂວງ, ເຈົ້າເມືອງຈາກ 5 ເມືອງ ແລະ ພາກສ່ວນກ່ຽວຂ້ອງເຂົ້າຮ່ວມ. ກອງປະຊຸມສະພາສະໄໝ ສາມັນເທື່ອທີ 4 ຂອງສະພາ ປະຊາຊົນ ຊຸດທີ I ຄະນະສະມາ ຊິກສະພາປະຊາຊົນທ້ອງຖິ່ນ ໄດ້ໃຊ້ສິດປະຊາທິປະໄຕ ພິຈາ ລະນາຮັບຮອງ ແລະ ປະກາດ ທ່ານ ເລັດ ໄຊຍະພອນ ສະມາ ຊິກສະພາແຫ່ງຊາດ ປະທານ ສະພາປະຊາຊົນແຂວງ ຂຶ້ນດຳ ລົງຕຳແໜ່ງເປັນເຈົ້າແຂວງ ອັດ ຕະປື ດ້ວຍຄະແນນສຽງ 100% ຕາມດຳລັດຂອງນາຍົກລັດຖະ ມົນຕີ ພ້ອມນີ້ຍັງໄດ້ຕົກລົງພິຈາ ລະນາຮັບຮອງແຕ່ງຕັ້ງ ທ່ານ ເພັດແກ້ວ ເຮືອງປັນຍາ ສະມາ ຊິກສະພາແຫ່ງຊາດ ຮອງປະ ທານສະພາປະຊາຊົນແຂວງ ຂຶ້ນດຳລົງຕຳແໜ່ງເປັນປະທານ ສະພາປະຊາຊົນແຂວງ ປະຈຳ ເຂດເລືອກຕັ້ງທີ 17 ແຂວງອັດ ຕະປືຄົນໃໝ່, ພ້ອມນີ້ ກອງປະ ຊຸມຍັງພິຈາລະນາຕົກລົງຮັບ ຮອງເອົາທ່ານ ນາງ ພອນມະນີ ຂຽນໄຊຍະວົງ ສະມາຊິກສະ ພາແຫ່ງຊາດ ແລະ ທ່ານ ແກ້ວວົງວຽນ ບຸດສະວົງ ສະມາ ຊິກສະພາປະຊາຊົນແຂວງ ປະຈຳເຂດເລືອກຕັ້ງເມືອງ ພູວົງ ເປັນຮອງປະທານສະພາ ປະຊາຊົນແຂວງ, ຮັບຮອງແຕ່ງ ຕັ້ງທ່ານ ສຸກສຳລານ ໄຊຍະ ແສງ ສະມາຊິກສະພາປະຊາ ຊົນປະຈຳເຂດເລືອກຕັ້ງເມືອງ ສະໜາມໄຊ ເປັນຄະນະປະ ຈຳສະພາປະຊາຊົນປະທານ ຄະນະກຳມະການເສດຖະກິດ ແຜນການ ແລະ ການເງິນ, ຮັບຮອງແຕ່ງຕັ້ງທ່ານ ກົງໃຈ ສີດາວົງ ສະມາຊິກສະພາປະ ຊາຊົນເມືອງໄຊເສດຖາເປັນ ຄະນະເລຂາທິການສະພາປະ ຊາຊົນທ້ອງຖິ່ນ. ຈາກນັ້ນ ກອງປະຊຸມ ກໍໄດ້ສືບຕໍ່ເຂົ້າສູ່ວາລະການ ລາຍງານການຈັດຕັ້ງປະຕິບັດ ແຜນພັດທະນາເສດຖະກິດ- ສັງຄົມ, ແຜນງົບປະມານແຫ່ງ ລັດ ປະຈຳປີ 2017 ແລະ ທິດ ທາງແຜນການປີ 2018 ຈາກ ອົງການປົກຄອງແຂວງ, ຈາກ ບັນດາພະແນກການອ້ອມຂ້າງ, ອົງການທຽບເທົ່າ ແລະ ອົງ ການຕຸລາການ ຊຶ່ງກອງປະຊຸມ ດຳເນີນເປັນເວລາ 4 ວັນ ຈິ່ງ ສຳເລັດ. (ຂ່າວ: ຈັນສະໄໝ)


text:
ສະຫາຍລັດຖະມົນຕີກະຊວງຕຳຫຼວດ ເຈິ່ນດ້າຍກວາງ ກ່າວຄຳປາໄສໃນພິທີສະເຫຼີມສະຫຼອງ ວັນລຸງໂຮ່ຝາກຄຳສັ່ງສອນ 6 ປະການ ໃຫ້ແກ່ຕຳຫຼວດປະຊາຊົນ ຄົບຮອບ 65 ປີ - ຮູບຂອງ: CAND Online
ວ.ກ - ຜ່ານການປະຕິບັດພາລະກິດປ່ຽນແປງໃໝ່ເປັນເວລາ 26 ກວ່າປີ ປະເທດຫວຽດນາມບັນລຸຜົນສຳເລັດອັນໃຫຍ່ຫຼວງຫຼາຍຢ່າງ ທີ່ມີຄວາມໝາຍປະຫວັດສາດ, ແຕ່ວ່າ ບັນດາອິດທິກຳລັງສັດຕູກໍ່ຍັງສືບຕໍ່ປະຕິບັດກົນອຸບາຍ “ຜັນປ່ຽນໂດຍສັນຕິ”, ກໍ່ການຈະລາຈົນໂຄ່ນລົ້ມ. ການນຳເອົາບັນຫາປ້ອງກັນ, ຕ້ານ “ການຜັນປ່ຽນໂດຽຕົນເອງ”, “ການປ່ຽນແປງໂດຍຕົນເອງ” ຢູ່ພາຍໃນ ເຂົ້າໃນມະຕິກອງປະຊຸມໃຫຍ່ຄັ້ງທີ XI ແລະ ໃນມະຕິອື່ນໆ ຂອງສູນກາງພັກ ເພື່ອສ້າງໃຫ້ມີການປ່ຽນແປງຢ່າງແຂງແຮງທາງດ້ານຄວາມຮັບຮູ້ ກໍ່ຄືສະຕິຮັບຜິດຊອບຂອງບັນດາຂະແໜງການ, ຂັ້ນຕ່າງໆ ແລະ ຂອງພົນລະເມືອງທຸກຄົນຕໍ່ວຽກງານນີ້
“ການຜັນປ່ຽນໂດຽຕົນເອງ”, “ການປ່ຽນແປງໂດຍຕົນເອງ” - ໄພອັນຕະລາຍທີ່ບໍ່ອາດຈະເບິ່ງເບົາ
“ການຜັນປ່ຽນໂດຽຕົນເອງ” ໄດ້ຮັບຮູ້ວ່າເປັນຂະບວນວິວັດການຕໍ່ສູ້ລະຫວ່າງດ້ານຕັ້ງໜ້າ ກັບດ້ານຫຍໍ້ທໍ້, ລະຫວ່າງແນວຄິດສັງຄົມນິຍົມ ກັບແນວຄິດທຶນນິຍົມ ຢູ່ພາຍໃນຈິດໃຈພະນັກງານ ສະມາຊິກພັກ ຕໍ່ໜ້າການກະທົບທີ່ສັບສົນຕ່າງໆ ຂອງສະພາບການພາຍໃນປະເທດ ແລະ ໃນໂລກ. ໃນນັ້ນ ປັດໃຈຫຍໍ້ທໍ້ ແລະ ແນວຄິດທຶນນິຍົມຄ່ອຍໆເພີ່ມຂຶ້ນ; ປັດໃຈຕັ້ງໜ້າ ປະຕິວັດ ແນວຄິດສັງຄົມນິຍົມຄ່ອຍໆຈືດຈາງໄປ.
“ການປ່ຽນແປງໂດຍຕົນເອງ” ເປັນການສືບຕໍ່ຂອງຂະບວນວິວັດ “ການຜັນປ່ຽນໂດຽຕົນເອງ”. ເມື່ອການຜັນປ່ຽນທາງດ້ານຄຸນທາດ ເຮັດໃຫ້ທັດສະນະ ແນວຄິດການເມືອງ ຄຸນສົມບັດສິນທຳ ແບບແຜນກຳລົງຊີວິດ ຂອງພະນັກງານ ສະມາຊິກພັກປ່ຽນແປງໄປ ອັນຈະພາໄປເຖິງການກະທຳຕ້ານຄືນແຜນນະໂຍບາຍ ແນວທາງຂອງພັກ, ນະໂຍບາຍ ກົດໝາຍຂອງລັດ.
“ການຜັນປ່ຽນໂດຽຕົນເອງ”, “ການປ່ຽນແປງໂດຍຕົນເອງ” ຢູ່ພາຍໃນແມ່ນການເສື່ອມໂຊມພາຍໃນ; ແມ່ນຂະບວນວິວັດ ແຫ່ງການປ່ຽນແປງໂດຍຕົນເອງ ທາງດ້ານແນວຄິດການເມືອງ ຄຸນສົມບັດສິນທຳ ແບບແຜນດຳລົງຊີວິດຂອງພະນັກງານ ສະມາຊິກພັກ ຕາມທິດຫຍໍ້ທໍ້ໆຖອຍ, ເຮັດໃຫ້ມາດຕະຖານຂອງຊາວກອມມູນິດ ເສື່ອມເສຍໄປເປັນແຕ່ລະກ້າວ, ພາໄປເຖິງການຫ່າງເຫີນຈາກບັນດາຫຼັກການ ທັດສະນະມາກຊິດ; ຊຸດໂຊມຫລຸດຜ່ອນຄວາມເຊື່ອໝັ້ນ ຕໍ່ລັດທິມາກ - ເລນິນ, ແນວຄິດ ໂຮ່ຈີມິນ, ແຜນນະໂຍບາຍ ແນວທາງຂອງພັກ, ນະໂຍບາຍ ກົດໝາຍຂອງລັດ. ຮອດເມື່ອທີ່ ບັນດາປັດໃຈປະຕິວັດຕັ້ງໜ້າຖືກຈືດຈາງ ເສື່ອມສູນໄປ, ແນວຄິດໄຮ້ສັງຄົມນິຍົມເພີ່ມຂຶ້ນເທື່ອລະກ້າວ ແລະ ໄດ້ປຽບ, ເວລານັ້ນ ມັນຈະເຮັດໃຫ້ພະນັກງານ ສະມາຊິກພັກປ່ຽນແປງຈາກຜູ້ດີ ກາຍເປັນບຸກຄົນຜູ້ຕ້ານພັກ - ລັດ. “ການຜັນປ່ຽນໂດຽຕົນເອງ”, “ການປ່ຽນແປງໂດຍຕົນເອງ” ຂອງບຸກຄົນ ຖ້າຫາກບໍ່ຖືກກີດກັ້ນຢ່າງເດັດຂາດ ທັນການ ກໍ່ຈະພາໄປເຖິງການເສື່ອມໂຊມ ແຕກທະລາຍລົງຂອງອົງການຈັດຕັ້ງ. ເມື່ອ “ການຜັນປ່ຽນໂດຽຕົນເອງ”, “ການປ່ຽນແປງໂດຍຕົນເອງ” ເກີດຂຶ້ນໃນລະດັບມະຫາພາກ ກໍ່ຈະພາໄປເຖິງການປ່ຽນແປງລະບອບສັງຄົມນິຍົມ ໃຫ້ຂະຫຍາຍຕົວໄປຕາມເສັ້ນທາງທຶນນິຍົມ.
ບາງບົດຮຽນປະສົບການ ຈາກພຶດຕິກຳ
ຕໍ່ສູ້ປ້ອງກັນ ຕ້ານ “ການຜັນປ່ຽນໂດຍສັນຕິ”, “ການຜັນປ່ຽນໂດຽຕົນເອງ”, “ການປ່ຽນແປງໂດຍຕົນເອງ” ແມ່ນໜ້າທີ່ຂອງທົ່ວພັກ, ທົ່ວປວງຊົນ, ທົ່ວກອງທັບ; ຂອງບັນດາຂະແໜງການ ແລະ ຂັ້ນຕ່າງໆ ພາຍໃຕ້ການນຳພາຂອງພັກ. ພາກຕົວຈິງໄດ້ພິສູດວ່າ ກົນອຸບາຍ ການເຄື່ອນໄຫວ “ຜັນປ່ຽນໂດຍສັນຕິ”, ການຈະລາຈົນໂຄ່ນລົ້ມຂອງບັນດາອິດທິກຳລັງສັດຕູ ແນໃສ່ລົບລ້າງບົດບາດນຳພາຂອງພັກກອມມູນິດ ແລະ ລະບອບສັງຄົມນິຍົມຢູ່ຫວຽດນາມ ແມ່ນບໍ່ມີການປ່ຽນແປງແຕ່ຢ່າງໃດ; ມີພຽງແບບວິທີ ຊັ້ນເຊີງຫຼ່ຽມລາຍຂອງພວກມັນແມ່ນມີການປ່ຽນແປງ. ເພາະສະນັ້ນ, ຕໍ່ສູ້ປ້ອງກັນ ຕ້ານ “ການຜັນປ່ຽນໂດຍສັນຕິ” “ການຜັນປ່ຽນໂດຽຕົນເອງ”, “ການປ່ຽນແປງໂດຍຕົນເອງ” ເປັນໜ້າທີ່ທີ່ຫຍຸ້ງຍາກ ສັບສົນຂອງທົ່ວພັກ, ທົ່ວປວງຊົນ, ທົ່ວກອງທັບ, ຊອງບັນດາຂະແໜງການ ຂັ້ນຕ່າງໆ ພາຍໃຕ້ການນຳພາຂອງພັກ, ມັນຮຽກຮ້ອງໃຫ້ຕ້ອງເປັນເຈົ້າການ ຕັ້ງໝັ້ນ, ປະຕິບັດຢ່າງລຽນຕິດ ເປັນປະຈຳ.
ເພີ່ມທະວີວຽກງານການເມືອງແນວຄິດ ທິດສະດີ, ປົກປັກຮັກສາ ແລະ ຢຶດໝັ້ນຮາກຖານແນວຄິດຂອງພັກ ຄືລັດທິມາກ - ເລນິນ, ແນວຄິດໂຮ່ຈີມິນ, ອັນນີ້ເປັນປັດໃຈຕັດສິນໄຊຊະນະໃນການຕໍ່ສູ້ປ້ອງກັນ ຕ້ານ “ການຜັນປ່ຽນໂດຍສັນຕິ”, “ການຜັນປ່ຽນໂດຽຕົນເອງ”, “ການປ່ຽນແປງໂດຍຕົນເອງ”. ເພື່ອປົກປັກຮັກສາຮາກຖານແນວຄິດຂອງພັກ, ໃນບໍ່ວ່າສະພາບແວດລ້ອມໃດໆ ພັກກອມມູນິດຫວຽດນາມກໍ່ຕ້ອງປົກປັກຮັກສາລັດທິມາກ - ເລນິນ, ແນວຄິດໂຮ່ຈີມິນໄວ້ຢ່າງໜັກແໜ້ນ, ຢຶດໝັ້ນຈຸດໝາຍ ອຸດົມຄະຕິກອມມູນິດ. ຕາມທັດສະນະຂອງພັກ, ເຖິງວ່າຍັງມີບາງບັນຫາທີ່ຕ້ອງເພີ່ມເຕີມ ຂະຫຍາຍຕື່ມອີກກໍ່ຕາມ ແຕ່ລັດທິມາກ - ເລນິນ ແລະ ແນວຄິດໂຮ່ຈີມິນ ຍັງຄົງເປັນທິດສະດີປະຕິວັດທີ່ວິທະຍາສາດກວ່າໝູ່, ທັນສະໄໝກວ່າໝູ່, ເປັນ “ອາວຸດຈິດໃຈ” ຂອງຊົນຊັ້ນກຳມະກອນ, ເປັນເຂັມທິດພາທາງ ໃຫ້ແກ່ການເຄື່ອນໄຫວທັງໝົດຂອງພັກ, ລັດ ແລະ ປະຊາຊົນຫວຽດນາມ. ດັ່ງນັ້ນ, ຍູ້ແຮງວຽກງານແນວຄິດ, ທິດສະດີຍາມໃດກໍ່ເປັນບັນຫາທີ່ມີຄວາມໝາຍເປັນຕາຍ ຕໍ່ກັບພາລະກິດປົກປັກຮັກສາພັກ, ລັດ, ປະຊາຊົນ ແລະ ລະບອບສັງຄົມນິຍົມ, ປະກອບສ່ວນຕອບສະໜອງ ບັນດາບັນຫາທີ່ພຶດຕິກຳວາງອອກມາ, ປັບປຸງຄວາມເຊື່ອໝັ້ນຕໍ່ອຸດົມຄະຕິກອມມຸນິດ ແລະ ເສັ້ນທາງສັງຄົມນິຍົມທີ່ພັກ ແລະ ປະຊາຊົນເຮົາໄດ້ເລືອກເອົາ.
ຄວາມເສື່ອມໂຊມທາງດ້ານແນວຄິດການເມືອງ, “ການຜັນປ່ຽນໂດຍຕົນເອງ", “ການປ່ຽນແປງໂດຍຕົນເອງ” ມີຄວາມພົວພັນແໜ້ນແຟ້ນ ກັບພະຍາດອາດຍາສິດ, ສໍ້ລາດບັງຫຼວງ, ຟຸມເຟືອຍ ແລະ ຄວາມຜິດພາດ ຂໍ້ຂາດຕົກບົກພ່ອງຕ່າງໆ ໃນການຄຸ້ມຄອງເສດຖະກິດ - ສັງຄົມ. ຍ້ອນວ່າ ຄວາມເສື່ອມໂຊມທາງດ້ານແນວຄິດການເມືອງ ພ້ອມກັບພະຍາດອາດຍາສິດ ແມ່ນເປັນສາເຫດພາໄປເຖິງການສໍ້ລາດບັງຫຼວງ, ຟຸມເຟືອຍ; ການສໍ້ລາດບັງຫຼວງ, ຟຸມເຟືອຍ ກະທົບຄືນ ເຮັດໃຫ້ແນວຄິດການເມືອງຖືກເສື່ອມໂຊມ, ເຮັດໃຫ້ “ການຜັນປ່ຽນໂດຽຕົນເອງ”, “ການປ່ຽນແປງໂດຍຕົນເອງ” ໄວກວ່າ. ເມື່ອຕົກໃສ່ພະຍາດສໍ້ລາດບັງຫຼວງ, ພະນັກງານ ສະມາຊິກພັກຍິ່ງຫ່າງເຫີນຈາກຈຸດໝາຍ ອຸດົມຄະຕິຂອງພັກ, ຊ້ຳບໍ່ໜຳຍັງທໍລະຍົດຕໍ່ປະຊາຊົນ ທໍລະຍົດຕໍ່ພັກອີກຊ້ຳ. ການສໍ້ລາດບັງຫຼວງຈຳເປັນແນ່ນອນຈະພາໄປເຖິງ ຄວາມເສື່ອມໂຊມທາງດ້ານແນວຄິດການເມືອງ, “ການຜັນປ່ຽນໂດຽຕົນເອງ”, “ການປ່ຽນແປງໂດຍຕົນເອງ”, ແຕ່ບໍ່ໄດ້ໝາຍຄວາມວ່າ ບັນດາຜູ້ຖືກເສື່ອມໂຊມທາງດ້ານແນວຄິດການເມືອງ, ຜູ້ທີ່ຜັນປ່ຽນໂດຽຕົນເອງ ປ່ຽນແປງໂດຍຕົນເອງ ຜູ້ໃດກໍ່ສໍ້ລາດບັງຫຼວງທັງນັ້ນດອກ. ເພາະສະນັ້ນ, ເພື່ອຕໍ່ສູ້ປ້ອງກັນ ຕ້ານ “ການຜັນປ່ຽນໂດຽຕົນເອງ”, “ການປ່ຽນແປງໂດຍຕົນເອງ” ໄດ້ຢ່າງມີປະສິດທິຜົນ ແມ່ນຕ້ອງມີມາດຕະການເດັດດ່ຽວເພື່ອກຳຈັດດັດແກ້ພະຍາດອາດຍາສິດ, ແກ້ໄຂຂໍ້ຂາດຕົກບົກພ່ອງ ຈຸດອ່ອນຕ່າງໆ ໃນການຄຸ້ມຄອງເສດຖະກິດ - ສັງຄົມ; ພ້ອມກັນນັ້ນ ກໍ່ຕັ້ງໜ້າສ້າງບາດກ້າວຜັນປ່ຽນໃໝ່ ໃນການຕໍ່ສູ້ປ້ອງກັນ ຕ້ານການສໍ້ລາດບັງຫຼວງ, ການຟຸມເຟືອຍ.
ເປົ້າໝາຍຂອງ “ການຜັນປ່ຽນໂດຍສັນຕິ”, “ການຜັນປ່ຽນໂດຽຕົນເອງ”, “ການປ່ຽນແປງໂດຍຕົນເອງ” ທີ່ບັນດາອິດທິກຳລັງສັດຕູແນໃສ່ ນັ້ນແມ່ນ ຖັບແຖວພະນັກງານ ສະມາຊິກພັກ. ສະນັ້ນ ການອົບຮົມສຶກສາ ຝຶກຝົນຫຼໍ່ຫຼອມຄຸນສົມບັດປະຕິວັດ, ຕ້ານລັດທິເອດຕະຊົນ ເປັນໜຶ່ງໃນບັນດາປັດໃຈສຳຄັນໃນການຕໍ່ສູ້ປ້ອງກັນ ຕ້ານ “ການຜັນປ່ຽນໂດຍສັນຕິ”, “ການຜັນປ່ຽນໂດຽຕົນເອງ”, “ການປ່ຽນແປງໂດຍຕົນເອງ”. ການຝຶກຝົນຫຼໍ່ຫຼອມຄຸນສົມລັດປະຕິວັດ ເປັນວຽກງານທີ່ຫຍຸ້ງຍາກ, ມັນຮຽກຮ້ອງໃຫ້ຕ້ອງທຸ່ມເຫື່ອເທແຮງຫຼາຍ ຕ້ອງມີຄວາມມານະພະຍາຍາມ ຈຶ່ງສາມາດເອົາຊະນະລັດທິເອກະຊົນ ໃນພະນັກງານ ສະມາຊິກພັກໄດ້. ພ້ອມກັນນັ້ນ, ຕ້ອງເພີ່ມທະວີວຽກງານຕິດຕາມກວດກາ ກວດການ ແລະ ລະບຽບວິໄນພັກ ເຊິ່ງເປັນສິ່ງທີ່ມີບົດບາດສຳຄັນເພື່ອຄົ້ນເຜີຍ ກຳຈັດດັດແກ້ຂໍ້ຂາດຕົກບົກພ່ອງຕ່າງໆ. ປະສານສົມທົບຢ່າງແໜ້ນແຟ້ນ ລະຫວ່າງການເປັນເຈົ້າການຕໍ່ສູ້ປ້ອງກັນ ຕ້ານ “ການຜັນປ່ຽນໂດຍສັນຕິ”, “ການຜັນປ່ຽນໂດຽຕົນເອງ”, “ການປ່ຽນແປງໂດຍຕົນເອງ”, “ຮັກສາພາຍໃນໃຫ້ໝັ້ນຄົງເປັນຕົ້ນຕໍ”, “ປົກປັກຮັກສາຕົນດ້ວຍຕົນເອງເປັນຕົ້ນຕໍ”, ກັບຈິດໃຈຕັ້ງໜ້າບຸກຈົມຕີ, ເຮັດໃຫ້ກົນອຸບາຍ ແລະ ການເຄື່ອນໄຫວມ້າງເພທຳລາຍຂອງບັນດາອິດທິກຳລັງສັດຕູໃຫ້ປະລາໄຊລົງ.
ສືບຕໍ່ຍົກສູງປະສິດທິຜົນຂອງການຕໍ່ສູ້ປ້ອງກັນ ຕ້ານ “ການຜັນປ່ຽນໂດຍສັນຕິ”, “ການຜັນປ່ຽນໂດຍຕົນເອງ”, “ການປ່ຽນແປງໂດຍຕົນເອງ”
ເພື່ອຕໍ່ສູ້ເຮັດໃຫ້ກົນອຸບາຍ ແລະ ການເຄື່ອນໄຫວມ້າງເພທຳລາຍຂອງບັນດາອິດທິກຳລັງສັດຕູ ໃຫ້ປະລາໄຊລົງນັ້ນ ພວກເຮົາຕ້ອງດຳເນີນປະຕິບັດສອງໜ້າທີ່ໄປພ້ອມໆກັນຄື: ຕໍ່ສູ້ຕ້ານ “ການຜັນປ່ຽນໂດຍສັນຕິ” ແລະ ຕໍ່ສູ້ປ້ອງກັນ ຕ້ານ “ການຜັນປ່ຽນໂດຽຕົນເອງ”, “ການປ່ຽນແປງໂດຍຕົນເອງ” ຢູ່ພາຍໃນ ເຊິ່ງໃນນັ້ນ ຕ້ອງສຸມໃສ່ເຮັດໃຫ້ໄດ້ດີ ບາງວຽກງານຕ່າງໆລຸ່ມນີ້:
ທີໜຶ່ງ, ຄະນະບໍລິຫານງານ ແລະ ການຈັດຕັ້ງພັກ, ບັນດາອົງການຈັດຕັ້ງລັດ, ອົງການຈັດຕັ້ງມະຫາຊົນ ຕ້ອງຮັບຮູ້ສະພາບການໃຫ້ຖືກຕ້ອງ, ເຫັນແຈ້ງໄພອັນຕະລາຍ ກໍ່ຄືກົນອຸບາຍ, ແບບວິທີ, ຊັ້ນເຊີງຫຼ່ຽມລາຍເຄື່ອນໄຫວ “ຜັນປ່ຽນໂດຍສັນຕິ”, “ການຜັນປ່ຽນໂດຽຕົນເອງ”, “ການປ່ຽນແປງໂດຍຕົນເອງ” ຂອງບັນດາອິດທິກຳລັງສັດຕູ; ຈາກນັ້ນ ຍົກສູງຄວາມເຊື່ອໝັ້ນຕໍ່ອຸດົມຄະຕິກອມມູນິດ ແລະ ເສັ້ນທາງສັງຄົມນິຍົມ; ຍູ້ແຮງການຕໍ່ສູ້ກັບບັນດາທັດສະນະຜິດພາດ, ເປັນປໍລະປັກ, ເຮັດໃຫ້ບັນດາເວັບໄຊສັງຄົມທີ່ມີເນື້ອໃນບໍ່ດີຖືກເສຍຄວາມສັກສິດ; ເພີ່ມທະວີການສຶກສາ, ສົນທະນາກັບຜູ້ທີ່ມີທັດສະນະຜິດເຂວກົງກັນຂ້າມ, ກີດກັ້ນການກະທົບຂອງພວກປະຕິການຕ່າງປະເທດ, ບໍ່ຍູ້ໃຫ້ຜູ້ມີທັດສະນະແຕກຕ່າງນັ້ນຕົກໃສ່ທ່າເປັນສັດຕູ, ພ້ອມກັນນັ້ນ ກໍ່ຕ້ອງແກ້ໄຂຢ່າງເດັດຂາດຕໍ່ບັນດາກໍລະນີທີ່ໄດ້ “ຜັນປ່ຽນ” ແລະ ໄດ້ “ປ່ຽນແປງ” ຈາກຝ່າຍເຮົາໄປກັບຝ່າຍກັດຕູແລ້ວ.
ທີສອງ, ຊາບຊືມ ແລະ ປະຕິບັດຢ່າງເຂັ້ມງວດ, ມີປະສິດທິຜົນ ບັນດາຄຳສັ່ງ ມະຕິຂອງພັກ ແລະ ຂໍ້ກຳນົດຕ່າງໆຂອງລັດ ກ່ຽວກັບວຽກງານການຈັດຕັ້ງ ພະນັກງານ, ປົກປັກຮັກສາຄວາມສະຫງົບການເມືອງພາຍໃນ; ທິດນຳ ຫຼັກການ ຂອງການປົກປັກຮັກສາຄວາມສະຫງົບການເມືອງພາຍໃນ ແມ່ນ “ເປັນເຈົ້າການປ້ອງກັນ, ຮັກສາພາຍໃນໃຫ້ໝັ້ນຄົງເປັນຕົ້ນຕໍ”, “ປົກປັກຮັກສາຕົນດ້ວຍຕົນເອງເປັນຕົ້ນຕໍ”. ຜັນຂະຫຍາຍປະຕິບັດບັນດາວິທີແກ້ ເພື່ອປົກປັກຮັກສາຄວາມສະຫງົບການເມືອງພາຍໃນຢ່າງໜັກແໜ້ນ, ເຮັດໃຫ້ການເຄື່ອນໄຫວແຊກຊຶມ, ການກະທົບປ່ຽນແປງພາຍໃນ ປ່ຽນແປງລະບອບການເມືອງຢູ່ຫວຽດນາມ ຂອງບັນດາອິດທິກຳລັງສັດຕູ ແລະ ພວກປະຕິການ ຖືກເສຍຄວາມສັກສິດ. ເພີ່ມທະວີການຮັກສາຄວາມລັບຂອງລັດ, ສ້າງໃຫ້ມີການຜັນປ່ຽນຢ່າງແຂງແຮງ ທາງດ້ານຄວາມຮັບຮູ້ ກໍ່ຄືສະຕິຄວາມຮັບຜິດຊອບ ຂອງບັນດາຂະແໜງການ ຂັ້ນຕ່າງໆ ແລະ ຂອງພົນລະເມືອງທຸກຄົນ ຕໍ່ກັບວຽກງານນີ້; ຖືວ່າອັນນີ້ເປັນໜ້າທີ່ການເມືອງເປັນປະຈຳຂອງອົງການ, ການຈັດຕັ້ງ ເຊິ່ງໃນນັ້ນຕ້ອງຕິດແໜ້ນກັບໜ້າທີ່ຮັບຜິດຊອບຂອງຜູ້ນຳໜ້າ.
ທີສາມ, ປະຕິບັດໃຫ້ໄດ້ດີ ນະໂຍບາຍມະຫາສາມັກຄີ, ນະໂຍບາຍສາດສະໜາ, ນະໂຍບາຍຊົນຊາດຂອງພັກ ແລະ ລັດ. ຍູ້ແຮງຂະບວນການປວງຊົນປົກປັກຮັກສາຄວາມສະຫງົບແຫ່ງຊາດ ດ້ວຍຫຼາຍເນື້ອໃນ ຮູບການອຸດົມສົມບູນ, ຫຼາຍຮູບຫຼາຍແບບ, ມີປະສິດທິຜົນ, ປຸກລະດົມກຳລັງແຮງ ຄວາມສາມາດບົ່ມຊ້ອນອັນໃຫຍ່ຫຼວງຂອງປະຊາຊົນ ໃນການຕໍ່ສູ້ປ້ອງກັນ ຕ້ານ “ການຜັນປ່ຽນໂດຍສັນຕິ”, “ການຜັນປ່ຽນໂດຽຕົນເອງ”, “ການປ່ຽນແປງໂດຍຕົນເອງ”, ປະກອບສ່ວນອັນສຳຄັນເຂົ້າໃນພາລະກິດປົກປັກຮັກສາຄວາມສະຫງົບແຫ່ງຊາດ, ຮັກສາຄວາມເປັນລະບຽບຮຽບຮ້ອຍ ແລະ ຄວາມປອດໄພທາງສັງຄົມ, ຮັບໃຊ້ໃຫ້ແກ່ການສ້າງສາປົກປັກຮັກສາປະເທດຊາດ.
ທີສີ່, ຍູ້ແຮງວຽກງານຄົ້ນຄວ້າທິດສະດີ, ສະຫລຸບສັງລວມພຶດຕິກຳ, ຂະຫຍາຍລັດທິມາກ - ເລນິນ ແລະ ແນວຄິດໂຮ່ຈີມິນ. ຍົກສູງລັກສະນະສູ້ຮົບ ລັກສະນະຂົນຂວາຍຊວນເຊື່ອ ໃນການເຄື່ອນໄຫວທິດສະດີ, ໂຄສະນາ, ຕໍ່ສູ້ຢ່າງທັນການ ແລະ ມີປະສິດທິຜົນ ກັບບັນດາຖ້ອຍທຳນອງບິດເບືອນໃສ່ຮ້າຍປ້າຍສີ ຂອງບັນດາອິດທິກຳລັງສັດຕູ ແລະ ພວກປະຕິການ.
ທີຫ້າ, ສືບຕໍ່ຊີ້ນຳການປະຕິບັດ ຂໍ້ສະຫລຸບຂອງກອງປະຊຸມສູນກາງພັກຄັ້ງທີ 5 ສະໄໝທີ XI ວ່າດ້ວຽວຽກງານການປ້ອງກັນ ຕ້ານ ການສໍ້ລາດບັງຫຼວງ, ຟຸມເຟືອຍ; ສຳຫຼວດກວດກາ ຕີລາຄາສະພາບການຕົວຈິງ ແລະ ໝາກຜົນຂອງວຽກງານການປ້ອງກັນ ຕ້ານ ການສໍ້ລາດບັງຫຼວງ ການຟຸມເຟືອຍ ໃນເວລາທີ່ຜ່ານມາ ຢູ່ບັນດາກະຊວງ ຄະນະກຳມະການ ຂະແໜງການ ທ້ອງຖິ່ນຕ່າງໆ; ສຳຫຼວດຄວາມຮັບຜິດຊອບຂອງໝູ່ຄະນະ, ບຸກຄົນ ໃນວຽກງານການນຳພາ ຊີ້ນຳການປະຕິບັດໜ້າທີ່ປ້ອງກັນ ຕ້ານການສໍ້ລາດບັງຫຼວງ, ຟຸມເຟືອຍ, ຈາກນັ້ນກໍ່ວາງວິທີແກ້ຕ່າງໆອອກມາ ເພື່ອຍົກສູງປະສິດທິຜົນຂອງວຽກງານນີ້.
ສືບຕໍ່ຊີ້ນຳນຳພາການປະຕິບັດຢ່າງມີປະສິດທິຜົນ ມະຕິກອງປະຊຸມສູນກາງພັກຄັ້ງທີ 4 ສະໄໝທີ XI ວ່າດ້ວຍ “ບັນຫາຮີບດ່ວນຈຳນວນໜຶ່ງ ກ່ຽວກັບການກໍ່ສ້າງພັກໃນປັດຈຸບັນ”, ສ້າງໃຫ້ມີການຜັນປ່ຽນຢ່າງຈະແຈ້ງ, ຜ່ານຜ່າຈຸດອ່ອນຂໍ້ຈຳກັດຕ່າງໆ ໃນວຽກງານການກໍ່ສ້າງພັກ, ຍົກສູງຄວາມສາມາດນຳພາ ກຳລັງສູ້ຮົບຂອງພັກຂຶ້ນຢ່າງບໍ່ຢຸດຢັ້ງ, ປັບປຸງຄວາມເຊື່ອໝັ້ນພາຍໃນພັກ ແລະ ປະຊາຊົນ, ປຸກລະດົມທົ່ວພັກ, ທົ່ວປວງຊົນ, ທົ່ວກອງທັບ ສວຍໃຊ້ໂອກາດ ຜ່ານຜ່າຄວາມຫຍຸ້ງຍາກສິ່ງທ້າທາຍ, ຕັດສິນໃຈປະຕິບັດຢ່າງສຳເລັດມີໄຊຈຸດໝາຍປະຊາຊົນຮັ່ງມີ, ປະເທດຊາດເຂັ້ມແຂງ, ປະຊາທິປະໄຕ, ຍຸດຕິທຳ, ອະລິຍະທຳ, ກ້າວຂຶ້ນສູ່ລັດທິສັງຄົມນິຍົມຢ່າງໜັກແໜ້ນ./.


text:
ວັນທີ 09 ພຶດສະພາ, ທີ່ມະຫາວິທະຍາໄລແຫ່ງຊາດລາວຢູ່ນະຄອນຫຼວງວຽງຈັນ ໄດ້ດຳເນີນລາຍການພົບປະແລກປ່ຽນບັນດານັກປະພັນວັນນະຄະດີອາຊຽນ ແລະ ງານວາງສະແດງປື້ມອ່ານອາຊຽນ. ເຊິ່ງແມ່ນການເຄື່ອນໄຫວດ້ານວັດທະນະທຳໄດ້ຈັດຕັ້ງເປັນປະຈຳປີ, ລາຍການປີນີ້ ມີການເຂົ້າຮ່ວມຂອງນັກປະພັນວັນນະຄະດີ ເກືອບ 20 ຄົນ ມາຈາກບັນດາປະເທດຄື ສິງກະໂປ, ບຣູໄນ, ໄທ, ອິນໂດເນເຊຍ, ມຽນມາ, ລາວ, ຫວຽດນາມ… ພ້ອມກັບການເຂົ້າຮ່ວມຂອງນັກສຶກສາລາວ ແລະ ຕ່າງປະເທດທີ່ພວມສຶກສາຮ່ຳຮຽນຢູ່ມະຫາວິທະຍາໄລແຫ່ງຊາດລາວນັບເປັນຮ້ອຍໆຄົນ. ໃນຂອບເຂດລາຍການ, ໄດ້ມີບັນດາກອງປະຊຸມສຳມະນາ,ການພົບປະແລກປ່ຽນກ່ຽວກັບຜົນປະໂຫຍດຂອງການອ່ານປື້ມ, ອະນາຄົດຂອງການອ່ານປື້ມ ກັບບັນດານັກປາຖະກະຖາແມ່ນນັກປະພັນວັນນະຄະດີອາຊຽນ ຈະຊ່ວຍໃຫ້ບັນດາໝູ່ເພື່ອນນັກສຶກສາມີຄວາມເຂົ້າໃຈຫຼາຍກວ່າກ່ຽວກັບສະພາບການປະດິດຄິດແຕ່ງກໍຄືວັດທະນະທຳການອ່ານປື້ມຂອງບັນດາປະເທດໃນກຸ່ມອາຊຽນ.
ຖ້ານວາງສະແດງປື້ມອ່ານຂອງຫວຽດນາມ ໂດຍມະຫາວິທະຍາໄລວັດທະນະທຳວາງສະແດງ ດ້ວຍຈຳນວນປື້ມກວ່າ 200 ຫົວ, ມີເນື້ອໃນ, ຮູບການສວຍງາມອຸດົມສົມບຸນ, ພາຍຫຼັງສິ້ນສຸດການວາງສະແດງ, ປື້ມທັງໝົດເຫຼົ່ານັ້ນຈະໄດ້ມອບໃຫ້ຫໍສະໝຸດຂອງມະຫາວິທະຍາໄລແຫ່ງຊາດລາວ. ລາຍການພົບປະແລກປ່ຽນ ແລະ ວາງສະແດງປື້ມອ່ານອາຊຽນຈະໄດ້ດຳເນີນຈົນຮອດວັນທີ 11 ພຶດສະພາ.
(ແຫຼ່ງຄັດຈາກ VOV)


text:
U-ໄລປະຕູ
U ໄລປະຕູແມ່ນພັດທະນາເປັນສ່ວນຫນຶ່ງຂອງອຸປະກອນສາຍ pole ເປັນ.
ຮາດແວສາຍໄຟຟ້ານີ້ແມ່ນຮາດແວ deadend, ສາມາດນໍາໃຊ້ກັບ clamps suspension, ຕາລູກ, ລິ້ງຄ໌ແຜ່ນດຽວ, u-Clevis, ຕາ Clevis ໃນການຕິດຕັ້ງ (OPGW - ແສງສາຍດິນ) ແລະ Adsse (ທັງຫມົດ, ກໍາບັງໄຟຟ້າຕົນເອງສະຫນັບສະຫນູນ), AAAC, ACSS, ACSR, ປະເພດຫຸ້ມຫໍ່ແລະການຄຸ້ມຄອງຂອງ conductors ລະບົບສາຍສົ່ງ.
ນອກຈາກນີ້ U ຫົວໃຈໃນແກ້ວໄດ້ຖືກນໍາໃຊ້ເປັນຄລິບເຊືອກສາຍກັບສ່ວນພ້ອມເພື່ອ fixate ຕົວນໍາຫລືເຊືອກພາຍໃນມັນ, ໂດຍຂັນແກ່ນໄດ້.
ປະເພດຂອງການຕິດຕັ້ງເຫລົ່ານີ້ຍັງປະກອບດ້ວຍແນ່ນອນດ້ານ guy preform. ຕອບຫຼ້າສຸດໂດຍສະແດງໃຫ້ເຫັນບໍລິເວນ Helical fittings ເສັ້ນທາງຂອງເວັບໄຊຂອງພວກເຮົາ.
ອຸປະກອນເສີມທີ່ຜ່ານວົງຈອນການອຸນຫະພູມແລະການທົດສອບຜູ້ສູງອາຍຸ, ການທົດສອບການຕໍ່ຕ້ານ corrosion, ການທົດສອບຄວາມກົດດັນໃນການປະກອບມີອຸປະກອນສາຍ pole ທີ່ເຫມາະສົມ
ອົງປະກອບຄວາມເຂັ້ມແຂງສູງສຸດຫຼຸດຜ່ອນຄວາມສ່ຽງຂອງສາຍ slipping ຫຼືຄວາມເສຍຫາຍອື່ນໆໃນລະຫວ່າງໄລຍະເວລາປະຕິບັດງານຂອງສາຍໄຟຟ້າ overhead. ມາດທີ່ຈະສ້າງຄວາມຫມັ້ນໃຈແລະບັນຫາໃນການ mounting ປອດໄພໂຄງສ້າງຂອງສາຍໄຟຟ້າແຮງສູງໃນສາຍສົ່ງໄຟຟ້າ overhead.


text:
ອອກແຮງງານສ້າງຂະບວນການຂໍານັບຮັບຕ້ອນວັນສ້າງຕ້າງກໍາມະບານລາວ ຄົບຮອບ 131 ປີ ໃນຕອນແລງຂອງວັນທີ 28 ເມສາ 2017 ຜ່ານມານີ້ ສະມາຊິກກໍາມະບານຮາກຖານ ຄະນະວິຊາປ່າໄມ້ ວິທະຍາເຂດຊຽງເງີນ ວິທະຍາໄລກະສິກໍາ ແລະ ປ່າໄມ້ພາກເໜືອ ໄດ້ຈັດຕັ້ງຂະບວນການອອກແຮງງານ, ອານາໄມ້ຕິນຮົ້ວ, ເຂ່ຍຂິດິນອອກຈາກຕິນຮົ້ວ ໃນຂອບເຂດຮົ້ວຂອງຄະນະວິຊາປ່າໄມ້ ວິທະຍາເຂດຊຽງເງີນ ເປັນຈໍານວນ 370 ແມັດ, ລວມທັງໝົດ 31 ແຮງງານ, ນັບທັງພະນັກງານຄູອາຈານ ແລະ ພະນັກງານນັກສຶກສາເຊື່ອມຕໍ່
This slideshow requires JavaScript.
ນອກຈາກການອອກແຮງງານແລ້ວ ຍັງໄດ້ສ້າງຂະບວນການແຂງຂັນກິລາບານເຕະ ລະຫວ່າງພະນັກງານຄູອາຈານ ແລະ ນັກສຶກສາອິກດ້ວຍ ເຊິ່ງຜົນການແຂງຂັນສະມາດສະຫຼຸບໄດ້ດັ່ງນີ້:
ທິມພະນັກງານຄູອາຈານ ສາມາດຊະນະທິມນັກສຶກສາໄດ້ 1 = 0 ປະຕູ
ແຕ່ຊ້າຍຫາຂວາ: ສະຫາຍ ນິກອນ ສຸດທິວົງ, ສະຫາຍ ບຸນກ້ຽງ ສຸລິຍະສັກ, ສະຫາຍ ສົມເພັດ ແກ້ວສະຫວັດ, ສະຫາຍ ຄໍາພຸດ ພົມມະຈັນ, ສະຫາຍ ລີ ຊົ່ງ, ສະຫາຍ ແສງທອງ ສີຟອງ, ສະຫາຍ ຈິດປະເສິດ ພົມມະຈັນ ແລະ ສະຫາຍ ອາມີໂນ ກໍວິເສດ.